
1. מבוא

משרד החינוך (שייקרא להלן "המשרד"), באמצעות האגף לחינוך מיוחד (" האגף "), פונה בזאת לקבלת הצעות ל:

אספקת שירותים רפואיים וסיעודיים לתלמידים במסגרת החינוך המיוחד
וזאת בהיקף ובגבולות אחריות כפי שיפורטו בהמשך.
1.1 שאלות ובירורים
כל הפונים מתבקשים לקרוא את חוברת המכרז על כל נספחיה בטרם משלוח שאלות/הערות.

יש לשלוח את השאלות עד ל- 16.4.2015 בשעה 14:00 לפקס מס' 5602000 – 02, תוך ציון שם המציע ומס' המכרז. שאלות ההבהרה תכלולנה את מספר הסעיף במכרז אליו מתייחסת השאלה.

לא תהיה אפשרות אחרת לקבלת מידע או לברר פרטים כלשהם בהקשר למכרז זה לאחר המועד האחרון למשלוח השאלות. 

המשרד ישיב על השאלות עד שבוע לפני המועד האחרון להגשת הצעות. 
מסמכי ההבהרות ככל שיהיו יפורסמו באתר האינטרנט של המשרד:

 WWW.EDUCATION.GOV.IL/MICHRAZIM/
ובאתר מינהל הרכש הממשלתי בכתובת: HTTP://WWW.MR.GOV.IL
יש לצרף את מסמכי ההבהרות ככל שיהיו חתומים ע"י המציע לחוברת הגשת ההצעה. 

כל תשובה אשר לא קיבלה את ביטויה במסגרת מסמך זה אינה מחייבת את המשרד. מסמכי ההבהרות הם הקובעים ויהוו חלק בלתי נפרד מהמכרז.

באחריות המציעים לוודא קבלת מסמכי ההבהרות ככל שיהיו.

אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תינתן בכתב בלבד וכן תפורסם באתר, לפי שיקול דעת האגף.
1.2 התקשרות עם מציע שזכה בדירוג נמוך יותר
לאחר שנחתם חוזה ההתקשרות עם המציע הזוכה, באם תבוטל ההתקשרות מסיבה כלשהי עם המציע הזוכה או במידה שלא נחתם הסכם מכל סיבה שהיא עם המציע הזוכה וזכייתו ו/או ההתקשרות איתו יבוטלו מכל סיבה שהיא, יהא המשרד רשאי לפנות למציע שדורג אחרי המציע הזוכה במכרז (להלן: כשיר שני), כאילו היה הזוכה במכרז, בהתאם לתנאי המכרז והצעת הכשיר השני למכרז. לא הסכים המציע שדורג במקום שלאחר הזוכים לכך, יהיה המשרד רשאי לפנות למציע שדורג במקום הבא אחריו וכו' עד שייחתם הסכם חדש לביצוע הפרוייקט. למען הסר ספק, סמכות זו של המשרד היא סמכות רשות והמשרד ישתמש בה בהתאם לשיקול דעתו עפ"י נסיבות העניין.

1.3 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.


1.4 בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
2. הגורמים אליהם מופנה המכרז (דרישות סף)
2.1 תמיכות הקצבות והתקשרויות
2.1.1 על המציע לפרט בהצעתו (נספח 7) את כל התמיכות, הקצבות וההתקשרויות הקיימות והמתוכננות עם משרד החינוך, עם משרדי ממשלה אחרים ומקרנות ציבוריות עבור כל נושא שהוא.
במסגרת בדיקת ההצעות תבחן הרשימה הנ"ל מבחינת ניגוד עניינים למכרז זה.

בכל מקרה בו המשרד יחליט כי קיים חשש לניגוד עניינים, יקבע המשרד אם מציע זה יוכל לזכות ואם כן באילו תנאים.
2.1.2 במקרה שהגוף הזוכה איתו יתקשר המשרד לצורך מכרז זה הינו עמותה המקבלת מהמדינה תמיכה עבור אספקת שירותים רפואיים וסיעודיים לתלמידים במסגרת החינוך המיוחד, עליו להצהיר בהצעתו שבמקרה שיזכה במכרז, ימנע מלבקש תמיכה בנושא, כל זמן שישמש כקבלן של המשרד. על הזוכה למלא הצהרה על גבי טופס שדוגמתו מובאת בנספח 7.
2.2 במקרה בו מציע משמש כקבלן של המשרד בהתקשרות אחרת והצעתו למכרז זה הינה ההצעה המועמדת לזכייה והסתבר כי קיים ניגוד עניינים בין הפעילות במכרז זה לפעילות בהתקשרות אחרת, המשרד רשאי על פי שיקול דעתו הבלעדי להחליט באיזה מבין המכרזים/התקשרויות קיים למשרד יתרון מקצועי וכספי להתקשרות עם הקבלן.
על בסיס החלטה זו המשרד יקבע באיזה מבין שני המכרזים/התקשרויות המציע יוכל לשמש כקבלן של המשרד.
על המציע להצהיר בהצעתו (נספח 7) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.

כמו כן, במקרה בו מציע מבצע פעילות שמסתבר שקיים ניגוד עניינים בינה לבין הפעילות במכרז זה, המשרד רשאי, עפ"י שיקול דעתו הבלעדי לקבוע כי המציע לא יוכל לזכות במכרז זה.

2.3 דרישות סף מהמציע

2.3.1 על הגוף המציע להיות גוף משפטי מאוגד הרשום ברשם רשמי או גוף סטטוטורי.
2.3.2 על הגוף המציע להיות עוסק מורשה/מלכ"ר.
2.3.3 על הגוף המציע להיות מנהל ספרי חשבונות כחוק.
2.3.4 אם הגוף המציע הינו עמותה, עליו להיות בעל אישור על ניהול תקין, מטעם רשם העמותות, תקף לשנה השוטפת.
2.3.5 על הגוף המציע להיות בעל ניסיון של לפחות 3 שנים ב- 7 השנים האחרונות במתן שירותים רפואיים בלפחות 3 מתוך 5 התחומים הרפואיים הבאים:
(1) רפואת ילדים
(2) רפואת משפחה
(3) נוירולוגיה 
(4) רפואה שיקומית 
(5) פסיכיאטריה של ילדים ונוער 
השירותים הרפואיים ניתנו ביישובים מ- 3 מחוזות לפחות של משרד החינוך על ידי רופאים בעלי רישיון בתחומים כמפורט לעיל וזאת בהיקף מינימלי כולל של 20,000 שעות רופא בשנה, כאשר לפחות 50% מהיקף של שעות רופא בשנה הינם עם ילדים ובני נוער.

2.3.6 על הגוף המציע להיות בעל ניסיון של לפחות 3 השנים ב- 7 השנים האחרונות במתן שירותים סיעודיים. 
השירותים הסיעודיים ניתנו ביישובים מ- 3 מחוזות לפחות של משרד החינוך על ידי אחים / אחיות בעלי הסמכה בהיקף מינימלי של 20,000 שעות אח בשנה, כאשר לפחות 50% מהיקף של שעות האחים / האחיות בשנה הינם עם ילדים ובני נוער.

2.3.7 אם ההצעה מוגשת על-ידי גוף אחד על הגוף המציע להיות בעל מחזור כספי מינימלי של 30,000,000 ש"ח לשנה, לא כולל מע"מ, בכל אחת מ- 3 השנים (2011-2013). 
אם ההצעה מוגשת על-ידי 2 גופים, כל אחד מהגופים חייב להיות בעל מחזור כספי מינימלי של 10,000,000 ₪ לשנה, לא כולל מע"מ, ושניהם יחד בעלי מחזור כספי מינימלי של 35,000,000 ₪ לשנה לא כולל מע"מ וזאת בכל אחת מ- 3 השנים (2011-2013).
2.3.8 על הגוף המציע לצרף ערבות מציע - ערבות בנקאית או ערבות חברת ביטוח (מרשימת החברות המצורפת בנספח 7) או הוראת הקיזוז (לגבי מוסדות להשכלה גבוהה המתוקצבים ע"י הות"ת), לקיום תנאי המכרז, ההצעה וחתימה על החוזה.
נוסח הערבות או הוראת הקיזוז יהיה תואם במלואו לנוסח המצורף למכרז (בנספח 7) בסך של 1,000,000 ₪, בתוקף עד לתאריך 11.8.2015.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.


2.4 תנאי התקשרות להגשת הצעה (בין גוף מוביל לגוף מתקשר)
2.4.1 מותרת התקשרות לצורך הגשת הצעה, של עד 2 גופים בלבד (גוף מוביל וגוף מתקשר)
2.4.2 גוף לא יכול להיות שותף ליותר מהצעה אחת.
2.4.3 במקרה שההצעה מוגשת על ידי עד שני גופים על ההצעה לעמוד גם בתנאים הבאים לפחות: 
1. הגופים המתקשרים יוכיחו קשר חוזי בין כל המשתתפים שלא יופר בכל תקופת ההתקשרות עם המשרד בעקבות הזכייה במכרז (לרבות תקופות אופציה שיש למשרד עפ"י המכרז). 
2. בהצעה ייקבע שם הגוף המוביל, שמולו תיערך ההתקשרות עם המשרד וכן יפורט תפקידו של כל גוף מתקשר. 
3. במסגרת מכרז זה הגוף המוביל והגוף המתקשר חייבים לעמוד בדרישות הסף שבסעיפים 2.3.1-2.3.4 המפורטים להלן כל אחד בפני עצמו.
4. לגבי הדרישות המפורטות בסעיפים 2.3.5-2.3.6 על כל גוף המשתתף בהצעה העונה על אחד מהסעיפים לעמוד באותו סעיף בנפרד ובאופן מלא ושלם כולל כל תתי הסעיפים באותו סעיף (דהיינו לא ניתן לצרף ניסיון של מספר גופים יחדיו על מנת לעמוד בכל אחד מהסעיפים).
5. הגוף המוביל חייב לעמוד בדרישות המפורטות בסעיף 2.3.5.
6. בסך הכל ההצעה בשלמותה חייבת לעמוד בכל דרישות הסף.
2.5 מובהר בזאת כי לצורך עמידה בתנאי הסף על המציע (במקרה של התקשרות דהיינו הגוף המוביל ו/או הגוף המתקשר) לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו (במקרה של התקשרות דהיינו הגוף המוביל ו/או הגוף המתקשר) לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם הגוף המוביל ו/או הגוף המתקשר עפ"י סעיף 323 לחוק החברות התשנ"ט 1999, טרם המועד האחרון להגשת הצעות למכרז זה.
3. הגדרות

3.1 המשרד – משרד החינוך 

3.2 היחידה המזמינה – האגף לחינוך מיוחד
3.3 השרותים נשוא המכרז – אספקת שירותים רפואיים וסיעודיים לתלמידים במסגרת החינוך המיוחד
3.4 דרישות סף – הדרישות הבסיסיות המגדירות את המינימום הנדרש על מנת להגיש הצעה, כמפורט בפרק 2 בלבד.
3.5 גוף מוביל – יקבע ע"י המציע במקרה שההצעה מוגשת ע"י שני גופים או יותר.

הגוף המוביל וכל אחד מהגופים המצטרפים יחתמו על כל דפי ההצעה המוגשת.

במידה שהמציע זכה במכרז, הגוף המוביל יהיה המקשר היחיד בין המשרד לבין הזוכה, יחתום על חוזה ההתקשרות ויגיש את כל הדוחות והחשבונות הנובעים מההתקשרות ולו תהיה האחריות הכוללת כלפי המשרד בכל הנוגע לביצוע השרות. יחד עם זאת, גם כל הגופים המתקשרים אחראים כלפי המשרד לביצוע שלם של השרות למשך כל תקופת ההתקשרות.

3.6 ערבות מציע – ערבות בנקאית או ערבות חברת ביטוח (מרשימת החברות המצורפת בנספח 7) או הוראת הקיזוז (לגבי מוסדות להשכלה גבוהה המתוקצבים ע"י הות"ת) בסכום נקוב, המיועדת להבטיח את קיום ההצעה וחתימה על חוזה התקשרות במקרה של זכיה.

3.7 ערבות ביצוע – ערבות בנקאית או ערבות חברת ביטוח (מרשימת החברות המצורפת בנספח 7) או הוראת הקיזוז (לגבי מוסדות להשכלה גבוהה המתוקצבים ע"י הות"ת) בסכום נקוב או באחוזים מסכום ההתקשרות, כפי שמוגדר בחוזה ההתקשרות, המבטיחה את מילוי התחייבויות הקבלן עפ"י תנאי המכרז, עפ"י הצעתו כפי שאושרה ע"י ועדת המכרזים וחוזה ההתקשרות.

3.8 המציע – כל גוף שהגיש הצעה למכרז.

3.9 הצעה למכרז – תשובת המציע לפנית המשרד הכוללת את כל המידע הנדרש למשרד, מסמכים המעידים על עמידתו בדרישות המכרז, התחייבותו לעמוד בתנאי המכרז והצעת מחיר – כל זאת עפ"י דרישות המכרז.

3.10 הקבלן/הספק – מציע שהצעתו זכתה במכרז וחתם על הסכם התקשרות עם המשרד.
3.11 לקוח – גוף שהוצג ברשימת הניסיון של המציע ושעימו נערכה התקשרות לקבלת שירות ע"י המציע וצויינו לגביו פרטים מלאים כולל פרטי בעל תפקיד במציע ודרכי התקשרות עימו.

3.12 איש הקשר מטעם הלקוח – בעל תפקיד אצל הלקוח שמכיר את השירות שהגוף המציע ציין שסיפק לו או את בעל התפקיד המוצע במסגרת המכרז, לגביו הוא ניתן כאיש קשר בגוף. 

3.13 שנה – 12 חודשים מלאים.
3.14 שנה אחרונה – התקופה מתייחסת לשנה אחורה מהמועד האחרון להגשת ההצעות.
3.15 מחוזות המשרד – אזורים גיאוגרפיים החופפים למחוזות המשרד המפורטים להלן:
· מחוז צפון
· מחוז חיפה
· מחוז תל-אביב
· מחוז מרכז
· מחוז ירושלים + מנח"י
· מחוז דרום
· מחוז חרדי- החינוך המיוחד שבאחריות המחוז החרדי הנמצאים בפיזור ארצי.
· המינהל לחינוך התיישבותי – מוסדות החינוך וכפרי הנוער – החינוך המיוחד שבאחריות המינהל לחינוך התיישבותי הנמצאים בפיזור ארצי.
3.16 מסגרת חינוכית – מוסד חינוכי, בית ספר או גן ילדים.
3.17 מוסדות מוכש"ר – מוסדות חינוך מוכרים שאינם רשמיים.
4. תיאור הפרוייקט והיקפו
4.1 רקע
השירות הרפואי והסיעודי ניתן מתוקף חוק החינוך המיוחד כשירות נלווה.
שירות זה ניתן לתלמידי החינוך המיוחד במוסדות החינוך בשל מורכבות לקויותיהם, המתאפיינות בהיבטים רפואיים מורכבים המשפיעים על תפקודם ויכולתם ללמוד באופן סדיר ולקחת חלק בפעילויות השונות במסגרות החינוך המיוחד. 

מערך השירות כולל ייעוץ רפואי לצוות החינוכי, להורי התלמידים ולתלמידים, שירותי סיעוד לתלמידים הזקוקים לטיפולים רפואיים- פולשניים וייעוץ בתחום התזונה. השירות נועד לאפשר להם ליטול חלק בלימודים במסגרות החינוך בקהילה.

הימצאותם של רופאים, כחברים בצוות הרב מקצועי של המסגרת החינוכית, תורם לשיח מקצועי ומשלים, ומאפשר לאנשי הצוות החינוכי לתת את המענה החינוכי המתאים לתלמידים הללו, עת אנשי המקצוע מתחום הרפואה מספקים ידע ותומכים בהתאמת דרכי ההוראה, למידה וטיפול לתלמידים הנדרשים לכך. 

שירות הסיעוד במסגרות למתן טיפול פולשני לתלמידים מורכבים בתפקודם מאפשר את קליטת התלמידים למסגרת חינוכית בקהילה, במקום הישארותם בביתם או, לחילופין, במסגרת אשפוז.

השירותים הרפואיים ניתנים בתיאום מלא עם הצוותים החינוכיים במוסדות החינוך ובשיתוף פעולה עמם.
4.2 אוכלוסיית התלמידים הזכאית לקבלת השירות הרפואי והסעודי
4.2.1 כ- 30,000 תלמידי חינוך מיוחד, עם צרכים מיוחדים ולקויות מורכבות, בדרגות חומרה שונות, הלומדים במסגרות/כיתות החינוך המיוחד הזכאיות בקבלת השירות:
(1) בגני הילדים לחינוך מיוחד- כל סוגי הכיתות כדלקמן: שיתוק מוחין ונכויות פיזיות קשות, חירשות וכבדות שמיעה, עיוורון ולקות ראייה, מוגבלות שיכלית התפתחותית בינונית, מוגבלות שיכלית התפתחותית בינונית רב בעייתית, מוגבלות שיכלית התפתחותית קשה / עמוקה / סיעודית, אוטיסטים, הפרעות נפשיות קשות, מוגבלות שיכלית התפתחותית קלה רב בעיתית, ליקויי למידה רב בעיתיים, מעוכבי התפתחות ומעוכבי שפה.
(2) בבתי הספר לחינוך מיוחד- כל סוגי הכיתות כדלקמן: שיתוק מוחין ונכויות פיזיות קשות, חירשות וכבדות שמיעה, עיוורון ולקות ראייה, מוגבלות שיכלית התפתחותית בינונית, מוגבלות שיכלית התפתחותית בינונית רב בעייתית, מוגבלות שיכלית התפתחותית קשה / עמוקה / סיעודית, אוטיסטים, הפרעות נפשיות קשות, מוגבלות שיכלית התפתחותית קלה רב בעיתית, ליקויי למידה רב בעיתיים, מעוכבי התפתחות ומעוכבי שפה.
(3) בכיתות לחינוך מיוחד בבתי"ס רגילים - הזכאות רק לתלמידים הלומדים במסגרות המסווגות על פי הלקויות שכדלקמן: שיתוק מוחין ונכויות פיזיות קשות, חירשות וכבדות שמיעה, עיוורון ולקות ראייה, מוגבלות שיכלית התפתחותית בינונית, מוגבלות שיכלית התפתחותית בינונית רב בעייתית, מוגבלות שיכלית התפתחותית קשה / עמוקה / סיעודית, אוטיסטים, הפרעות נפשיות קשות.

4.2.2 כ- 500 תלמידים מהחינוך הרשמי מקבלים שירותים סיעודיים המוגדרים במכרז זה לצורך ביצוע פעילויות פולשניות.
4.2.3 כ- 500 תלמידים מהמוכש"ר מקבלים שירותים ייעוץ המוגדרים במכרז זה לצורך הנחייה ובקרה על הפעילות במוסדות.
4.2.4 התלמידים הינם בשלבי החינוך השונים הינם בגילאים 3 – 21 ולומדים בגני ילדים לחינוך מיוחד או בכיתות לחינוך מיוחד בבתי ספר רגילים או בבתי ספר לחינוך מיוחד הלומדים במסגרת החינוך הרשמי, כאשר מוסדות החינוך בהם לומדים מצויים בפריסה ארצית.

בנספח 5 מובאת רשימת המוסדות, אפיון הלקות הכיתתית, מספר התלמידים בכל כיתה בישובים השונים ברחבי הארץ.

בנספח 6 מובאת טבלת ריכוז מיפוי תלמידים הזקוקים לטיפולים פולשניים. 

הרשימה נקבעת אחת לשנה ותקפה במשך כל שנת הלימודים, למעט שינויים קלים שיחולו במהלך השנה.
4.2.5 מועד מתן השירותים
השירותים יינתנו לתלמידים הזכאים לטיפולים רפואיים פולשניים בכל הלקויות שפורטו במכרז זה, בכל מוסדות החינוך המיוחד לאורך יום הלימודים, בכל שנת לימודים- בימי הלימוד ובימי הפעילות בזמן חופשה במסגרת הארכת שנת הלימודים בחופשות בחינוך המיוחד: בגני ילדים לחינוך מיוחד או בכיתות לחינוך מיוחד בבתי ספר רגילים או בבתי ספר לחינוך מיוחד. 

אורך יום הלימודים בכיתות החינוך המיוחד הוא דיפרנציאלי על פי אפיון סוגי החריגות בחטיבות הגיל השונות, כיתות השונות ועשוי להשתנות מזמן לזמן. 

להלן מסגרת השעות לביצוע הטיפולים במהלך יום הלימודים, לפי סוג הלקות:

(1) בין השעות 8:00 – 14:00 - ליקויי למידה, תלמידים גבוליים ותלמידים עם חשד למוגבלות שיכלית התפתחותית קלה, מעוכבי שפה ומעוכבי התפתחות (בעיקר בגני ילדים).
(2) בין השעות 8:00 – 14:30 – מוגבלות שיכלית התפתחותית קלה.
(3) בין השעות 8:00 – 14:30 - חירשים וכבדי שמיעה, עיוורים ולקויי ראייה, בעלי מוגבלות שיכלית התפתחותית בינונית, בעלי מוגבלות שיכלית התפתחותית בינונית מורכבת, בעלי מוגבלות שיכלית התפתחותית קשה/עמוקה/סיעודית
(4) בין השעות 8:00 – 15:30 – משותקי מוחין ובעלי נכויות פיזיות קשות.
(5) בין השעות 8:00 – 16:00 – הפרעות נפשיות
(6) בין השעות 8:00 – 16:45 – אוטיסטים
4.2.6 ניתן לצפות בחוזר מנכ"ל העוסק בחופשות המתאר את האוכלוסיות הזכאיות באתר משרד החינוך בכתובת הבאה: 

http://cms.education.gov.il/EducationCMS/applications/mankal/arc/sd5ak1_2_34.htm 

4.2.7 ניתן לצפות בחוזר מנכ"ל העוסק בלוח חופשות של שנה"ל תשע"ה ובו מספר ימי העבודה לאוכלוסייה הזכאית באתר משרד החינוך בכתובת הבאה: 
http://cms.education.gov.il/educationcms/applications/mankal/etsmedorim/1/1-2/hodaotvmeyda/h-2008-10-1-2-6.htm
4.2.8 תמונת המצב הינה נקודתית, נכונה למועדים הנ"ל. מצב זה משתנה באופן שוטף ועל הקבלן להתעדכן עפ"י החוזרים מזמן לזמן.

4.2.9 הקבלן צריך לתת שירות בכל המועדים בהם קיימת פעילות במסגרת החינוך המיוחד.

4.3 הקריטריונים לביצוע הפעילות

עפ"י חוזר מנכ"ל נט/9(א) המתפרסם באתר המשרד שכתובתו: 
http://cms.education.gov.il/EducationCMS/Units/Owl/Hebrew/Nehalim/HozreyMankal.html
תלמידי החינוך המיוחד הזכאים לקבלת שירותי רפואה וסיעוד נמצאים באחריות כ- 70 מתי"אות וזאת על פי הקריטריונים כדלקמן:

4.3.1 שירותים רפואיים

משרה אחת של רופא לכ- 400 תלמידים בגני ילדים לחינוך מיוחד, בבתי-ספר לחינוך מיוחד ובכיתות מיוחדות בבתי-ספר של החינוך הרגיל על פי רשימת הלקויות המפורטות להלן: משותקי מוחין ובעלי נכויות פיזיות קשות, חירשים וכבדי שמיעה, עיוורים ולקויי ראייה, בעלי מוגבלות שיכלית התפתחותית בינונית, בעלי מוגבלות שיכלית התפתחותית בינונית מורכבת, בעלי מוגבלות שיכלית התפתחותית קשה/עמוקה/סיעודית, אוטיסטים, בעלי הפרעות נפשיות קשות).

בנוסף, השירותים הרפואיים בלקויות הרשומות להלן ניתנים גם בגנים ובבתי ספר לחינוך מיוחד: מוגבלות שיכלית התפתחותית קלה רב בעיתית, ליקויי למידה רב בעיתיים, מעוכבי התפתחות ומעוכבי שפה (עד כיתה ג').

המפתח להקצאת שעות רופא הינו שעת רופא אחת בשבוע לכ - 10 תלמידים 
(אין הכוונה לכך שבו זמנית נמצאים מול הרופא 10 תלמידים).
בנספח 5 מובאת פריסת התלמידים בשנת הלימודים תשע"ה.

על הקבלן להקצות רופא קבוע לכל קבוצת תלמידים כאשר התמחותו של הרופא שישובץ במסגרת החינוכית תקבע ע"י מנהל המתי"א ובתאום עם מנהל המסגרת בה הוא יפעל ובאישור המפקח על החינוך המיוחד תוך התאמה לסוג הלקות של התלמיד.

מספר המסגרות בהם יופעלו השירותים הרפואיים יהיה כדלקמן:
כ-220 בתי ספר חינוך מיוחד

כ-220 בתי ספר רגילים הכוללים כיתות חינוך מיוחד
כ-1,300 גני חינוך מיוחד

4.3.2 שירותים סיעודיים
שירותי הסיעוד יוקצו בהתאם למספר התלמידים הזקוקים לטיפולים רפואיים - פולשניים ובהתאם למספר הטיפולים הנדרשים לכל תלמיד (על פי ההמלצות הרפואיות של הרופא המטפל בתלמיד ובתיאום עם הרופא של המסגרת החינוכית בה לומד התלמיד), ללא קשר לגודל המסגרת. 
על הקבלן להקצות אח קבוע לכל קבוצת תלמידים שבמסגרת החינוכית בהתאם לצורכיהם הרפואיים של התלמידים.

במידה שבקבוצה ישנו תלמיד הזקוק לאח צמוד במהלך כל שעות הלימוד, יוקצו שעות אח בנפרד ליתר הקבוצה.

מספר המסגרות בהם יופעלו השירותים הסיעודיים יהיה כדלקמן:
כ-220 בתי ספר חינוך מיוחד

כ-220 בתי ספר רגילים הכוללים כיתות חינוך מיוחד

כ-1,300 גני חינוך מיוחד

4.3.3 שירותים תזונאיים
שירותי תזונאי יוקצו לכל אוכלוסיית התלמידים הזכאים.
על הקבלן להפעיל תזונאים קליניים, בהיקף של לפחות 8,000 שעות שנתיות שיבצעו את השירות ברמה הארצית במסגרות הבאות:

כ-440 בתי ספר.
כ-1,300 גני חינוך מיוחד.
4.3.4 שירותי ייעוץ רפואי, ריכוז סיעודי ובקרה במוכש"ר 
מסגרת חינוכית בפיקוח המוכר שאינו רשמי בה לומד תלמיד הזקוק לטיפול פולשני, תוכל לקבל שירותי ייעוץ ובקרה של עד 5 שעות בשנה בגין כל אחד מהתלמידים הנזקקים כאמור והכל בהתאם לצורך הרפואי ובמגבלת השעות הקיימת.
השירות יינתן בהיקף של כ- 500 תלמידים בשנה הלומדים במוסדות החינוך שבפיקוח המוכש"ר המצויים בפיזור ארצי.
שירותי הייעוץ יינתנו ע"י רופא מטעם הקבלן שיזכה במכרז זה לרופא של המסגרת החינוכית בה לומד התלמיד הזקוק לטיפול הפולשני.

במסגרת הייעוץ והריכוז הסיעודי, על הרופא לקרוא את החומר הרפואי, לקבוע את היקף שעות הטיפול הרפואי לו זקוק התלמיד, במסגרת התקציב הקיים, ולקיים תהליך בקרה וככל שיידרש לבקר במסגרת החינוכית ולהשתתף בישיבות.

נוהל עבודה לרבות הפסקות בזמן עבודה יקבע עם הרופא האחראי.

מספר המסגרות החינוכית בהם יופעלו השירותים יהיה כדלקמן:

כ-140 בתי ספר לחינוך מיוחד במוכש"ר 

כ-500 גני חינוך מיוחד במוכש"ר 

כ- 50 בתי"ס במסגרות החינוך הרגיל עם כיתות ללקויות מורכבות

4.4 בקרה ופיקוח
4.4.1 משרד הבריאות ו/או משרד החינוך יבצע פיקוח מקצועי רפואי חיצוני על השירותים שיינתנו במסגרת מכרז זה.
4.4.2 הבקרה תתייחס בין היתר לנושאים הבאים:
(1) עבודת הצוות הרפואי - ניהול תיקים רפואיים במסגרת, הכרות רפואית של צרכי התלמיד במסגרת, שמירת קשר עם גורמים רפואיים בקהילה, ייעוץ וליווי הורים בסוגיות רפואיות, שותפות בצוות רב מקצועים וכל שימצא בהתאם להגדרת תפקיד הרופא והדרישות המקצועיות הכשרה מקצועית מתאימה.
(2) עבודת הצוות הסיעודי – קיום הכשרה מתאימה ועדכנית, ניהול תיקי תלמיד ורשומות נדרשות, קשר עם גורמים מטפלים בקהילה, שמירה עם סביבה טיפולית מותאמת לתלמיד.
4.4.3 המשרד או מי מטעמו יבצע בקרה עפ"י שיקול דעתו, על הפעילויות במכרז.
4.5 הנתונים הכמותיים המשוערים לשנת לימודים
	סוג השירות
	בעל התפקיד
	מספר תלמידים זכאים
	מפתח לבעל תפקיד 
	מספר בעלי תפקיד המינימלי
	מספר שעות שנתיות משוערות
	צפי שנתי לגידול במספר תלמידים

	רפואיים
	רופא
	כ-30,000
	1:400 
	כ- 75 
	כ- 150,000 
	5% - 7%

	סיעודיים
	אח
	כ-500
	קבוצה:1
	כ- 150
	כ- 250,000
	

	תזונאיים
	תזונאי
	כ-30,000
	(-)
	כ- 4
	כ- 8,000 
	

	שירותי ייעוץ וריכוז סיעודי במוכש"ר
	רופא 
	כ-500
	(-)
	כ- 2
	כ-2,500
	


כל בעלי התפקידים הנדרשים כמפורט לעיל ושיופעלו במסגרת מכרז זה יעמדו בכל הדרישות המפורטות בפרק 6 -כח האדם של הקבלן והאמצעים הנדרשים לביצוע המכרז.
כל היקפי הפעילות שפורטו לעיל הינם כמויות משוערות לשנת לימודים ולוקחות בחשבון את השינויים שחלו במספר התלמידים הזכאים משנים קודמות.

המשרד רשאי להגדיל את ההיקפים (כולל מספרי תלמידים המקבלים את השירותים והכללת אוכלוסיות נוספות בקבלת השירותים) וכמות השעות בכ- 50% מידי שנה, מותנה באישור בכתב ומראש של וועדת המכרזים וכן הסכם חתום ע"י חשב המשרד ומורשי חתימה של המשרד (כן רשאי המשרד לצמצם את היקפי הפעילות).

בנוסף לכך, רשאי המשרד לשנות מסעיף לסעיף אך ורק באישור ובחתימה מראש של חשב המשרד ומורשי החתימה של המשרד ובתנאי שאין חריגה מגבול התקציב.

5. תפקידי הקבלן בביצוע העבודה

5.1 כללי

המשרד מבקש להפעיל את הפרוייקט באמצעות קבלן, שיבחר במכרז זה.
הקבלן יספק למשרד מענה כולל לכל התכנית שהוגשה על ידו בהצעתו למכרז זה, לרבות שינויים שיידרשו ע"י המשרד.

הקבלן יפעיל את כל התהליכים הנדרשים במכרז זה בשלמותם, לרבות אלו המתוארים בפרק 4 וזאת החל מהיום שיקבע בהסכם כיום תחילת ההתקשרות.

הקבלן מחויב לתת את מלוא השרות המוגדר במכרז זה מהיום שיקבע בהסכם כיום תחילת ההתקשרות.

5.2 ניירת ומסמכים

הקבלן הזוכה במכרז זה מנוע מלהשתמש בלוגו שלו על גבי ניירת הנוגעת למכרז זה. מבנה כותרת המסמכים תהיה במתכונת הבאה:


אספקת שירותים רפואיים וסיעודיים לתלמידים במסגרת החינוך המיוחד
הפרוייקט מבוצע ע"י ________ עפ"י מכרז מס' _________


הפרוייקט מבוצע עבור האגף לחינוך מיוחד, משרד החינוך.

5.3 הדרכה, הכשרה והשתלמויות לצוותים המקצועיים
5.3.1 על הקבלן לבצע הדרכות, הכשרות השתלמויות לכל הצוותים המקצועיים המועסקים והמופעלים לצורך מתן השירותים לתלמידים בעלי מוגבלויות במסגרת מכרז זה, וזאת טרם תחילת עבודתם עם התלמידים.
5.3.2 על הקבלן להכין תוכנית שנתית לביצוע הדרכות, הכשרות השתלמויות עבור כל צוותי העובדים המקצועיים. התוכנית תתייחס בין היתר לנושאים כגון: עזרה ראשונה, מצבי חירום, מצבים מיוחדים (כגון התקפים אפילפטיים), נוהלי משרד הבריאות וכו', למועדים צפויים לביצוע ההכשרה ולכמות העובדים שיידרשו להשתתף בהכשרות.
5.3.3 כל תכנית הכשרה או השתלמות תוגש מבעוד מועד למשרד, על מנת שזו תועבר על ידי המשרד לבדיקה מקצועית של משרד הבריאות, ותופעל בכפוף לאישור משרד הבריאות.

5.3.4 על הקבלן לבצע השתלמות תקופתית בהתחשב ברמתם והכשרתם של העובדים שיופעלו במכרז זה, בה יועברו לעובדים נהלים חדשים, עדכוני נהלים המפורסמים ע"י משרד הבריאות ריענונים תקופתיים וכל מידע מקצועי אחר, הרלוונטי לביצוע הפעילות ברמה גבוהה.
5.3.5 במסגרת ההשתלמויות התקופתיות של עובדי הסיעוד יש להתייחס בין היתר לנושאים הבאים: האכלה בגסטרוסטומיה, צנתור שלפוחית השתן, שאיבת הפרשות מדרכי נשימה עליונות, מתן חמצן, מדידות רמות סוכר ומתן אינסולין, מתן תרופות, איתור אלימות במשפחה. 
5.3.6 במסגרת ההשתלמויות יבוצעו משובים בקרב הצוותים על אופן הפעילות, יוצפו בעיות ותקלות בהן נתקלו במהלך ביצוע הפעילות ויועלו דרכי פתרון.

5.3.7 על הקבלן לדווח לאגף על הדרכות, הכשרות השתלמויות שבוצעו על ידו בהתאם לתוכנית שאושרה בתחילת השנה.
5.3.8 כל ההכשרות וההשתלמויות שיבוצעו לצוותים המקצועיים במכרז יהיו באחריות הקבלן ועל חשבונו. על הקבלן לקחת זאת בחשבון בהצעתו.

5.4 הנחיות כלליות
5.4.1 תנאי למתן השירותים הרפואיים והסיעודיים הוא המצאות טופס ויתור סודיות רפואית עדכני במסגרת החינוכית.
5.4.2 הקבלן יגיש תוכנית עבודה שנתית לכל סוג שרות תוך התייחסות לכח האדם ולהנחיות המפורטות ביחס לכל תפקיד.
5.4.3 כל תלמיד שיקבל שירותים רפואיים ו/או סיעודיים יפתח תיק בו יתועד כל המידע על התלמיד ויתויקו כל המסמכים הנוגעים לתלמיד. על הרופא או האח לעדכן באופן השוטף את התיק בטיפולים, באירועים, בשינויים וכל נתון אחר שיהיה רלוונטי למצבו של התלמיד.
5.4.4 בכל מקרה של אירוע רפואי או סיעודי חריג הרופא או האח הנמצא במסגרת ינהל את האירוע ויגיש את העזרה הנדרשת.
5.5 אופן מתן השירותים הרפואיים
הפעילות המתוארת להלן הינה השיטה הקיימת כיום. המציע רשאי להתייחס לשיטות אחרות, ובלבד שיספק את מלוא השירות וההיקף המלא.
לא תחול תוספת תשלום בגין שימוש בשיטות אחרות, ובלבד שיסופק השירות בהיקפו המלא.

על הקבלן להעמיד מחליפים וממלאי מקום לכל אחד מבעלי התפקידים המוגדרים, וזאת החל מיום ההיעדרות הראשון, מכל סיבה שהיא לרבות יציאה לחופשה.

על הקבלן לקחת בחשבון בהצעתו את כל נושא המחליפים וממלאי המקום שיידרשו במסגרת מכרז זה.

בתחילת שנת הפעילות יציג הקבלן לאישור המשרד את בעלי התפקידים המחליפים לאחר בדיקת התאמתם לדרישות מרופאים במסגרת מכרז זה.

5.5.1 תכנון תכנית עבודה שנתית / חודשית / שבועית / יומית

(1) תכולת העבודה השנתית והיקף עבודתם של הרופאים על פי ההתמחויות שפורטו לעיל, יוגדרו לפני תחילת כל שנת לימודים, בהתבסס על נתוני שנת הלימודים החולפת (היקף ופיזור התלמידים), הצפי הקיים במשרד והסכום הכספי שיוקצה לטובת הפעילות.
(2) לפני תחילת כל שנת לימודים, יתכנן הקבלן תכנית עבודה מפורטת בהתאם להיקפים וכמויות שיקבע האגף לחינוך מיוחד, אשר בה יוגדר לוח הזמנים לביצוע הפעילות, מסלולים יומיים מתוכננים לביצוע ביקורות.
(3) המפקח המתאם האזורי יכין את מפת הצרכים המחוזית, יתאם אותה עם מטה האגף לחינוך מיוחד ויעבירה לקבלן להכנת תוכנית מחוזית. הפיקוח המחוזי רשאי לעדכן את התוכנית במהלך השנה על פי צרכים המשתנים מזמן לזמן ועל הקבלן לפעול בהתאם לתוכנית המעודכנת.
(4) הקבלן יכין תוכנית מחוזית ויעבירה לאישור המפקח המתאם במחוז. במקביל הקבלן יעביר את התוכנית למטה האגף לחינוך המיוחד.
(5) הקבלן יכין בתיאום עם כל מנהל מתי"א מסגרת תוכנית לכל רשות שבאזור השירות.
(6) הרופא יכין עם כל מנהל מסגרת תוכנית פרטנית בהתאם להקצאה שתיקבע ע"י מנהל המתי"א ובאישור הפיקוח על החינוך המיוחד.
(7) הקבלן ירכז את כל התוכניות המחוזיות ויעבירם לאישור האגף.
(8) במקביל, האגף יבדוק את התוכניות ויאשרם בהתאמה לשירותים הנדרשים במכרז ולמסגרת התקציבית. אין להפעיל את התוכניות ללא אישור האגף.
(9) על הקבלן לקבוע במסגרת הזכאות לשירותים נשוא מכרז זה כפי שהוגדרה בחוזר מנכ"ל נט/9(א') את תוכנית עבודתו של הרופא בכל אחת מהמסגרות הזכאיות לשירות,
המפתח להקצאת שעת רופא הוא שעה שבועית אחת לכל קבוצה של 10 תלמידים במסגרת החינוכית. 
(10) הקבלן יעביר את תכנית הפעילות לאישור המשרד.
(11) על הקבלן לקחת בחשבון בהצעתו את התכנון והכנת תוכנית העבודה כמפורט לעיל.
5.5.2 תיאומים, הגעה למוסד החינוכי וביצוע הטיפול השירות רפואי

לקראת כל שנת הלימודים תתבצע פגישת תיאום אודות העבודה הנדרשת והיקפה בין הקבלן למפקח המתאם המחוזי בחינוך המיוחד, מפקחי החינוך המיוחד במחוז, מנהלי מתי"אות, (מרכז תמיכה יישובי/אזורי) ובנוסף לאחר מכן עם הנהלת המוסד החינוכי.

הקבלן יציג תוכנית עבודה מפורטת בהלימה לדרישות המחוז ובה בין היתר: שמות הרופאים ותחומי התמחותם והאחים המצוותים בכל מסגרת חינוכית, ויתואמו עם הנהלת המסגרת החינוכית הימים בהם יגיע הרופא למסגרת. 

הרופא, כאמור בחוזר המנכ"ל ובהנחיות שפורטו לעיל, מצטרף לצוות המקצועי של בית הספר / הגן. שיבוצו של רופא בכל מסגרת יקבע על פי המפתח שנקבע. חשוב שהרופא המשובץ למסגרת החינוכית יגיע אליה על בסיס של ימים קבועים ובתיאום עם מנהל המסגרת.
הפעילות של הרופא במסגרת החינוכית תתמקד בנושאים הבאים:
(1) חבר בצוות הרב-מקצועי של המסגרת החינוכית, שותף בישיבות הצוות (על-פי הצורך שייקבע על ידי מנהל המסגרת החינוכית ובתיאום עם הרופא).

(2) בדיקת התיק הרפואי של התלמיד ויעדכן את פרטי הטיפול שבוצע. הרופא יתאם את הטיפול הניתן לתלמיד במסגרת הלימודית עם הרופא המטפל בקהילה, במטרה להנחות את הצוות החינוכי בעבודתו.
(3) מתאם ומקשר בין גורמי טיפול חיצוניים המטפלים בילד ובמשפחתו לבין המסגרת החינוכית, בידיעת ההורים ובהסכמתם.

(4) מתווה את התכנית הרפואית הטיפולית של התלמיד במשותף בינו לבין מנהל המסגרת החינוכית בהתאם לצורך לרבות התייחסות למענה סיעודי ותזונתי.

(5) הרופא, בתיאום עם מנהל המוסד החינוכי והפיקוח המחוזי ככל שיידרש (בהתאם להנחיות משרד החינוך), עם הרופא המטפל בקהילה ובתיאום עם הורי התלמיד, ימליץ על השהייתו של התלמיד מלימודים מסיבות רפואיות ויקבע יחד עם הרופא המטפל בקהילה את כשירותו לחזור ללימודים במוסד החינוכי (סמכות ההחלטה על השהיות נתונה בידי מנהל המחוז). 

(6) מדריך ומנחה את הצוות במסגרת החינוכית ויועץ לו. קובע אם תלמיד כשיר מבחינה רפואית לבקר בבית הספר.
(7) מאתר בעיות רפואיות בתפקוד התלמיד, ועוקב אחריו כחלק ממכלול הצרכים החינוכיים שלו ומעריך את תפקודו.
(8) שותף בהכנת תכנית הלימודים האישית של התלמיד.

(9) יועץ להורי התלמיד, ובכלל זה מפנה אותם לגורמי טיפול חיצוניים.

(10) מרכז מידע רפואי אודות התלמיד שהוא רלבנטי לקידומו במסגרת החינוכית או לתפקודו בה.

(11) פעילות הרופא תתבצע במסגרות החינוכיות ובאישור המתי"א.
(12) הרופא מנוע מלתת טיפול ישיר לתלמיד ולא ינפיק לו מרשמים לטיפול תרופתי.
(13) לקראת כל ביקור של רופא במסגרת החינוכית הקשורה בבחינת אופן הטיפול בתלמיד, באחריות מנהל המסגרת להכין את התיקים הנדרשים לעבודת הרופא.
(14) לא יתבצע כל טיפול בתלמיד ללא שהועבר על ידי הורי התלמיד מכתב מטעם הרופא בקהילה, בו מפורטים סוגי הטיפול הנדרשים לתלמיד.
(15) מנהל/ת המסגרת החינוכית ייעד חדר בתחומי בית הספר /הגן לצורך עבודתו של הרופא. במקרה שמנהל המסגרת החינוכית לא ייעד חדר כנדרש הקבלן יפנה לפיקוח המחוזי לצורך פתרון הנושא.
(16) על הרופא למלא ולהחתים את מנהל המסגרת החינוכית בלבד על טופס ביצוע שעות הפעילות במסגרת החינוכית. התשלום לקבלן יהיה על פי השעות שאושרו בטופס. ככל שיהיו חילוקי דעות הפיקוח המחוזי יהיה הפוסק האחרון בעניין.
(17) על הרופא להשתתף בישיבות ועדות ברשות המקומית כחלק משעות עבודתו כרופא במסגרת מכרז זה.
(18) הגדרת זמני העבודה של הרופא:
(1) מפתח להקצאת שעת רופא הינו שעה שבועית אחת לכל 10 ילדים.
(2) שעת עבודה הינה בת 60 דקות מלאות והתמורה תינתן לקבלן בגין שעה שבוצעה בפועל במוסד החינוכי.

(3) מנהל/ת המסגרת החינוכית יאשר קבלת השירות והיקפי השעות שניתנו ע"י הרופא לביה"ס.
(4) הרופא יוכל לבצע את הפעילות בתדירות שונה של ביקורים, ובתנאי שהזמן החולף בין ביקור לביקור לא יעלה על חודש אחד ובהתאם לתוכנית העבודה שנקבעה עם מנהל המסגרת החינוכית.
(5) על הקבלן לקבל אישור ממנהל המסגרת מראש ובכתב בכל מקרה של שינוי בשעות העבודה ובמספרן.
(19) במידת הצורך יפנה הרופא בתיאום עם הורי התלמיד אל הרופא המטפל בקהילה על מנת לדון בשינויים נדרשים במערך הטיפול בהתחשב בתנאי המוסד החינוכי.
(20) הרופא, בתיאום עם מנהל המוסד החינוכי, עם הרופא המטפל בקהילה ובתיאום עם הורי התלמיד, ימליץ על השהייתו של התלמיד מלימודים מסיבות רפואיות ועל כשירותו לחזור ללימודים במוסד החינוכי.
(21) החלטה על השהיה והחזרה ללימודים הינה בסמכות מנהל המחוז בלבד בכפוף להמלצות הרפואיות המקצועיות של הרופאים.
הרופא לא יקבע ו/או יחליט על טיפול רפואי הניתן לתלמיד.
(22) הרופא ינהל תיק רפואי עבור כל תלמיד במסגרת החינוכית. התיק הרפואי יישמר במסגרת החינוכית על פי הכללים בחוזר מנכ"ל תשס/1(א), אשר בו ניתן לצפות באתר המשרד: 
http://cms.education.gov.il/EducationCMS/applications/mankal/arc/s1ak2_2_10.htm
(23) על הקבלן לקחת בחשבון במסגרת הצעת המחיר לשעת רופא בפועל, את כל הדרישות מהרופא כמפורט לעיל לרבות כל ישיבה הקשורה לפעילותו כרופא במסגרת מכרז זה.
5.6 אופן ביצוע הפעילות הסיעודית
בתחילת שנת הפעילות יציג הקבלן לאישור המשרד את בעלי התפקידים המחליפים.

על הקבלן להעמיד מחליפים וממלאי מקום לכל אחד מבעלי התפקידים המוגדרים, וזאת באופן מידי והחל מיום ההיעדרות הראשון. תלמיד נזקק, חייב לקבל את הטיפול ביום ובשעה שנקבעו, ללא תלות בהיעדרות עובדים.

5.6.1 בניית תכנית עבודה שנתית / חודשית / שבועית / יומית

(1) תכולת העבודה השנתית והיקף שעות הסיעוד יוגדרו לפני תחילת כל שנת לימודים, בהתבסס על היקף ופיזור התלמידים וסוג הטיפול הנדרש להם.
(2) המשרד יעביר לקבלן עד 15 ביולי בכל שנת לימודים את רשימות התלמידים המלאות הנזקקים לסיוע של אחים, המסגרת החינוכית בה הם לומדים ואת הפרוצדורות הנדרשות לכל תלמיד. האגף רשאי לעדכן את רשימות התלמידים במהלך השנה ואת היקף השעות ככל שיידרש, הקבלן יידרש לפעול בהתאם לתוכנית המעודכנת.
(3) על הקבלן להתארגן ולספק שירותי סיעוד לתלמידים נוספים שנדרשים לטיפולים אלו מיד עם קבלת ההודעה על כך ולא יאוחר מ- 10 ימי עבודה מיום קבלת ההודעה.

(4) על הקבלן להקצות באופן קבוע אחים מוסמכים, שיבצעו את הפעילות במסגרות החינוכיות, כך שלא תהיה תחלופה של אחים בין המסגרות החינוכיות.
(5) הקבלן ידאג לגיבוי של ממלא מקום לאותם האחים, כך שבמקרה בו אח אינו יכול לבצע את הפעילות במסגרות החינוכיות שבאחריותו, תבוצע הפעילות ע"י אח מוסמך אחר קבוע (כלומר, אנשי הצוות יהיו מוכרים לתלמידים המטופלים).

(6) רופא מטעם הקבלן, כחלק מעבודתו השוטפת יבדוק את המסמכים הרפואיים של התלמידים הנזקקים לטיפולים פולשניים (כ – 500 תלמידים), לצורך התאמת הסיוע הנדרש בזמן הלימודים ותדירות הטיפול.
(7) בהתאם להחלטות הרופא מטעם הקבלן ובאישור המשרד, תיבנה תכנית טיפול פרטנית עבור כל תלמיד שזכאותו תאושר.
(8) הקבלן יבנה תכנית עבודה מיטבית, אשר תעניק כיסוי מלא לצרכי התלמידים בזמן שהייתם במערכת החינוך, בהתאם לתכניות הטיפול הפרטניות.
(9) במוסדות רשמיים יספק הקבלן שרותי אח מוסמך לטיפולים הפולשניים לתלמידים. 
(10) הקבלן יעביר את תכנית הפעילות שתוכננה לאישור המשרד.
5.6.2 תיאומים, הגעה למוסד החינוכי וביצוע הטיפול הפרטני

(1) לפני תחילת שנת הלימודים תתבצע פגישת תיאום של הקבלן עם מפקח חינוך מיוחד על המסגרת החינוכית, מנהל/ת המתי"א, ולאחר מכן עם הנהלת המוסד החינוכי בו לומד התלמיד הנזקק לסיוע אח בכל הנוגע להעברת המידע לגבי התלמיד לצורך ביצוע הטיפול והציוד הנדרש, במסגרת החינוכית.
(2) בנוסף וטרם פתיחת שנת הלימודים, תתקיים פגישה במסגרת החינוכית בה לומד התלמיד עם הצוות הרב מקצועי ומנהל המסגרת. בפגישה יידונו צרכי הטיפול הפרטניים, אופן הגשת הטיפול, המקום בו יבוצע הטיפול במסגרת החינוכית בו יתבצע הטיפול (חדר ייעודי, חדר הכיתה בה נמצא התלמיד וכו'), תדירות הטיפול ועוד. קביעת תכנית הטיפול הפרטנית תיקבע בהתאם למסמכים רפואיים שיוגשו למנהל המסגרת על ידי ההורים, כולל טופס ויתור סודיות מההורים/אפוטרופוס.
כל הטיפולים יבוצעו בחדר נפרד תוך שמירה על צינעת הפרט.
(3) טרם תחילת מתן הטיפול לתלמיד:
(1) יתקבל מידע מהמסגרת החינוכית ומהורי התלמיד על מצבו הבריאותי, כולל מידע מהגורמים המטפלים בילד: רופא המטפל ומרפאות מקצועיות, מידע על מעקבים וטיפולים תרופתיים שוטפים, ועל מצבים מיוחדים כגון: התקפים אפילפטיים, אלרגיות וכן פרטים והנחיות הנדרשות לצורך מתן הטיפול הפולשני.
(2) ההורים יחתמו על מסמכים נדרשים כגון: טופס ןיתור סודיות רפואית, שאלון רפואי, טופס הסכמה למתן טיפול וכל מסמך שיידרש על ידי המערך הרפואי להבטחת הטיפול.
(4) על הקבלן לספק את השירות בהתאם לצרכי התלמידים לאורך כל שנת הלימודים ובתכנית הפעילות בחופשות.

(5) להלן רשימת הפרוצדורות הפולשניות שרשאי האח לבצע לתלמידים שנמצאו זכאים לקבלת שירות סיעוד בהתאם להנחיית הרופא:

(1) האכלה באמצעות גסטרוסטום

(2) צנתור בדרכי השתן

(3) מתן חמצן

(4) שאיבת הפרשות – סקשן של דרכי הנשימה 
(5) החלפת קנולה לתלמידים מונשמים
(6) ניטור לתלמידים סוכרתיים הזקוקים לניטור תמידי אחר מצבם הרפואי, 
ו/או תלמידים הזקוקים להזרקת אינסולין ואינם יכולים לבצע פעולות אלו באופן עצמאי

(7) מתן טיפול תרופתי ו/או כל פרוצדורה רפואית אחרת לתלמיד עליו אחראית האחות, בנוסף לטיפול הפולשני, על פי הנחיית הרופא המטפל בתלמיד.
(6) אגף חינוך מיוחד יהיה רשאי לדרוש מהקבלן ביצוע טיפולים פולשניים חריגים נוספים מעבר לפעולות המפורטות לעיל(, לילדים בודדים, ואלה יינתנו על ידי הקבלן בכפוף לשיקול דעתו של הרופא במסגרת החינוכית
(7) פרוצדורות אלה יתבצעו על ידי האח, על פי תכנית הטיפול הפרטנית שתוגדר ע"י הרופא, לאחר בדיקת התלמיד.
(8) ככל שישנו כבר אח במסגרת, ובין ביצוע הטיפולים הפולשניים יש ברשותו פנאי לעשות פעולות נוספות בתחום התמחותו כאח, ניתן להיעזר בו לביצוע פעולות נוספות, ובלבד שהדבר לא יבוא על חשבון הטיפולים הפולשניים, ועל פי שיקול דעתו של מנהל המוסד החינוכי בתיאום עם הרכז המחוזי ובכלל זה מתן תרופות "קבועות" לתלמידים, טיפול בזמן התקף ובמצבי חירום.
(9) הדרכת הצוות לטיפול ומתן עזרה בשגרה ובחירום, במצבים מיוחדים (כגון התקפים אפילפטיים) הכנת רשימת טלפונים וכתובות לשעת חירום: מרפאה קרובה, מרפאות מיוחדות, מגן דוד וכד'.
(10) במידת הצורך ילווה התלמיד באיש צוות המסגרת החינוכית בנוסף לאח מוסמך, אשר יסייע בהבאתו לחדר הטיפול, יסייע במהלך הטיפול ויחזירו לכיתה בסיום הטיפול. 
(11) בסיום כל טיפול בתלמיד ימלא האח דו"ח על הפעילות שבוצעה ובסוף כל יום ויחתים את מנהל המסגרת החינוכית על ביצוע הפעילות. 

(12) דו"חות הטיפול יועברו למשרדי הקבלן באופן שוטף ויוזנו למערכת הממוחשבת לצורך שמירת הנתונים.
(13) על האח המוסמך למלא ולהחתים את מנהל המסגרת החינוכית בלבד על טופס ביצוע שעות הפעילות במסגרת החינוכית. התשלום לקבלן יהיה על פי השעות שאושרו בטופס. ככל שיהיו חילוקי דעות הפיקוח המחוזי יהיה הפוסק האחרון בעניין.
(14) דוחות הטיפול ישמשו לצרכי תכנון פעילות עתידית, קבלת משוב ובקרה ובקרה על היקפי הפעילות שבוצעה בפועל.
(15) כל הפעולות הנדרשות לצורך מתן הטיפול במסגרת החינוכית יבוצעו ע"י האח לרבות הבאת התלמיד לחדר הטיפול, העברת הציוד ממקום למקום וכו'.
(16) כל הדוחות יועברו לאגף ובמקביל למתי"א המטפלת, ויהיו תנאי לתשלום לקבלן, על ביצוע העבודה.
(17) מתן שירות מחוץ למוסד החינוכי לתלמידים המטופלים בטיפולים פולשניים, השירות יינתן במסגרת פעילויות החינוכיות שבתכנית הלימודים של המסגרת החינוכית בה לומד התלמיד. הפעילות המתבצעת מחוץ למסגרת החינוכית תלווה במתן שירות, רק במקרים בהם הפעילויות הינן מטעם המוסד ובאחריותו, בכפוף לכל האישורים הרפואיים הנדרשים, המעידים על כשירות להשתתפות בפעילות ובאישור ההורים. הצוותים המקצועיים נדרשים לקבל את כלל האישורים הרפואיים ובהתייחס לפעילות המדוברת. כמו כן נדרשים הצוותים הרפואיים לוודא כי כל המכשור הרפואי הנדרש קיים וכי הם מוכשרים להפעילו. מחוץ למסגרת החינוכית. 
5.7 אופן ביצוע הפעילות של התזונאי הקליני
5.7.1 השירותים שיינתנו על ידי התזונאי מטעם הקבלן יהיה בהתאם להנחיות משרד הבריאות בנושא המתפרסמות באתר שכתובתו:
http://www.health.gov.il/Subjects/FoodAndNutrition/Nutrition/Pages/default.aspx
5.7.2 תחומי הפעילות של התזונאי
(1) לייעץ לרופאים ולאחיות- לצוותים הרפואיים הנותנים תמיכה למסגרות החינוכיות להתאמת תפריטים לילדים עפ"י סוג לקות, סוג מסגרת (גן, בי"ס יסודי, חט"ב וחט"ע) ואורך יום הלימודים.
(2) אחראי על תזונאים הנותנים שירות במסגרות החינוך. האחריות כוללת- הגדרת ובניית תפקיד התזונאית במסגרות, ליווי והכשרה מקצועית באופן שגרתי, מעקב ובקרה על עבודת התזונאיות, ישיבות צוות מקצועיות.
(3) לעמוד בקשר עם המפקחים והמנהלים במסגרות החינוך המיוחד. לבצע פעולת הדרכה בהקשר של תזונה בריאה לתלמידי החינוך המיוחד ובתכנון התפריט המוסדי והכנת המזון במסגרות החינוך המיוחד.
(4) להבטיח תזונה העונה על הצרכים התזונתיים של ילדי החינוך המיוחד.
(5) לסייע בתכנון תפריט שבועי למסגרות חינוכיות.

(6) להטמיע את מדיניות האגף במחוז, עם הרשויות המקומיות, להסדרת מערך ההזנה בתחום הרשות המקומית על פי המודלים שאושרו.
(7) להוביל את תהליך הטמעת מדיניות האגף מול הרשויות המקומיות, להסדרת מערך ההזנה בתחום הרשות המקומית.
(8) לקיים קשר קבוע לרבות מפגשי הדרכה, עם הגורמים המוסמכים ברשויות המקומיות.
(9) ריכוז מקצועי בתחומים רלוונטיים במחוז ובמסגרות עצמן כגון: מערך הזנה, הזנה אנטרלית, סוכרת, דיאטות מיוחדות, רגישויות למוצרי מזון וכד'.
(10) לייעץ בתכנון ומתן השירות בתחום התזונה ברמה הארצית וליישום מדיניות האגף לחינוך מיוחד ובהתאם לנהלי משרד הבריאות.
(11) ליישם תהליכי עבודה בחינוך המיוחד בתחום (כולל בניית סטנדרטים ייעודיים, פרוטוקולים פנימיים לעבודה, שיטות עבודה, תהליכים של מעקב ובקרה מול מערך ההזנה- ניהול סיכונים והבטחת איכות).
(12) הדרכה והובלת ימי עיון לצוותים רב מקצועיים במסגרות החינוך הרמה מחוזית
5.7.3 הפעלת תכניות הדרכה לצוותי מסגרות החינוך בהם לומדים תלמידי החינוך המיוחד 

(1) הדרכת הרשויות המקומיות / בעלויות, לגבי סטנדרטים למכרז בהלימה למודלים ההזנה שאושרו ובהתאם להנחיות משרד הבריאות.
(2) הדרכת צוותים רב מקצועיים ובין מקצועיים (השתלמויות מקצועיות ברמת המחוזות, מתי"א ומסגרות החינוך על פי תכנית עבודה שתיבנה בכל מחוז, עם המפקחים על החינוך המיוחד.
(3) קיום פעילות מחוזית, לפחות אחת לשנה בכל מחוז, בנושא תזונה נכונה ומותאמת, לצוותי החינוך והטיפול במוסדות הכלולים באזור אחריות כלל מתי"אות המחוז.
(4) משך כל מפגש יעמוד על לפחות 4 שעות נטו.
(5) לפני כל מפגש יועברו חומרי הדרכה, אמצעי עזר וכו' למשתלמים.

5.8 שירותי ייעוץ רפואי, ריכוז סיעודי ובקרה במוכש"ר
5.8.1 הרופא מטעם הקבלן האחראי על הייעוץ למוסדות במוכש"ר יתן מענה לבעיות המתעוררות במהלך העבודה השוטפת מול תלמידים במוכש"ר.
5.8.2 הקבלן יכין תוכנית עבודה ותכלול תכולת העבודה השנתית והיקף עבודתם של הרופאים על פי ההתמחויות שפורטו לעיל, יוגדרו לפני תחילת כל שנת לימודים, בהתבסס על נתוני שנת הלימודים החולפת (היקף ופיזור התלמידים), הצפי הקיים במשרד והסכום הכספי שיוקצה לטובת הפעילות.
5.8.3 לפני תחילת כל שנת לימודים, יתכנן הקבלן תכנית עבודה מפורטת בהתאם להיקפים וכמויות שיקבע האגף לחינוך מיוחד, אשר בה יוגדר לוח הזמנים לביצוע הפעילות, מסלולים יומיים מתוכננים לביצוע ביקורות.
5.8.4 הרופא יבחן את המסמכים הרפואיים של כל תלמיד הזקוק לטיפול פולשני ויקבע את היקף התמיכה של האח/ות הסיעודי/ת, במקרים של חילוקי דעות בין המסגרת, הרופא המטפל בקהילה והפיקוח יהווה גורם מייעץ ופוסק.
5.9 ציוד רפואי / עזרים רפואיים
5.9.1 האח ו/או התזונאי/ית יגיע למוסד החינוכי מצוייד בכל הציוד הנדרש לו והחומרים הנדרשים למתן הטיפול בתלמיד. כגון: כפפות, פדים ושאר האמצעים הנדרשים לביצוע הטיפול.

5.9.2 הקבלן אינו אחראי לספק את הציוד הרפואי עבור התלמיד. הציוד הרלוונטי מסופקות ע"י הורי התלמיד למסגרת החינוכית.

5.9.3 הורי התלמידים הנזקקים לטיפולים פולשניים יספקו את הציוד ו/או העזרים הרפואיים הנדרשים לצורך הטיפול בתלמיד במהלך יום הלימודים בהתאם להוראת הרופא (כגון: מיכלי חמצן). 
5.10 הפעלת מוקד לניהול הפעילות

5.10.1 המוקד לניהול הפעילות, שיופעל על ידי הקבלן, ירכז את כל הפעילות במסגרת הפרוייקט.
5.10.2 במוקד יתקבלו דיווחים שוטפים "מהשטח" (צוותים המבצעים את הפעילות הרפואית), יינתנו תשובות לפונים (מנהלי מסגרות חינוכיות, הורים, נציגי האגף), יבוצעו עדכונים של מערכות המידע על הפעילות וכו'.
5.10.3 המוקד יהווה נקודת קשר בין הגורמים השותפים לפעילות, לרבות מנהלי בתי"ס, בעלי תפקידים של הקבלן ונציגי המשרד.

5.10.4 המוקד יכלול אמצעים וציוד מתאימים המאפשרים מתן מענה אנושי לשיחות תוך פרק זמן המתנה קצר (עד 20 שניות), תיעוד הפניות, מתן מענה לפניות ו/או בעיות, סיווג הפניות עפ"י נושאים, והפניית הפונה לגורמים הרלוונטיים.

5.10.5 המוקד יפעל באופן קבוע (ללא קשר למספר הפונים) בימים א'-ו' בשעות הפעילות של מערכת החינוך המיוחד ובכלל זה בחופשות בימים א'- ה' בין השעות 08:00-17:00 וביום ו' בין השעות 08:00-13:00. 
5.10.6 בשעות בהן המוקד אינו פעיל, יופעל מוקדן תורן, אשר ירכז את הפניות השונות לצורך מתן מענה מיטבי בכל שעות היממה.
5.10.7 על הקבלן לקחת בחשבון במסגרת הצעתו למכרז את נושא הפעלת המוקד כמפורט לעיל.
5.11 מערכת ממוחשבת לניהול הפעילות

הקבלן יפעיל מערכת מידע ממוחשבת, שתרכז את כלל הפעילויות הנדרשות בפרוייקט, לרבות:

5.11.1 תכנית הפעילות שהוגדרה ברמה התקופתית – יומן פעילות יומי / שבועי / חודשי של רופאים, אחים ותזונאים.

5.11.2 בקרה על המשימות שבוצעו בפעילות – ביקורי בעלי תפקידים במוסדות חינוך, מהות הביקור, הערות בעל התפקיד על הפעילות שבוצעה.
5.11.3 פתיחת משימות מיוחדות – הקצאת בעלי תפקידים שלא על פי התכנית המאושרת (במקרים של החלפה זמנית של בעל תפקיד, תגבור וכו').
5.11.4 ריכוז, מעקב ובקרה על ניצול התקציב – שיוך סעיפי הוצאות ועלויות לפעולות שבוצעו ע"י הגורם המבצע.
5.11.5 הפקת דו"חות תקופתיים – הפקה של דו"חות תקופתיים, לפחות אחד לרבעון, נשואי פעילויות, תחומים, בעלי תפקידים וכל סוג דיווח שיידרש על ידי המשרד. הדיווחים יאפיינו את מכלול הפעילויות לרבות משוב על פגמים וקשיים שיש לשפרים.
5.11.6 הדו"חות יכללו נתונים סטטיסטיים ואיכותיים, לרבות:

(1) דוח תלמידים שקיבלו שירות, תוך פירוט כל טיפול שקיבלו.
(2) דו"חות ביצוע פעילות בחתכים שונים – פעולות רפואיות / סיעודיות/תזונאיות בהתאם לאזורים, סוגי לקות, רשויות וכו'.
(3) דו"חות ניהול ציוד מתכלה לרבות צריכה ורמות מלאי.

(4) דו"ח מצבת כ"א הכולל היקפי הפעלה של הצוותים השונים.

(5) דו"חות שוטפים של מוקד הפניות – מרכז את סוגי הפניות, אופן הטיפול, משך טיפול וכו'.

(6) דו"ח ריכוז תקלות ובעיות שהתעוררו במהלך הפעילות ואופן הטיפול בהן. 
5.11.7 כל נושא התיעוד כפי שפורט לעיל יהיה בהתאם להנחיות אבטחת המידע המוגדרים במכרז זה.
5.11.8 הקבלן יאפשר לבעלי תפקידים באגף גישה למערכת המידע לצורך עיון והפקת דוחות בכל עת.
5.11.9 הקבלן ידווח אחת לשבוע, ובסוף כל חודש בדוח מרוכז, על גבי קובץ אקסל, את שעות הפעילות שבוצעו בפועל, של כל בעלי התפקידים בכל נושא בנפרד (רפואי, הסיעודי, תזונאי, וייעוץ למוכש"ר) תוך פירוט היתרה התקציבית בכל סוג שירות מול תוכנית העבודה שאושרה בתחילת ההתקשרות.
5.11.10 הקבלן יפיק דוח משוב חודשי לכל סוג שירות תוך ציון חריגות בשעות ובתקציב.
5.12 דיווח למשרד
5.12.1 בתחילת כל חודש הקבלן יגיש למשרד דיווח מפורט על היקפי הפעילויות שבוצעו בחודש שקדם למועד קבלת השרות, תוך חלוקה לסוגי השרות ושמות התלמידים שקיבלו שירות סיעודי.

5.12.2 במידה והקבלן נתקל בבעיות ו/או נדרש לביצוע פעולות נוספות, יציג למשרד את פרטי המקרים ואת אופן הטיפול בהם.

5.12.3 אחת לתקופה, שתיקבע עם המשרד, יקיים הקבלן מפגשי עדכון בהם יועברו למשרד דיווחים על הפעילות שבוצעה, יועלו נושאים הדורשים התייחסות מיוחדת וכן המלצות להמשך הפעילות.

5.12.4 הקבלן יעביר למשרד דיווח תקופתי מפולח על פי הפרוצדורות הפולשניות, ביקורי הרופאים וכל דיווח אחר, כפי שיידרש על ידי המשרד.
5.12.5 בסיום כל שנת פעילות יעביר למשרד דיווחים סטטיסטיים, כמותיים ואיכותיים, אשר ירכזו ויסכמו את הפעילויות שביצע במהלך השנה.
5.12.6 הקבלן יצרף לחשבונית החודשית דו"ח ביצוע בו יפורטו העובדים שהופעלו, מספר שעות העבודה של כל עובד והשכר החודשי ששולם תוך ציון העלות לשעה ברוטו ללא עלויות מעביד, עלות השעה כולל עלויות מעביד וסה"כ השכר ברוטו כולל עלויות מעביד. מובהר בזה כי דוח זה מהווה תנאי לתשלום חשבונית חודשית.
6. כח האדם של הקבלן והאמצעים הנדרשים לביצוע המכרז

6.1 לשם הפעלת הפרוייקט יפעל הקבלן ממשרדיו הוא, תוך איתור, גיוס (ממקורות שונים) והצבת כוח האדם והאמצעים הבאים, על ידו ועל חשבונו בהיקף ובדרישות המפורטים להלן.

6.2 עובדי הקבלן מנועים מלשבת במשרדי המשרד ו/או מלהשתמש בציוד ואמצעים של המשרד ו/או מלהשתמש בנייר רשמי של המשרד ו/או לחתום על מסמכים בשם המשרד ו/או להשתמש בתארים השמורים לעובדי המשרד. לפיכך, על הקבלן להקצות מקום עבודה לכל העובדים מטעמו בפרוייקט זה, ולספק להם את כל הציוד והאמצעים לביצוע עבודתם בשלמות, כנדרש במכרז.

6.3 המשרד רשאי לבחון מראש את התאמתו של כל עובד מבחינה מקצועית לדרישות המכרז.
ככל שיתברר שכח האדם המוצע, של המציע הזוכה, אינו עומד בדרישות המכרז יחוייב הקבלן להחליף את העובד המוצע בעובד העונה לדרישות המכרז והמתאים לביצוע התפקיד.

המשרד יבדוק התאמתו של כל עובד כזה לדרישות המכרז.

במידה שבמהלך ההתקשרות תתברר אי התאמה של אחד מעובדי הקבלן הפועלים במסגרת מכרז זה רשאי המשרד לדרוש את החלפתו ועל הקבלן יהיה להחליף עובד זה בתוך 14 יום ממועד הודעת המשרד על כך, בעובד העונה לדרישות במכרז זה.

הקבלן מחוייב להפעיל את הפרוייקט באמצעות אותו הצוות המוצג בהצעתו. עם זאת, במידה שנדרשת החלפה הקבלן יודיע מראש למשרד על החלפתו של כל עובד מהעובדים על מנת שהמשרד יוכל לבדוק כי העובד החדש יעמוד בכל דרישות המכרז המפורטים בסעיפים הנ"ל וכי הוא עומד לפחות בהכשרה ובניסיון של העובד אותו הוא מחליף.
הקבלן יעסיק ויחתום על חוזה העסקה עם כל עובד ויהיה אחראי לפעילותו השוטפת.

6.4 מובהר בזה כי לא ניתן להציג בהצעה בעל תפקיד שהינו עובד מדינה. במקרה שהמציע יעשה כן יחשב הדבר כאילו לא הציג אותו בעל תפקיד בהצעה (וינתן ציון אפס).
איסור זה חל גם לגבי בעלי התפקידים שהקבלן לא נדרש להציגם בהצעתו אך נדרש להעסיקם במסגרת ההתקשרות. הקבלן לא יוכל להעסיקם אלא אם כן קיבלו אלה מראש וטרם העסקתה היתר בכתב להעסקה פרטית מהגורם המוסמך במשרד.

6.5 מובהר בזה כי לא ניתן להציג בהצעה בעל תפקיד שהינו עובד מדינה. במקרה שהמציע יעשה כן יחשב הדבר כאילו לא הציג את אותו בעל תפקיד בהצעה (וינתן ציון אפס).
איסור זה חל גם לגבי בעלי התפקידים שהקבלן לא נדרש להציגם בהצעתו אך נדרש להעסיקם במסגרת ההתקשרות. 

הקבלן לא יוכל להעסיקם אלא אם כן קיבלו אלה מראש וטרם העסקתם היתר בכתב להעסקה פרטית מהגורם המוסמך במשרד.

6.6 על הקבלן להפעיל מערכת כוח אדם ומערכת שכר עבור עובדיו, בהיותו המעסיק הישיר והבלעדי של עובדים אלו. מערכת זו תהיה מערכת מבקרת ומשלמת.
6.7 למען הסר ספק מוצהר ומוסכם כי היחסים בין הקבלן ובין הממשלה אינם יוצרים יחסי עובד-מעביד והמציע מצהיר בזה כי לא תהינה לו או למועסקים על ידו כל זכויות של עובדים המועסקים ע"י הממשלה, לרבות בגין הפסקת ביצוע העבודה.

כל הוצאות גיוס כח האדם והפעלתו יהיו על ידי הקבלן ועל חשבונו.

6.8 הקפדה על דיני העבודה במדינת ישראל

הקבלן מתחייב לשלם את שכרם של עובדיו תוך הקפדה יתרה על חוקי המגן המסדירים את תנאי העסקתם של העובדים במדינת ישראל, לרבות הסכמים קיבוציים כלליים לגביהם ניתן צו הרחבה לכלל העובדים במשק. בכלל זה מתחייב הקבלן לפעול עפ"י חוקי ההעסקה המפורטים בנספח 7 למכרז, וכל חקיקת מגן אחרת, כל דין הנוגע להעסקת עובדים לרבות עובדים זרים, צווי הרחב והסכמי עבודה קיבוציים ככל שאינה מופיעה בנספח זה. 

6.9 מבלי לפגוע בכלליות האמור לעיל מתחייב הקבלן:

· לשלם לכל העובדים המופעלים במסגרת מכרז זה, לפחות שכר מינימלי העולה על שכר המינימום במשק (כפי שנקבע מעת לעת ע"י הממשלה) וככל שעפ"י כל דין (כולל הסכמים קיבוציים) מחוייב לשלם שכר מינימלי אחר לשלם לכל הפחות סכום זה והמתאים לכישורים, להכשרה ולתפקיד אותו מבצע כל אחד מבעלי התפקיד.
· לבצע לעובדיו ביטוח פנסיוני, החל מיום עבודתם הראשון, בקרן פנסיה, קופת גמל או ביטוח מנהלים (או שילוב ביניהם) בגוף פיננסי שיבחר ע"י העובד, כאשר הקבלן מתחייב להפריש את הסכומים הבאים בגין ביטוח הפנסיוני של העובד - לפחות 6% מהשכר בפועל בגין תגמולים והעובד יפריש על חשבונו 5.5% בגין תגמולים, הקבלן גם יפריש 8.333% בגין פיצויים. לעניין הפיצויים מובהר בזאת כי הקבלן יפריש סכום זה לסוג הביטוח הפנסיוני שבחר העובד (דהיינו לא לקרן פיצויים מרכזית) וכן הקבלן יתחייב מראש, ואף יציין בהסכמי העסקה עם עובדיו כי הוא מתחייב מראש להשאיר סכום זה בביטוח הפנסיוני בו בחר העובד בכל מקרה (דהיינו גם אם העובד לא פוטר או עבד פחות משנה או מכל סיבה אחרת. הסכום שהופרש בגין פיצויים ישאר בקופת העובד). הפרשות אלו תבוצענה ע"י הקבלן בגין כל העובדים במסגרת השירותים הניתנים למשרד עקב זכייתו של הקבלן במכרז, בכל היקף העסקה שהוא ע"י הקבלן ועל פי החלק היחסי. מובהר בזאת כי הפרשה זו הינה חובה וכי ככל שיוכח כי עובד מעובדי הקבלן אינו מעונין בהפרשה זו, יחויב הקבלן להשיב למשרד החינוך מידי חודש את הסכומים אשר נחסכו כתוצאה מכך שאותו עובד לא בוטח בביטוח פנסיוני.
· לשלם לעובדיו בתום שנת עבודה אחת דמי הבראה עפ"י ההסכם הקיבוצי אשר הוחל בצו הרחבה על כלל העובדים במשק.
· להעניק לעובדיו חופשות וימי מחלה כפי שנקבע בכל דין.
· לשלם לעובדיו קצובת נסיעה כפי שנקבע בהסכם הקיבוצי אשר הוחל בצו הרחבה על כלל העובדים במשק.
· במידה שהוא מעסיק עובד כלשהו מעובדיו בשעות עבודה נוספות – לפעול עפ"י חוק שעות עבודה ומנוחה, לרבות לענין תשלום השכר הנדרש בגין שעות אלו. מובהר בזה כי לענין זה על הקבלן לקחת בחשבון את היקף העסקת עובדיו, בכל יום ויום, בכל הפרוייקטים שבו הוא מעסיק אותם, כך שיעמוד בתנאי החוק. 
6.10 מובהר בזה כי ככל שנקבע שכר מינימלי לשעת עבודה שעל הקבלן לשלם לעובדיו במכרז זה (בין אם מדובר בשכר מינימלי עפ"י דין ובין אם עפ"י הוראה מיוחדת מעבר לשכר המינימלי שנקבע בדין), הרי שחל איסור על הקבלן לכלול בשכר המינימלי לשעה מרכיבים שונים כגון דמי הבראה, ביטוח פנסיוני, קצובת נסיעה, הפרשה לפיצויי פיטורין וכיוצ"ב.

6.11 בכל מקרה בו הקבלן מעסיק עובד פחות מ- 75 ימים בשנה, עליו לשלם לעובד 4% משכרו כדמי חופשה, במקום ימי החופשה המגיעים לו. זאת בהתאם להוראות סעיף 15 לחוק חופשה שנתית. התשלום לעובד יבוצע ישירות, כל עוד לא הוקמה קרן כמפורט בסעיף 15 הנ"ל.
6.12 הקבלן מתחייב לידע את כל עובדיו על מלוא זכויותיהם בעניין כאמור לעיל. לצורך כך יכין נוסח של דף מידע שלו הכולל את המידע הנדרש, ואשר ימסר ע"י הקבלן לכל עובדיו, עובר לתחילת העסקתם על ידו בפרוייקט. כן מתחייב הקבלן לצרף דף המידע לכל חוזה העסקה עם עובדיו בפרוייקט. בדף המידע אף יובהר לכל עובד כי אינו רשאי לותר על זכות מהזכויות הנ"ל.

6.13 מובהר בזה כי המשרד רשאי, בכל עת, לבדוק את המערכת התקציבית והנהלת החשבונות של הקבלן, על מנת להבטיח קיומם של כל התחייבויות הקבלן בכל הקשור למכרז זה, ובכלל זה בכל הקשור לשמירה על כללי ההעסקה כאמור לעיל. על הקבלן להעמיד לרשותו ולעיונו של המשרד ו/או כל נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו. ככל שיתגלה מהבדיקות שהקבלן לא ביצע חובה מחובותיו כאמור לעיל, לרבות לענין המבנה לשמירת נתונים, המשרד יהא רשאי להפסיק עימו את ההתקשרות ו/או לחייבו בתשלום פיצוי מוסכם בהיקף שלא יפחת מעלות המרכיב לגביו חרג לאורך כל תקופת החריגה ועד לסכום המגיע לפי 5 מהסכום. מובן כי אין באמור לעיל כדי לפגוע בכל זכות העומדת למשרד עפ"י כל דין ו/או עפ"י המכרז וההסכם.
6.14 כח האדם לביצוע הפרוייקט

על המציע לדעת כי במידה שהצעתו היא הזוכה במכרז, יידרש להעביר למשרד ביחס לכל עובדיו בפרוייקט אשר קיימת אפשרות שיידרשו לעבוד עם ילדים או לשהות במוסדות חינוך, אישור משטרה כי אין כל מניעה להעסקתם במסגרת מכרז זה, בהתאם להוראות החוק "למניעת העסקה של עברייני מין במוסד המכוון למתן שירות לקטינים, התשס"א-2001" – ראה טופס 3 של תקנות "מניעת העסקת עברייני מין במוסד המכוון למתן שרות לקטינים (אישור משטרה) תשס"ג –2003".

על הקבלן המפעיל להגיש את הבקשה למשטרה על גבי טופס 3 המצורף לתקנה.

בנספח מספר 3 מובא נוסח התקנה והטפסים הנדרשים.

6.14.1 מנהל הפרוייקט

על הקבלן להעסיק מנהל פרוייקט שיפעל מול האגף לחינוך מיוחד וישמש כאיש קשר עם המשרד לצורך ביצוע הפעילות במסגרת מכרז זה. 

מנהל הפרויקט יתכנן את תכנית העבודה למתן השירותים הכלולים במכרז זה ברמה הארצית עפ"י סדרי עדיפויות שיקבעו ע"י האגף. 
השירותים יכללו: ליווי, מעקב, בקרה והערכה אחר ביצוע הפעילות של כל נותני השירותים הכלולים במכרז זה תוך ראיה כלל מערכתית של הפרוייקט. תכנית העבודה הארצית תאושר מראש ע"י מפקח ארצי באגף לחינוך מיוחד. מנהל הפרוייקט ישמש גם כרופא ראשי ויהיה אחראי על הנושאים המקצועיים הרפואיים מול הרופאים המחוזיים והרופאים במוסדות החינוך.
מנהל הפרוייקט יהיה רופא מומחה בעל רשיון לעסוק ברפואה בישראל באחד או יותר מתוך התחומים הבאים: רפואת ילדים או נוירולוגיה או רפואה שיקומית או פסיכיאטריה של ילדים ונוער או רפואת משפחה.
על מנהל הפרוייקט להיות בעל ניסיון מקצועי של לפחות 5 שנים ב- 10 שנים האחרונות בניהול פרויקטים של מתן שירותים רפואיים באתרי לקוח, בפיזור ארצי ובניהול צוותי רפואה שכולל לפחות 20 רופאים ו- 20 אחים.

עדיפות תינתן למנהל פרוייקט בעל ניסיון במסגרת מתן שירותי רפואה לילדים ובני נוער.
6.14.2 מערך השירותים הרפואיים
(1) רופאים מחוזיים
על הקבלן להפעיל לפחות 7 רופאים מחוזיים, רופא מחוזי אחד לכל מחוז של המשרד.

הרופא המחוזי יהיה אחראי על הקשר עם מפקחי החינוך המיוחד ומנהלי המתי"אות במחוז, ייעץ, ינחה וילווה את צוות הרופאים הפועלים במחוז ויתן מענה לבעיות המתעוררות במהלך העבודה השוטפת, זאת לצורך שיפור השירות ומתן מענה פרטני במקרים בהם חסר רופא במערכת.

כל אחד מהרופאים המחוזיים יהיה רופא מומחה בעל רשיון לעסוק ברפואה בישראל באחד או יותר מתוך התחומים הבאים: רפואת ילדים או נוירולוגיה או רפואה שיקומית או פסיכיאטריה של ילדים ונוער או רפואת משפחה ובעל ניסיון מקצועי של לפחות 5 שנים ב- 10 שנים האחרונות ובניהול צוות רפואי שכולל לפחות 8 רופאים.
עדיפות תינתן לרופא המחוזי בעל ניסיון במסגרת מתן שירות רפואה לילדים ובני נוער.

בנוסף לתפקידו כרופא המחוזי, באפשרות הקבלן להעסיקו כחלק מצוות הרופאים שיפעל במחוז.
(2) רופאים במסגרות החינוכיות
על הקבלן להפעיל רופאים במסגרות החינוכיות בהיקף התואם את כמות התלמידים הלומדים במערכת החינוך בכל שנת לימודים ובהתאם לפיזור המוסדות והתלמידים ביישובים השונים בארץ.

כל הרופאים שיופעלו תיבדק התאמתם (הכשרה וניסיון כנדרש בהמשך) ע"י הקבלן ויוכשרו מקצועית ויותאמו לביצוע הפעילות הרפואית עם ילדים ובני נוער באוכלוסיות המיוחדות, כל זאת ע"ח הקבלן.

כל אחד מהרופאים שיופעלו יהיה רופא בעל רשיון לעסוק ברפואה בישראל ובעל נסיון של לפחות 5 שנים ב-10 שנים האחרונות במתן שירותים רפואיים.

הרופאים יהיו בעלי מומחיות התואמת לסוגי הלקויות מתוך התחומים הבאים ובתיאום עם האגף לחינוך מיוחד: 

(1) מומחה לרפואת ילדים. 
(2) רפואת משפחה

(3) נוירולוג ו/או מומחה בהתפתחות הילד
(4) רפואה שיקומית 
(5) פסיכיאטר מומחה לילדים ולנוער. 
ככל שיידרשו שירותים רפואיים אחרים, שירותים אלו יינתנן באמצעות רופאים מומחים בתחומים נוספים, כגון: שיקום, מחלות ריאה, גסטרו-אנטרולוגיה, אורטופדיה, עיניים.

השירות יינתן בשיתוף פעולה עם הצוות המוסד החינוכי. 
6.14.3 מערך השירותים הסיעודיים
(1) אח ראשי
על הקבלן להפעיל אח ראשי שתפקידו בין היתר לקבוע מדיניות הסיעוד בשרותי הסיעוד במכרז, אחראי לניהול, פיקוח ותיאום המשאבים הנדרשים להפעלת השירותים, ועבוד בתיאום מלא עם מנהל הפרוייקט.
האח הראשי יהיה בעל תואר אקדמי בסיעוד, בעל רשיון של אח מוסמך המוכר ע"י משרד הבריאות ובעל ניסיון של לפחות 7 שנים ב- 10 שנים האחרונות בניהול צוות סיעודי שכולל לפחות 20 אחים.
(2) אחים מחוזיים
על הקבלן להפעיל לפחות 7 אחים מחוזיים, אח מחוזי אחד לכל מחוז של המשרד. 

האח המחוזי יהיה מנהל השירות הסעודי במחוז ותפקידיו יהיו כדלקמן:

(1) אחראי על הקשר עם נציגי האגף והמתי"אות במחוז

(2) ריכוז את המידע המתקבל מהאגף לחינוך מיוחד על התלמידים הזקוקים לטיפולים פולשניים 

(3) בניית תוכנית העבודה
(4) הפעלת התוכנית ובקרה על ביצועה, על אבטחת איכות הטיפול הסעודי על פי הסטנדרטים המפורטים בחוזרי המנכ"ל של משרד הבריאות ועל דיווח שיטתי על היקף הפעילות המתבצעת במוסדות החינוך במחוז.
(5) הנחיה וליווי האחים הפועלים במחוז 

(6) ליווי צוות המסגרת החינוכית במתן תרופות לתלמידי המסגרת עצמה, החייבים לקבל תרופות באופן סדיר במסגרת יום הלימודים ותלויים בקבלת תרופות אלו על מנת לאפשר את לימודיהם הסדירים.
(7) פיקוח ובקרה על עבודת האחים במסגרות החינוכיות תוך בדיקת פעילותם עפ"י הנהלים המקצועיים.

(8) ביקור פעם בשבועיים בכל מסגרת חינוך מיוחד כוללני, בה מ- 5 תלמידים ומעלה, החייבים לקבל תרופות באופן סדיר במסגרת יום הלימודים ותלויים בקבלת תרופות אלו על מנת לאפשר את לימודיהם הסדירים.
(9) מתן מענה לבעיות המתעוררות במהלך העבודה השוטפת לצורך שיפור השירות ומתן מענה פרטני במקרים בהם חסר אח במערכת.
(10) פיקוח על תהליך מתן התרופות במסגרות חינוך מיוחד כוללניות וזאת על ידי ביקור בכל מסגרת חינוכית לפחות פעמיים בשנה בשליש הראשון של שנת הלימודים ובשליש האחרון.
(11) קיום מפגש מרוכז להיוועצות והכוונה עבור כיתות חנ"מ בחינוך הרגיל, על פי הצורך. מפגש זה ייקבע ויאורגן על ידי המתי"א על פי הצרכים שיאותרו בכיתות. במידה ובכיתות ו/או בשילוב האישי לומד תלמיד עם צרכים רפואיים המצריכים מתן תרופות במהלך יום הלימודים, יתבצע ההליך על פי חוזר מנכ"ל בנושא מתן טיפול תרופתי במוסד החינוך:
http://cms.education.gov.il/EducationCMS/Applications/Mankal/EtsMedorim/2/2-2/HoraotKeva/K-2006-8a-2-2-57.html
כל אחד מהאחים המחוזיים יהיה בעל תואר אקדמי בסיעוד, בעל רשיון של אח מוסמך המוכר ע"י משרד הבריאות ובעל ניסיון של לפחות 5 שנים ב- 10 שנים האחרונות ובניהול צוות סיעודי שכולל לפחות 8 אחים.
עדיפות תינתן לאח מחוזי בעל ניסיון במסגרת מתן שירותי סיעוד לילדים ובני נוער.

בנוסף לתפקידו כאח מחוזי, באפשרות הקבלן להעסיקו כחלק מצוות האחים שיפעל במחוז.
(3) אחים במסגרות החינוכיות
על הקבלן להפעיל אחים ואחיות במסגרות החינוכיות בהיקף התואם את כמות התלמידים הלומדים במערכת החינוך בכל שנת לימודים ובהתאם לפיזור המוסדות והתלמידים ביישובים השונים בארץ.

כל האחים והאחיות שיופעלו תיבדק התאמתם (הכשרה וניסיון כנדרש בהמשך) ע"י הקבלן ויוכשרו מקצועית לרבות הכשרה ככל שתידרש לביצוע פרוצדורות פולשניות כמפורט בהמשך ויותאמו לביצוע הפעילות הסיעודית עם ילדים ובני נוער באוכלוסיות המיוחדות, כל זאת ע"ח הקבלן.

כל אחד מהאחים שיופעלו יהיה בעל תואר אקדמי בסיעוד ו/או בעל רשיון של אח מוסמך המוכר ע"י משרד הבריאות ובעל ניסיון של לפחות 3 שנים ב- 7 שנים האחרונות במתן שירותי סיעוד.

6.14.4 מערך השירותים התזונאיים
(1) על הקבלן להפעיל תזונאים קליניים במסגרות החינוכיות בהיקף התואם את כמות התלמידים הלומדים במערכת החינוך בכל שנת לימודים ובהתאם לפיזור המוסדות והתלמידים ביישובים השונים בארץ. אחד מהתזונאים ישמש כרכז תזונאים.

(2) כל אחד מהתזונאים שיופעלו יהיה בעל תואר אקדמי, רישיון משרד הבריאות לעיסוק בתזונה קלינית ובעל ניסיון של לפחות 3 שנים ב- 7 שנים האחרונות בייעוץ תזונאי.

6.14.5 הייעוץ במוכש"ר
(1) הרופאים שייתנו את הייעוץ תיבדק התאמתם (הכשרה וניסיון כנדרש בהמשך) ע"י הקבלן ויוכשרו מקצועית ויותאמו לביצוע הפעילות הרפואית עם ילדים ובני נוער באוכלוסיות המיוחדות, כל זאת ע"ח הקבלן.

(2) כל אחד מהרופאים שיופעלו יהיה רופא בעל רשיון לעסוק ברפואה בישראל ובעל נסיון של לפחות 5 שנים ב-10 שנים האחרונות במתן שירותים רפואיים.

(3) הרופאים יהיו בעלי מומחיות התואמת לסוגי הלקויות מתוך התחומים הבאים ובתיאום עם האגף לחינוך מיוחד: 

(1) מומחה לרפואת ילדים. 
(2) רפואת משפחה

(3) נוירולוג ו/או מומחה בהתפתחות הילד
(4) רפואה שיקומית 
(5) פסיכיאטר מומחה לילדים ולנוער. 
6.14.6 ממונה אבטחת מידע

על הקבלן להעסיק ממונה אבטחת מידע שיהיה אחראי על יישום ומעקב אחר כל ההוראות כפי שפורטו בפרק אבטחת מידע במכרז זה.

הממונה יהיה בעל ניסיון של 3 שנים לפחות בתחום אבטחת מידע.

6.14.7 עובדי מינהל

הקבלן יפעיל, לצרכיו הוא, על חשבונו, עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את התפוקות הנדרשות במכרז, בלוחות הזמנים הנדרשים.

על הקבלן לקחת בחשבון כי יידרש לגייס בעלי תפקידים בכל אחד מהמערכים שפורטו לעיל, שישמשו כממלאי מקום לכל אחד מבעלי התפקידים המוגדרים, וזאת החל מיום ההיעדרות הראשון, מכל סיבה שהיא לרבות יציאה לחופשה.

על הקבלן לקחת בחשבון בהצעתו את כל נושא המחליפים וממלאי המקום שיידרשו במסגרת מכרז זה.

בתחילת שנת הפעילות יציג הקבלן לאישור המשרד את בעלי התפקידים המחליפים.

6.15 דיווחים

על הקבלן לנהל מערכת דיווח ממוחשבת, המאפשרת הפקת דו"חות על פי חיתוכים שונים שיקבעו על ידי המשרד בין היתר הדוחות כמפורט להלן:

6.15.1 רופא

על הקבלן להגיש רשימת רופאים שיופעלו וממלאי המקום בה מפורטים פרטי הרופאים, הכשרתם וניסיונם והצהרה על כי כל הרופאים עומדים בדרישות המפורטות במכרז.

עבור כל רופא ינהל הקבלן כרטיס עובד חודשי, עליו יחתמו, שהשירות אכן ניתן, מנהלי מוסדות החינוך בהם ביקר במהלך חודש העבודה המדובר.

הנתונים יועברו למערכת ממוחשבת, אשר תעבדם לצורך הפקת דו"חות כדלקמן:

(1) דו"ח פעילות של כל רופא לתקופה: חודשית / רבעונית / שנתית

(2) סה"כ ברמת: רופא / מתי"א / מחוז / ארצי
(3) משובי רופאים

(4) דוח תלמידים שקיבלו שירות וסוג השירות

6.15.2 אח

על הקבלן להגיש רשימת אחים שיופעלו וממלאי המקום בה מפורטים פרטי האחים, הכשרתם וניסיונם והצהרה על כי כל האחים עומדים בדרישות המפורטות במכרז.

עבור כל אח ינהל הקבלן כרטיס עובד חודשי, עליו יחתמו שהשירות אכן ניתן מנהלי מוסדות החינוך בהם ביקר במהלך חודש העבודה המדובר.

הנתונים יועברו למערכת ממוחשבת, אשר תעבדם לצורך הפקת דו"חות כדלקמן:

(1) דו"ח פעילות של כל אח לתקופה: חודשית / רבעונית / שנתית

(2) סה"כ ברמת: אח / מוסד חינוכי / מחוז / ארצי
(3) משובי אחים

(4) כל דוח אחר שיידרש

6.15.3 תזונאי

על הקבלן להגיש רשימת תזונאים שיופעלו וממלאי המקום בה מפורטים פרטי התזונאי, הכשרתו וניסיונו והצהרה על כי כל התזונאים עומדים בדרישות המפורטות במכרז.

עבור כל תזונאי ינהל הקבלן כרטיס עובד חודשי, עליו יחתמו שהשירות אכן ניתן מנהלי המוסדות בהם ביקר.

הנתונים יועברו למערכת ממוחשבת, אשר תעבדם לצורך הפקת דו"חות כדלקמן:

(1) דו"ח פעילות של כל תזונאי לתקופה: חודשית / רבעונית / שנתית

(2) סה"כ ברמת: התזונאי ברמות הפעילות השונות
(3) משובי תזונאים
(4) כל דוח אחר שיידרש

6.15.4 היועץ במוכש"ר
על הקבלן להגיש רשימת יועצים שיופעלו וממלאי המקום בה מפורטים פרטי היועצים והצהרה על כי כל היועצים עומדים בדרישות המפורטות במכרז.

ינהל הקבלן כרטיס עובד חודשי, שיאושר ע"י מפקחות החינוך המיוחד ובמחוז.

הנתונים יועברו למערכת ממוחשבת, אשר תעבדם לצורך הפקת דו"חות כדלקמן:

1. דו"ח פעילות של כל יועץ במוכש"ר לתקופה: חודשית / רבעונית / שנתית

2. סה"כ ברמת: יועץ במוכש"ר ברמות הפעילות השונות
3. משובי יועצים במוכש"ר
4. כל דוח אחר שיידרש

6.16 מוקד טלפוני אנושי לניהול הפעילות

6.16.1 מוקד הפעילות יכלול תשתיות שונות, אמצעי מחשוב ותקשורת, עמדות עבודה לטלפנים/מנהלי מוקד.

6.16.2 המוקד יכלול עמדות עבודה עבור צוות המוקד ויספק סביבת עבודה נאותה לצוות העובדים.

6.16.3 המוקד יכלול עמדות עבודה, אמצעים ותשתיות שונים, לרבות האמצעים המפורטים להלן:

· עמדת מנהל

· עמדות מוקדן

· עמדות לשימוש כללי (לרבות אמצעי תקשורת וציוד היקפי וכו')

· שטחים ציבוריים (שירותים, מטבחון וכו')
על הקבלן להציב כח אדם מתאים לצורך ביצוע עבודת מוקד זה, כך שזמן ההמתנה המקסימלי לפונה לא יעלה על 20 שניות.

6.17 משרדים/אתרי עבודה
על הקבלן להקצות על חשבונו אתר עבודה פעיל לצורך ביצוע הפעילות במסגרת פרוייקט זה.

אתר העבודה הנ"ל יכלול את כל הכלים והאמצעים הנדרשים לצורך ביצוע מלא ושלם של הפעילות.

6.18 תשתית ממוחשבת

הקבלן נדרש להפעיל מערכת ממוחשבת פנימית לצורך ניהול ותפעול הפרוייקט, המאפשרת הפקת נתונים והעברתם למערכות המשרד בפעילויות הבאות:
1. ניהול מאגר המידע על נושאי הפעילות במכרז.
2. מעקב אחר ביצוע תוכניות הפעילות.
3. הפקת דוחות ביצוע שוטפים של כל אחד מבעלי התפקידים (דו"ח סיכום שנתי, דו"ח חודשי וכו') וכל דו"ח שיידרש ע"י המשרד ברמות של דו"ח תקופתי, דו"ח אירועים מיוחדים.
4. חובה על הקבלן להעביר העתק של היישום הממוחשב שיוכן לצורך מכרז זה, מיד לאחר הפעלתו וכן להעביר עותק מעודכן בכל עת בו הקבלן מבצע שינוי כלשהו.
בנוסף, יעביר הקבלן למשרד את כל המידע שנצבר במערכות שלו בכל הנוגע לפרוייקט זה וזאת בכל עת שיידרש לכך ע"י המשרד.

5. אפשרות גישה ישירה לבעלי תפקידים באגף באמצעות האינטרנט למערכות אינטרנטיות של הקבלן שיועמדו לצורך הפרוייקט, לשם צפייה והפקת דוחות.
6.19 כל הוצאות השכירות, הציוד, התפעול וכל הוצאה אחרת הקשורה במתן השרות יהיו על חשבון הקבלן.
7. פיצוי מוסכם
7.1 מבלי לגרוע מהאמור במכרז, בכל מקרה בו לא יבצע הקבלן את הפעילות כנדרש ובאיכות הנדרשת או יפר הקבלן את הוראות מסמכי המכרז, עפ"י המפורט להלן המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם.
7.2 האירועים לגביהם תישקל הטלת פיצוי מוסכם:
	אירוע
	פיצוי מוסכם

	1. 
	העסקת כח אדם שאינו עומד בדרישות המכרז
	1,000 ₪ לאירוע ליום

	2. 
	אי הגעת רופא על פי תכנית העבודה המאושרת על ידי המשרד
	ביצוע משלים בחודש העוקב, ובנוסף:

500 ₪ לאירוע עד 3 מקרים בחודש נתון.

1,000 ₪ לאירוע עבור 4 – 6 מקרים בחודש נתון.

2,000 ₪ לאירוע עבור 7 מקרים בחודש נתון ומעלה.

	3. 
	אי הגעת אח לטיפול מכל סיבה שהיא ושלא הוצב ממלא מקום מתאים
	2,000 ₪ למקרה

	4. 
	אי הגעת תזונאי עפ"י התכנית
	ביצוע משלים בחודש העוקב, ובנוסף:

400 ₪ לאירוע עד 3 מקרים בחודש נתון.

800 ₪ לאירוע עבור 4 – 6 מקרים בחודש נתון.

1,200 ₪ לאירוע עבור 7 מקרים בחודש נתון ומעלה.

	5. 
	אי ביצוע טיפול כנדרש ע"י רופא/אח, אי מתן ייעוץ ע"י תזונאים
	1,000 ₪ לכל מקרה


7.3 המשרד יהא זכאי לנכות את סכום הפיצויים המוסכמים הנקובים מכל תשלום שיגיע לקבלן או לגבותם בכל דרך חוקית אחרת. 

7.4 תשלום הפיצויים או ניכויים מסכומים המגיעים לקבלן לא ישחררו את הקבלן מהתחייבויותיו על פי מסמכי המכרז. 

7.5 הקבלן אינו רשאי לגרוע סכום הפיצוי המוסכם משכר עובדיו.

7.6 אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין. 
8. חפיפה
הקבלן החדש שיבחר במסגרת מכרז זה יפעיל את כל הנדרש במקום הקבלן הנוכחי (אלא אם הקבלן הנוכחי יזכה במכרז).

לצורך כך, יפעל הקבלן החדש לקבלה מסודרת ומאורגנת של כל המידע, האמצעים, הנהלים, התוכנות והתוכניות מהקבלן הנוכחי.

על הקבלן החדש להתארגן ולארגן את כח האדם המקצועי כנדרש כאשר כל עובד יפעל מול העובד הקיים של הקבלן הנוכחי במשך חודש ימים.

על הקבלן שיבחר להתארגן כך שבמועד חתימת החוזה הוא יפעיל בלעדית את התוכנית כולה.

הקבלן המוסר יקבל תמורה רק עבור תפוקות שבוצעו במהלך החפיפה, עפ"י כללי החוזה על פיו הוא קשור עם המשרד.

הקבלן המוסר לא יקבל תמורה מיוחדת עבור ביצוע החפיפה.

הקבלן החדש (המקבל) לא יקבל תמורה כלשהי בגין החפיפה.

נוהל חפיפה זה מחייב את הזוכה במכרז זה גם במעבר לזוכה אחר בתום תקופת ההתקשרות.

החפיפה כוללת, בין היתר, את הנושאים הבאים:
(1) מסירה מאורגנת של כל יישום או תוכנה שהוכנה לצורך מכרז זה, כולל ספרי תיעוד, מדריכים למשתמש לתוכנה הבסיסית ולכל השינויים שהמוסר ביצע במהלך ההתקשרות איתו. 

(2) מסירה מאורגנת ומסודרת של כל מאגרי המידע שנמסרו למוסר ביום תחילת פעילותו וכל השינויים והתוספות שחלו בהם (מידע ממוחשב, תיקים, חוזרים וכו').
(3) מסירה מאורגנת של כל מידע הדרוש למקבל לצורך תפעול מיידי ושלם של הפרוייקט. 
(4) המוסר והמקבל יעבדו במשותף במשך חודש שלם לצורך סגירת כל מחויבות המוסר, הדרכה צמודה של המקבל וסיוע למקבל בהפקת הדו"חות החודשיים הנובעים מחודש החפיפה. 
(5) תקופת ההתקשרות בין המשרד לקבלן החדש (המקבל) תחל במועד תחילת החפיפה.
(6) תנאי מחייב לביצוע התשלום האחרון למוסר הינו קיומה של החפיפה לשביעות רצון האגף והגשת דו"ח פעילות סופי, מבוקר ומאושר ע"י רו"ח של המוסר. 

זכויות יוצרים
כל זכויות היוצרים על התכניות, הספרות, התוכנות, היישומים הממוחשבים, (למעט מקרים הנכללים בסעיף 9.6 להלן) וכל חומר אחר אשר יעשה בו שימוש ו/או יפותח, ירכש או יותאם ע"י קבלן לצורך פרוייקט זה, יהיו רכושה של המדינה והקבלן מתחייב לפעול כדלקמן:

8.1 הקבלן לא יהיה רשאי להשתמש בתוכניות, תוכנות ובכל חומר שהוכן על ידו לצרכי ההסכם, לצרכיו הפנימיים או לצרכי עבודות אחרות, אלא אם כן קיבל אישור בכתב מראש מהמשרד.

8.2 הקבלן אינו רשאי לציין את זהותו על גבי דפי המידע. נושא זה כולל: סמלים של הקבלן, שמו וכל אזכור אחר המזהה אותו.

8.3 הקבלן לא יעביר את המסמכים שהכין במסגרת חובותיו עפ"י מכרז זה ו/או חלק מהם לאחר, לא יתיר רשות הדפסה ו/או הוצאה לאור ולא יפרסם את המסמכים בכל צורה שהיא.

8.4 הקבלן מצהיר כי לא הפר/יפר כל זכות יוצרים ו/או פטנט ו/או סוד מסחרי ו/או מידע כלשהו במהלך ביצוע התחייבויות עפ"י מכרז זה.

הוגשה תביעה נגד המשרד לפיה חומר מסויים כלשהו, אשר המשרד יעשה בו שימוש לפי מכרז זה, מפר זכויות יוצרים מתחייב הקבלן לשפות את המשרד עם דרישה ראשונה, בגין כל הסכומים שיחוייב לשלם בגין התביעה האמורה, וכן להחליף על חשבונו את החומר המפר בחומר אחר שאינו מפר.

8.5 במידה שהקבלן משתמש בחומרים של בעלי זכויות אחרים לצורך הפעלת המכרז ותוכניות העבודה שלו, עליו לקבל היתר לשימוש בחומרים אלו מבעלי זכויות היוצרים.

אם ההיתר כרוך בתשלום, יבצע זאת הקבלן על חשבונו.

8.6 בכל מקרה בו הקבלן מציע תכנית ייחודית מטעמו הקבלן ידאג להיות בעל זכויות היוצרים לצורך הפעלת הפרוייקט. במקרה זה זכויות היוצרים תשארנה בידי הקבלן.
במקרה והקבלן טוען לזכויות יוצרים לתכנית עליו להודיע על כך בכתב ומראש למשרד. אם התכנית מוצעת במסגרת הצעתו למכרז זה עליו להודיע על כך במסגרת מסמכי המכרז.
המשרד יהיה רשאי לדרוש הכנסת שינויים והתאמות במסגרת הפרוייקט. במקרה זה יעביר הקבלן את הזכויות על התוכנות המתאימות, לידי המשרד.
8.7 בתום ההתקשרות או מיד עם דרישה ראשונה של המשרד בכתב, יעביר הקבלן את כל התוכניות, התוכנות, יישומים ממוחשבים וכל חומר שבידו או בידי עובדיו, עובדים וכל קבלן שירותים אחר, המועסקים במסגרת הפרוייקט, לידי המשרד.

8.8 במקרה של חומרים שפותחו לצורך מכרז זה במסגרת ההסכם, הקבלן יידרש לעגן את זכויות המדינה, משרד החינוך, בהתקשרויות החוזיות שלו עם עובדיו, כותבי התוכניות וקבלנים שיופעלו על ידו לביצוע השירותים נושא מכרז זה.
9. שמירת סודיות
9.1 הקבלן מתחייב לשמור בסוד ידיעות ומידע שיגיעו אליו עקב ביצוע מכרז זה.

במסגרת זו כלולים בין היתר: דו"חות, טפסים, מדיה מגנטית או כל מידע לגבי מערכות המידע ומרשם של מערכת החינוך, מועדי ביקורת ותוצאותיה וכל מידע אחר שהגיע אליו במסגרת ביצוע השרותים עפ"י המכרז. 
9.2 הקבלן מתחייב לשמור בסוד ידיעות שתגענה אליו עקב ביצוע מכרז זה וללא הרשאה מהמזמין, לא ימסור הקבלן ידיעה כאמור לאדם שלא יהיה מוסמך לקבלה. לעניין זה, יחולו על הקבלן הוראות סעיפים 118 ו- 119 לחוק העונשין תשל"ז 1977. הקבלן מתחייב להחתים את כל עובדיו והמועסקים על ידיו לצרכי מכרז זה על התחייבות לשמירת סודיות.

9.3 הקבלן ימנע גישה למערכות המחשב שברשותו, או המשרתות אותו לצורך מכרז זה, ממי שאינו שותף למכרז או ממי שאינו מוסמך לעיין בחומר או במידע המאוחסן במחשב, או ממי שלא חתם על התחייבות לשמירת סודיות. 

9.4 הקבלן יעסיק רק עובדים העונים על ההנחיות לשמירת סודיות בכל הנוגע למכרז זה שיוגדרו ע"י המשרד. 

9.5 הקבלן לא ימסור ידיעה או מידע לאדם שלא יהיה מוסמך לקבלה ללא הרשאה מהמשרד. 

9.6 הקבלן יחתום על הצהרה למחויבות שמירת סודיות וכן יחתים את כל עובדיו והמועסקים על ידו לצורך מכרז זה, על התחייבות לשמור סודיות.
9.7 הקבלן יחזיר למשרד כל חומר שימסר לו בהקשר לפעילות זו בכל עת שידרש לכך.

9.8 על פי דרישת המזמין יציג הקבלן למשרד אמצעי האבטחה שנקט לאבטחת הנתונים ו/או המידע המצויים ברשותו במסגרת מכרז זה. הקבלן ידאג למנוע גישה למערכות המחשב שלו, או המשרתות אותו לצרכי פרוייקט זה, ממי שאינו שותף לפרוייקט, לא מוסמך לעיין בחומר או במידע המאוחסן במחשב, או שלא חתם על התחייבות לשמירת סודיות ואבטחת מידע.

10. הדרישות לאבטחת מידע
10.1 אופי הפעילות משרד החינוך מחייב דגש מיוחד בנושא אבטחת המידע.
מכיוון שבמקרה הנ"ל קיים מידע רפואי חובה על הקבלן לנהוג בכל הנוגע לשמירה ולהגנה על המידע עפ"י ההנחיות בחוזר המנכ"ל של משרד הבריאות - חוזר מנכ"ל: הגנה על מידע במערכות ממוחשבות במערכת -משרד הבריאות   http://www.health.gov.il/hozer/mk03_2015.pdf.
כמו כן אין להוציא את המידע מחוץ לגבולות המדינה.

10.2 משרד החינוך רואה חשיבות רבה במימוש שיטתי ויעיל של היבטי אבטחת המידע במערכות השונות, ובכלל זה היבטים הקשורים הגנה על מידע ולחוק הגנת הפרטיות התשמ"א-1981 וחוק הגנה על זכויות החולה התשנ"ו - 1996.
10.3 המידע אשר נאגר במערכות הספק וכן מידע אליו הוא נחשף מוגדר כמידע אשר חלה עליו רמת אבטחה גבוהה כפי שמוגדר ב"תקנות הגנת הפרטיות התשנ"ב תוספת שנייה".
10.4 במסגרת הפעילות הקבלן נחשף לנתונים רבים המשמשים את הקבלן לצורך עבודתו במכרז זה. 
10.5 הנתונים מתקבלים או מופקים ע"י הקבלן באמצעות מערכות המידע של משרד החינוך או באמצעות מערכות המידע המופעלות ע"י הקבלן במסגרת המכרז.

10.6 על הקבלן לפעול במסגרת המכרז על פי הוראות המצורפות בנספח מספר 4 ועפ"י דרישות של הרשות למשפט טכנולוגיה ומידע (רמו"ט) מס' 2/2011 – "שימוש בשירותי מיקור חוץ (outsourcing) לעיבוד מידע אישי" המופיעות באתר שכתובתו: 
http://www.justice.gov.il/NR/rdonlyres/805B34A2-6D8F-481E-A9B2-BEC934ECDA84/35860/1122011.pdf
10.7 הקבלן מתחייב מיד עם קבלת ההודעה על זכייתו במכרז / תחילת ההתקשרות במכרז, לפעול על מנת לעמוד בדרישות ולהתאים את כל המערכות והאמצעים שישמשו אותו לצורך המכרז להוראות והנחיות הנ"ל. ההיערכות תימשך לכל היותר 45 ימים כאשר בסיומה יודיע הקבלן למשרד כי סיים היערכותו כנדרש.
10.8 לצורך בקרה על יישום דרישות אבטחת המידע על הקבלן להעביר אישור של מומחה אבטחת מידע מתוך רשימת הספקים המאושרת ע"י המשרד או אישור של צוות אבטחת מידע במשרד החינוך בשלב התחלת העבודה במערכת, בשלבי שינויים מהותיים במערכת ובשלב הארכת התקשרות.
10.9 עמידת הקבלן בכל הדרישות וההנחיות לשביעות רצון תאפשר את תחילת ביצוע הפעילות במכרז. כל עיכוב שנוצר כתוצאה מאי מוכנות הקבלן או אי עמידה בדרישות וההנחיות, המשרד ישקול את ביטול ההתקשרות עם הקבלן וכן כל תרופה העומדת למשרד עפ"י כל דין ועפ"י המכרז.
10.10 חל איסור מוחלט על הקבלן לאסוף מידע בדרכים בלתי חוקיות או לעשות שימוש במאגר מידע בלתי חוקיים.
10.11 על הקבלן חל איסור להעביר לצד ג' כלשהו מידע שיקבל במסגרת ההתקשרות במכרז זה או לעשות כל שימוש במידע שאליו נחשף אגב ביצוע מכרז זה, לכל מטרה אחרת שאינה קשורה באופן ישיר לביצוע התחייבויותיו במסגרת ביצוע מכרז זה.
10.12 במהלך ביצוע הפעילות במכרז הקבלן מתחייב לדאוג לאבטחת כל החומר שיגיע אליו במסגרת ביצוע פרויקט זה ולהציג למשרד, על פי דרישתו או דרישת מי מטעמו של המשרד, את אמצעי אבטחת החומר.

10.13 הקבלן יתחייב למנוע גישה למערכות המחשוב (בין אם של המשרד, בין אם של הקבלן או של כל גורם אחר), בהן נשמר מידע הקשור למתן השירותים על פי מכרז זה, ממי שאינו שותף לפעילות.
10.14 על הקבלן להגיש למשרד דיווחים שוטפים בכל הנוגע לאופן ניהול מאגרי המידע ועיבוד המידע במתכונת שתיקבע ע"י המשרד.
10.15 הקבלן נדרש לדווח באופן מידי למשרד בתוך 8 שעות ממועד האירוע על כל תקלה בנושא אבטחת המידע לרבות, דליפת מידע או שימוש חורג מההרשאה שניתנה. במקרה זה, על הקבלן לפעול למניעת דליפת המידע וכל נזק כתוצאה מהתקלה.
10.16 המשרד רשאי, בכל עת, לבדוק את מערכות המידע של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

10.17 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפעילות הקשורה למכרז. 
10.18 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל ההנחיות וההוראות בנושא אבטחת המידע שפורטו לעיל ולתנאי מכרז זה. 
10.19 הקבלן יתחייב לעמוד בדרישות אבטחת המידע שפורטו לעיל ובדרישות לשמירת סודיות המפורטות במכרז זה על נספחיו ובדרישות כפי שיוצגו לו מזמן לזמן על ידי המשרד ו/או מי מטעמו, לעמוד בנהלי המשרד בנוגע לאבטחת מידע ושמירה על מידע מוגן, ובכל הוראה רלוונטית אחרת לרבות הוראות חוק, תקנות, צו, הנחיות הרשות למשפט טכנולוגיה ומידע, והנחיות רשם מאגרי המידע.
10.20 ככל שהספק שומר מידע נוסף כלשהו מעבר למידע אשר הוגדר במפורש על ידי המשרד, עליו לבצע את השמירה ואת ההגנה על המידע בהתאם להוראות החוק, התקנות והנחיות רמו"ט הרלוונטיות, לרבות בנוגע לרישום מאגרים, בהתאם לצורך. 
10.21 בתום ההתקשרות על הקבלן להעביר למשרד את כל המידע שהצטבר במהלך ביצוע הפעילות במכרז זה כל זאת בהתאם להוראות וההנחיות הנ"ל.
11. אחריות משפטית
11.1 הקבלן יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

11.2 הקבלן פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. הקבלן מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

11.3 הקבלן מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
11.4 אם אי פעם יקבע כדין מסיבה כלשהי כי העסקת הגוף או מי מעובדיו דינה כהעסקת עובד ע"י המדינה: 
11.4.1 התמורה האמורה לעיל יראו ככוללת את כל הסכומים המגיעים או העשויים להגיע לגוף ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הגוף יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

11.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לגוף לפי חוזה זה גם כל פיצויי הפיטורין גם חתימת הגוף על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
11.4.3 יחושב שכרו של גוף או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
11.5 ידוע לקבלן כי עליו לבטח את עצמו ואת עובדיו בביטוח לאומי לבדו ועל חשבונו.
11.6 הקבלן מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי הקבלן והמועסקים על ידו בביצוע חוזה זה, עקב מעשה או מחדל של הקבלן, עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.

חויבה המדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם.

12. ביטוח

הקבלן מתחייב לרכוש, ולקיים את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך, את הביטוחים הכוללים הכיסויים והתנאים הנדרשים כאשר גבולות האחריות לא יפחתו מהמצוין להלן:-

12.1 ביטוח חבות המעבידים

12.1.1 הקבלן יבטח את אחריותו החוקית כלפי עובדיו בביטוח חבות המעבידים בכל תחומי מדינת ישראל והשטחים המוחזקים. 
12.1.2 גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה);
12.1.3 הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם;

12.1.4 הביטוח יורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי הקבלן, קבלנים, קבלני משנה ועובדיהם שבשירותו.
12.2 ביטוח אחריות כלפי צד שלישי

12.2.1 הקבלן יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים. 
12.2.2 גבול האחריות לא יפחת מסך 1,500,000 דולר ארה"ב למקרה ולתקופת הביטוח (שנה);

12.2.3 בפוליסה ייכלל סעיף אחריות צולבת - CROSS LIABILITY;
12.2.4 הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם;
12.2.5 רופאים, אחים/אחיות ותזונאיים, אשר אינם נכללים במסגרת ביטוח חבות מעבידים של הקבלן, ייחשבו צד שלישי;
12.2.6 הצוות החינוכי, ההורים והתלמידים ייחשבו צד שלישי;
12.2.7 הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי הקבלן וכל הפועלים מטעמו. 

12.3 ביטוח אחריות מקצועית
12.3.1 הקבלן יבטח את אחריותו המקצועית בביטוח אחריות מקצועית;

12.3.2 הפוליסה תכסה כל נזק מהפרת חובה מקצועית של הקבלן, עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, שייגרמו בקשר למתן שירותים רפואיים, סיעודיים ותזונאיים לתלמידים במסגרת החינוך המיוחד, בהתאם למכרז וחוזה עם מדינת ישראל – משרד החינוך; 
12.3.3 גבול האחריות לא יפחת מסך 2,500,000 דולר ארה"ב למקרה ולתקופת הביטוח (שנה); 
12.3.4 הכיסוי על פי הפוליסה יורחב לכלול את ההרחבות הבאות:-

(1) מרמה ואי יושר של עובדים;

(2) אובדן מסמכים, לרבות אובדן השימוש ו/או העיכוב עקב מקרה ביטוח;

(3) אחריות צולבת, אולם הכיסוי לא יחול על תביעות הקבלן כנגד המדינה;

(4) הארכת תקופת הגילוי לפחות 6 חודשים ; 

12.3.5 הביטוח יורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי הקבלן והפועלים מטעמו. 
12.4 כללי

בכל פוליסות הביטוח הנ"ל יכללו התנאים הבאים:-
12.4.1 לשם המבוטח יתווספו כמבוטחים נוספים : מדינת ישראל – משרד החינוך, בכפוף להרחבי השיפוי כמפורט לעיל;

12.4.2 בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד החינוך;
12.4.3 המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל, משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון; 
12.4.4 הקבלן אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות;
12.4.5 ההשתתפויות העצמיות הנקובות בכל פוליסה ופוליסה תחולנה בלעדית על הקבלן.

12.4.6 כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח. 
12.4.7 תנאי הכיסוי של הפוליסות הנ"ל, למעט בביטוח אחריות מקצועית, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל. 
העתקי פוליסות הביטוח, מאושרות ע"י המבטח או אישור בחתימתו על קיום הביטוחים כאמור, יומצאו על ידי הקבלן למשרד החינוך עד למועד חתימת החוזה. 
הקבלן מתחייב בכל תקופת ההתקשרות החוזית עם מדינת ישראל – משרד החינוך, וכל עוד אחריותו קיימת, להחזיק בתוקף את פוליסות הביטוח. הקבלן מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל – משרד החינוך בתוקף. הקבלן מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.

אין בכל האמור בסעיפי הביטוח כדי לפטור את הקבלן מכל חובה החלה עליו על פי דין ועל פי החוזה ואין 

לפרש את האמור כוויתור של מדינת ישראל – משרד החינוך על כל זכות או סעד המוקנים לה על פי דין 
ועל פי חוזה זה.

13. תנאי תשלום
13.1 התשלום בגין פעולות המתבצעות במסגרת מכרז זה ישולם על פי הגשת חשבונית בצירוף דו"ח ביצוע חודשי של השעות שבוצעו בפועל כאמור בסעיף 5.12.6 תוך שמירה על היקפי השעות שהוגדרו בתוכנית השנתית שאושרה ע"י המשרד ומסמכים נדרשים בהתאם למחירים שיקבעו במסגרת החוזית עפ"י יחידות התפוקה המפורטות בסעיף 15.1 שלהלן (סה"כ התשלום שישולם בכל חודש יהיה מכפלה של סה"כ השעות שבוצעו בפועל בכל אחד מסוגי השירותים במחיר שנקבע במסגרת החוזית). הגשת דוח הביצוע מהווה תנאי לתשלום חשבונית חודשית.
מתכונת הדיווח תקבע בתיאום עם המשרד ותאושר על ידו.

תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.
13.2 בסוף כל 3 חודשים הקבל יצרף לחשבונית החודשית, אישור על עמידתו בכל התשלומים לעובדיו על פי השכר לעובד שפורט בהצעתו ובכל החובות והתשלומים החלים עליו לפי כל דין ולפי הסכם ההתקשרות כלפי עובדיו במסגרת מכרז זה. על האישור להיות חתום בידי מורשה חתימה מטעם הקבלן וע"י רואה חשבון. ללא האישורים, החשבוניות לא יועברו לתשלום.
13.3 אגף הכספים במשרד ישלם לקבלן עפ"י הוראת התכ"ם 1.4.3 (בתוקף מיום 1 באוגוסט 2008) המצורפת בנספח מספר 1 למכרז, מותנה באישור מטעם המזמין שהשירות המפורט אכן בוצע (האישור יצויין בטופס מלווה מיוחד הנותן ביטוי גם לעניין הפיצוי המוסכם). 
13.4 כדי למנוע עיכובים בתשלום, ידאג הקבלן שהחשבונית המוגשת על ידו תהיה כתובה בכתב ברור וקריא, ותכלול את כל הפריטים הנדרשים כפי שיסוכם עם המזמין.

13.5 לקבלן לא תהיינה כל דרישות או טענות למשרד בגלל עיכובים בתשלום מסיבות של חוסר פרטים בחשבונית, או פרטים לא נכונים, או חוסר במסמכים או חוסר/ליקוי בדיווח – כפי שיידרשו ע"י החשב ו/או נציגות המשרד.

13.6 הקבלן אינו רשאי להתנות או לעכב תשלום כלשהו לספקיו ו/או תשלום שכר לעובדיו או לכל גורם אחר שעליו לשלם, בקבלת תשלומים מהמשרד.
13.7 כללי הצמדה
ההצמדה תהיה כמפורטת בסעיף 4.2.1 בהוראת חשכ"ל 7.17.3 כאשר כל המחירים המוצעים ע"י הקבלן יהיו צמודים במלואם לתוספת היוקר הניתנת כפיצוי על התייקרות לכל השכירים במשק, בהתאם להסכמים קיבוציים בין לשכת התיאום של הארגונים הכלכליים לבין הסתדרות העובדים החדשה.
מועדי עדכון מחירי השירותים יהיו במועד החתימה על הסכם תוספת היוקר, כאשר:

מועד בסיס – המועד האחרון להגשת הצעות למכרז זה.

מחיר בסיס - מחיר שיאושר ע"י המשרד.

המדינה לא תשלם רטרואקטיבית ממועד זה, על הקבלן חלה חובה לשלם לעובדיו עפ"י חוק.
13.8 למשרד תהיה זכות עכבון לגבי תשלומים לקבלן בגין חוב שהקבלן חב לו.
13.9 לקבלן לא תהיה זכות עכבון בגין חוב שהמשרד חב לו.

13.10 אין להתחיל לבצע את השירות האמור במכרז זה לפני שייחתם הסכם בין המשרד לבין הקבלן הזוכה כדין.

14. מבנה ותכולת ההצעה
ההצעה תוגש על גבי חוברת ההצעה המצורפת בנספח מספר 7.





בחוברת ההצעה מצורפים טפסים שונים ודרישות למסמכים של המציע. חובה למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה. 

הצעה חלקית ו/או במתכונת שונה מהטבלאות המצורפות לחוברת המכרז עלולה שלא להיבדק ואף להיפסל.
ההצעות תוגשנה בשפה העברית. כמו כן כל הנספחים, מכתבי המלצה, אישורים, תעודות וכל פרט הנדרש במכרז יוצג אך ורק בשפה העברית.
המחירים המוצעים יהיו בש"ח ולא יכללו מע"מ. 

על המציע לקחת בחשבון כי הבסיס להשוואת הצעות המחיר בין המציעים השונים יכלול מע"מ. 

במידה שלאחר המועד האחרון להגשת ההצעות אחוז המע"מ ישתנה, השוואת ההצעות תתבצע על בסיס המחירים שהוגשו בהצעה. 

תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

14.1 הצעת המחיר (על פיו ישולם לקבלן)
14.1.1 מחיר לשעת רופא לביצוע שירותים רפואיים.
14.1.2 מחיר לשעת אח/אחות לביצוע שירותים סיעודיים.
14.1.3 מחיר לשעת תזונאי קליני לביצוע שירותים תזונאים.
14.1.4 מחיר לשעת רופא לביצוע שירותי ייעוץ, במוכש"ר.
על המציע לקחת בחשבון בחישוב סה"כ הצעת המחיר עפ"י כמות השעות המשוערת שלא תעלה על 42,000,000 ₪ כולל מע"מ.
14.2 עלות שעת עובד (להשוואה בין ההצעות)
על המציע לפרט בהצעתו את העלות הממוצעת לשעה הכוללת: שכר ברוטו לעובד, עלויות מעסיק ומע"מ וזאת כדלקמן:
14.2.1 עלות שעת רופא לביצוע שירותים רפואיים
14.2.2 עלות שעת אח/אחות לביצוע שירותים סיעודיים
14.2.3 עלות שעת תזונאי קליני לביצוע שירותים תזונאים
14.2.4 עלות שעת רופא לביצוע שירותי ייעוץ, במוכש"ר
14.3 אחוז התקורה והרווח (להשוואה בין ההצעות)
14.4 הערה כללית : על המציע לוודא כי תוצאת המכפלה של עלות השעה לכל סוג עובד שבסעיף 15.2 באחוז התקורה והרווח שבסעיף 15.3 תהיה זהה למחיר לשעה לאותו סוג עובד כמפורט בסעיף 15.1 לעיל.
14.5 על הקבלן לקחת בחשבון שבהצעתו הנ"ל הוא אף מתחייב לשלם שכר לעובדיו בהלימה להצעתו לעניין שכר ברוטו לעובדיו.
על המציע לפרט את התחשיב על פיו הגיע להצעת המחיר בכל סעיף וסעיף בחלוקה להוצאות קבועות והוצאות משתנות. הפירוט יוכן על גבי דפי העזר המצורפים בחוברת ההצעה מיד לאחר הצעת המחיר.

על המציע לכלול בהצעת המחיר את כל הוצאותיו לצורך ביצוע מלא ושלם של כל הפעילות במסגרת מכרז זה. הוצאות אלה כוללות עלות הכשרה של בעלי התפקידים, תשלום וניהול שכרם, הוצאות נסיעתם, הוצאות בגין חופשה, מחלה, עלות שכירה ואחזקה של האתרים והמשרדים ומקומות האחסון הנדרשים לצורך ביצוע מכרז זה.

המשרד לא יכסה שום הוצאה הכרוכה במסגרת מכרז זה, שלא במסגרת הסכום המוצע.

14.6 ניסיון הגוף המציע ורשימת עבודות דומות

המציע יפרט את ניסיונו בביצוע הפעילות הנדרשת בסעיפים 2.3.5-2.3.6, תוך ציון ההיקף הכמותי.
כמו כן על המציע לפרט שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם. 

לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.

המשרד יכול לפנות אל הלקוחות שברשימת הלקוחות שהוצגו בהצעתו על מנת לברר פרטים ורמת שביעות רצון של הלקוח.
המשרד רשאי לפנות גם ללקוחות שאינם ברשימת הלקוחות ולבעלי מידע רלוונטיים על בסיס מידע הקיים במשרד או העולה מתוך ההצעה או מבדיקתה ואף להסתמך על מידע הקיים אצלו שלא מלקוחות חיצוניים.
אם ההצעה היא מטעם מציע שזכה בעבר במכרז של המשרד, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
14.7 נתונים כלליים של המציע

על המציע לפרט את בעלי התפקידים המיועדים לביצוע הפעילות במסגרת המכרז:

14.7.1 נתוני מנהל הפרוייקט
יש לצרף להצעת המכרז קורות חיים מפורטים של מנהל הפרוייקט, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם.
לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.

14.7.2 נתוני אח ראשי
יש לצרף להצעת המכרז קורות חיים מפורטים של האח הראשי, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם.
14.7.3 רופאים מחוזיים
יש לצרף להצעת המכרז קורות חיים מפורטים של 7 רופאים מחוזיים לפעילות הרפואית הנדרשים בסעיף זה, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם.
14.7.4 אחים מחוזיים
יש לצרף להצעת המכרז קורות חיים מפורטים של 7 אחים מחוזיים לפעילות סעודית הנדרשים בסעיף זה, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם.
14.7.5 תזונאים קליניים

יש לצרף להצעת המכרז קורות חיים מפורטים של 2 תזונאים קליניים לפעילות סעודית הנדרשים בסעיף זה, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם.
14.7.6 נתוני הצוות של המציע המתוכנן לפעול ולסייע למכרז זה, הכולל את התחומים הבאים: ניהול, כספים, מינהל.
המציע יפרט את הרכב הצוות הקבוע לכל נושא, כישוריהם וניסיונם הרלוונטי.

ככל שלא תינתנה חוות דעת ע"י גורם חיצוני כאמור, (ובכלל זה מקרים בהם איש הקשר מטעם הלקוח מסרב לתת חוות דעת או סירב שחוות הדעת שלו תוצג) יחשב הדבר כאילו לא נמסרו שמות של לקוחות לצורך קבלת חוות דעת וינתן ציון של אפס בסעיף חוות הדעת.

כמו כן מובהר בזה כי ככל שהמציע יציג בהצעתו בעלי תפקידים שהינם עובדי מדינה, יחשב הדבר כאילו לא הציג בעלי תפקידים ויקבל ציון אפס לגבי כל אחד מבעלי התפקידים שהינו עובד מדינה.

14.8 מחזור כספי שנתי.
14.9 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

14.10 ההצעה תוגש בשני עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, וככל הניתן ללא סימן מזהה של המציע על גבי המעטפה, כל זאת כאמור בפרק "מסמכים נדרשים ותנאי מסירת ההצעה".
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.

15. הקריטריונים לבחירת הקבלן
על המציע לקחת בחשבון כי תחילה תיבדק הצעתו מבחינת עמידתה בדרישות הסף כפי שפורטו במכרז זה.

רק לאחר שיתברר כי ההצעה עומדת בדרישות הסף היא תיבדק עפ"י הקריטריונים שלהלן.

על המציע לפרט את ההיקפים והפעילות הנדרשת בסעיפי הקריטריונים מאחר שלכל אחד מהם ינתן ציון בהתאם להיקף ולגודל.

על המציע לקחת בחשבון את הקריטריונים שינחו את המשרד בבחירת הקבלן:



15.1 סעיפי איכות – במשקל של 60%
להלן מפורטים עיקרי סעיפי האיכות לבחינת ההצעות: פירוט הקריטריונים על פיהם תיבחנה ההצעות, מצ"ב בטבלת השוואת ההצעות המצורפת בנספח 8 א' ו- ב'.

15.1.1 ניסיונו של המציע בפרוייקטים דומים, בעלי היקף ואופי דומה לנדרש, לרבות ניסיון של המשרד בעבודה עם המציע (במידה ויש נסיון).
15.1.2 חוות דעת של מקבלי שירות דומה מהמציע, (דהיינו מקבלי שירות חיצוניים שאינם מבין עובדי המציע בעבר או בהווה ו/או חברות בנות ו/או חברות קשורות וכו') כפי שבאות לידי ביטוי בפניית צוות בדיקת ההצעות ללקוחות של המציע, בעיקר מההיבט של רמה מקצועית, רמת שירות, עמידה בלוחות זמנים, גמישות לשינויים ועוד.

חוות הדעת לגבי המציע, יילקחו מתוך רשימת הלקוחות שצויינו במסגרת הניסיון. 

על המציע לקחת בחשבון כי ככלל יילקחו בחשבון הפרוייקטים שבוצעו על ידי המציע ושעומדים במלואם בדרישות המכרז בלבד.
לצורך קבלת חוות דעת המשרד יפנה, באופן אקראי, לאנשי הקשר של הלקוחות שצוינו על ידי המציע, תוך מתן עדיפות לחוות דעת של עובדי המשרד שקיבלו שירות.
ככל שלא ניתן לקחת חוות דעת כיוון ש איש הקשר מטעם הלקוח המצויין בהצעה אינו זמין, ייגרע מהציון הכולל 10% על כל חוות דעת שלא נלקחה.

למען הסר ספק, ככל שהמשרד פנה לאיש הקשר שהוצג בהצעה וצויין ע"י איש הקשר כי אינו מכיר את הפעילות או את הגוף המציע, הציון שיינתן בסעיף חוות הצעת לפרוייקט זה יהיה אפס.
כמו כן, ככל שלא תינתנה חוות דעת ע"י גורם חיצוני כאמור (ובכלל זה מקרים בהם איש הקשר מטעם הלקוח מסרב לתת חוות דעת או סירב שחוות הדעת שלו תוצג), יחשב הדבר כאילו לא נמסרו שמות של לקוחות לצורך קבלת חוות דעת וינתן ציון של אפס בסעיף זה.

אם ההצעה היא מטעם מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
15.1.3 ניסיון, הכשרה והמלצות של מנהל הפרוייקט המוצע.
לא תילקח חוות דעת על מנהל הפרוייקט שלא עמד בדרישות ההכשרה והניסיון.
15.1.4 הרכב כח האדם המתוכנן לשם הפעלה מלאה של הפרוייקט.
15.2 העלות הממוצעת לשעה ואחוז התקורה והרווח– במשקל של 40%
15.2.1 העלות הממוצעת לשעה לכל סוג עובד הכוללת: שכר ברוטו לעובד, עלויות מעסיק ומע"מ
הצעת המחיר הגבוהה ביותר בכל אחד מסעיפי שכר לכל סוג עובד תקבל ציון 100, ולשאר ההצעות הציון יקבע על פי הנוסחה הבאה:


 


 





 הצעת השכר המוצעת 
חישוב ציון בסעיף שכר לכל סוג עובד = 

 הצעת השכר הגבוהה מכלל ההצעות
15.2.2 אחוז התקורה והרווח
אחוז התקורה והרווח הנמוך ביותר יקבל ציון 100, ולשאר ההצעות הציון יקבע על פי הנוסחה הבאה:


אחוז התקורה והרווח
הנמוך ביותר מכלל ההצעות
חישוב ציון אחוז התקורה והרווח = --------------------------------------- אחוז התקורה והרווח המוצע 


 
 

 
15.3 תחילה תפתח המעטפה עליה מצויין "חוברת ההצעה " ויבדקו כל הסעיפים המתייחסים לאיכות (16.1.1-16.1.4), כפי שמפורטים בטבלת השוואת ההצעות (נספח 8 א' ו- ב') וינתנו להם ציונים מתאימים.

רק לגבי הצעות שקיבלו לפחות ציון של 70% בכל אחד מסעיפי האיכות בנספח 8 ב' (ולא בכל אחד מתתי הסעיפים המרכיבים כל סעיף איכות שבנספח 8 א') וציון איכות כולל בסעיפי האיכות של 80% ויותר בנספח 8 ב', תפתח המעטפה עליה מצויין "הצעת מחיר" והן תבחנה גם מבחינת הצעת המחיר.
הצעה שלא תעמוד בדרישות האיכות כאמור לעיל, לא תבחן מבחינת הצעת המחיר ותיפסל.
15.4 שיקלול ההצעות יחושב על בסיס של 60% מהציון המשוקלל של סעיפי האיכות ועוד 40% מהציון המשוקלל של סעיף העלות.
15.5 מחזור כספי שנתי.
15.6 אם לאחר שקלול התוצאות, קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא של עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר.

15.7 תינתן עדיפות למציעים בעלי הרכב כוח אדם עם ניסיון רב יותר בתחום הנדרש ובעלי הכשרה וכישורים גבוהים יותר וכן לאלו אשר יקצו אמצעים רבים ומגוונים יותר בתחום הנדרש לטובת הפרוייקט.
15.8 בנספח 8 למכרז מובאת טבלת השוואת הצעות, לרבות המשקל היחסי של כל אחד מהסעיפים לצורך חישוב הציונים.
16. משך הבדיקה ותקפות ההצעה
המשרד לא מתחייב לסיים הליכי המכרז ולקבוע זוכה תוך תקופה מסוימת. אך, אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו ולקבל הערבות חזרה. ביטל המציע את ההצעה לפני התקופה האמורה, רשאי המשרד להגיש הערבות שצירף המציע להצעתו, לגביה.

ההודעה על ביטול ההצעה תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים והרכישות.

אם וככל שהליכי המכרז יתארכו מעבר לתקופה הנ"ל, וידרשו המציעים המעוניינים כי הצעותיהם תילקחנה בחשבון, להאריך את תוקף הערבות יהיה עליהם להאריך את הערבות הבנקאית לתקופה שתידרש על ידי המשרד.

17. תקופת התקשרות

17.1 תקופת ההתקשרות תחל לאחר סיום הליכי המכרז וחתימת הסכם עם הקבלן, לפי קביעת המשרד, ותסתיים בתום שנה, אלא אם כן הוחלט על תקופה קצרה יותר ע"י וועדת הרכישות עפ"י שיקול דעתה הבלעדי.
17.2 המשרד רשאי להאריך את תקופת ההתקשרות מעבר לתקופה זו לעוד 4 שנים נוספות בהתאם לתקנות חוק חובת המכרזים, הוראות התכ"ם ובהתאם למכרז זה. ההארכה תעשה לכל שנה בנפרד.
17.3 כן מובהר בזה כי המשרד רשאי לקצר את תקופת ההתקשרות האמורה לעיל.
17.4 תוקף ההתקשרות כפוף לחוק התקציב. 
18. המשרד רשאי
18.1 לא להתחשב כלל בהצעה שהיא בלתי סבירה מבחינת המחיר לעומת מהות ההצעה, תנאיה, חוסר התייחסות מפורטת לסעיף מסעיפי המכרז, שלדעת המשרד מונע הערכת ההצעה כדבעי.
18.2 לבטל את המכרז.

18.3 למשרד נשמרת הזכות לפנות במהלך הבדיקה וההערכה אל הגוף המציע, בכדי לקבל הבהרות להצעתו, או בכדי להסיר אי בהירויות שעלולות להתעורר בבדיקת ההצעות או לבדוק את התאמתם, כפוף לכללי חוק חובת המכרזים והתכ"ם.

18.4 לא לקבוע את ההצעה הזולה ביותר או כל הצעה שהיא כזוכה.

18.5 מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
18.6 אם וככל שהמציע הינו קבלן השרותים נשוא המכרז שקדם למכרז זה או התקשרות אחרת, אזי חוות הדעת של היחידה מקבלת השרות תהיה מכריעה מבין חוות הדעת.
18.7 לקבוע מס' זוכים במכרז ולחלק ביניהם את העבודה.
18.8 לצמצם או להרחיב את היקף הפעילות.

בכל מקרה של הרחבה יש לקבל מסמך חתום מראש ע"י מורשה החתימה במשרד.

הכל לפי שיקול דעתו המוחלט של המשרד.
אין בסעיפי המכרז כדי לגרוע מזכויות הצדדים על פי כל דין.

19. יחסי הצדדים

19.1 השירותים יינתנו במסגרות ארגוניות של הקבלן בלבד. לעניין זה "מסגרת ארגונית" - לרבות מציאת עובדים, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת הקבלן.
19.2 הקבלן מצהיר, כי ידוע לו ולכל העובדים והמועסקים על ידיו לצרכי ביצוע מכרז זה, כי הינם עובדים ומועסקים במסגרת הארגונית של הקבלן, ולא של המשרד. בנספח 7 מובאת רשימת חוקי ההעסקה על פיהם יפעל הקבלן.
19.3 הקבלן מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמשרד יש חלק בארגונן, אולם הקבלן רשאי להציג את השירותים כניתנים לפי בקשת המשרד, תחת פיקוחו, בעידודו, או כנהנים מתמיכתו, הכל לפי העניין.
19.4 בכל הקשור למערכת היחסים בין המשרד לבין הקבלן, יחשב הקבלן, כקבלן עצמאי לכל דבר ועניין. 
19.5 הקבלן מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה של חשב המשרד והגורם המוסמך במשרד לאשר העסקה פרטית עם זאת מובהר בזה כי במסגרת ההצעה אין להציע כבעלי תפקידים מי שהינם עובדי מדינה.

19.6 הקבלן בלבד יהיה אחראי כלפי כל המועסקים על ידיו על פי כל דין. כן יהיה הקבלן לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחוייב המשרד כדין, לשאת חבות, או לעשות מעשה כלשהו, יפצה אותו על כך הקבלן באורח מלא.

19.7 הקבלן אחראי לעובדים, לאיכות העבודה, לגיבוי, למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז. 
19.8 חובת הקבלן היא כחובת קבלן כמשמעותו בחוק חוזה קבלנות תשל"ד – 1974, בכפוף לאמור בתנאי המכרז ובכל חוזה התקשרות שיחתם על פי מכרז זה. 
19.9 הקבלן אינו רשאי להמחות (להעביר) לזולת את זכויותיו או את חובותיו לפי תנאי מכרז זה, כולן או חלקן, ללא הסכמה בכתב ומראש של המשרד. 

אין הקבלן רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב מהמשרד. 

הסכמה כאמור, אם ניתנה לא תיצור יחסי חוזה כלשהם בין המשרד לבין קבלן אחר, והקבלן הזוכה יהיה בכל מקרה אחראי כלפי המשרד לביצוע השירותים. 

19.10 הקבלן מתחייב לספק את השרות או הטובין בכל עת, לרבות בשעת חרום, שביתה וכיוצ"ב, בתנאי אספקה כפי שנקבעו בתנאי ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך המכרז לנקוט בצעדים כמוגדר בהסכם.
20. פיקוח

20.1 העבודה תוזמן על ידי האגף לחינוך מיוחד (להלן: "המזמין") וכל הודעה או מסמך או הנחיה אשר צריכים להינתן לפי תנאי מכרז זה, תינתנה על ידי המזמין.

20.2 המשרד רשאי, בכל עת, לבדוק את המערכת התקציבית והנהלת החשבונות של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

20.3 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפרוייקט הקשור למכרז. 
20.4 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל תנאי מכרז זה. 
20.5 בביצוע השירותים מתחייב הקבלן לפעול בהתאם להנחיות כלליות שיקבל מזמן לזמן מאת המשרד, אך מוצהר בזאת, כי אין לראות בכל זכות הניתנת על פי מכרז זה למדינה, או לקבלן להורות או לכל אחד מהמועסקים על ידו, אלא אמצעי ביצוע הוראות מכרז זה במלואו.

21. ניגוד עניינים
הקבלן יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. בכל מקרה של קיום ניגוד עניינים כאמור, מתחייב הקבלן להודיע מראש למשרד על קיום ניגוד עניינים ולפרט את מהותו.

הקבלן יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת.

כמו כן, במקרים בהם הגיע המשרד למסקנה כי קיים חשש לניגוד עניינים, יפעל המשרד כמתחייב מן העניין.

22. הפרות יסודיות
למשרד שמורה זכות לביטול ההתקשרות במהלך כל שלב או בסיומו, במידה שהשרות ו/או איכות העבודה אינם ברמה הנדרשת עפ"י שיקול דעתו הבלעדי של המשרד.

ככל שיוחלט על הפסקת התקשרות, הקבלן יקבל תשלום רק עבור העבודה שבוצעה עד לאותו מועד ובתנאי שניתן לעשות שימוש בתוצריה של העבודה שנעשתה, עפ"י שיקול דעתו הבלעדי של המשרד.

23. מהגוף הזוכה (להלן הקבלן) יידרש
23.1 לחתום על ההסכם המצ"ב בדבר ביצוע השירותים בהתאם לדרישות המכרז ופרטי הצעתו שיאושרו ע"י המשרד.
23.2 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך חודש ימים מיום חתימתו.
ההתקשרות תפורסם בנוסחה המלא והסופי והפרסום יחול על כל תוספת או תיקון של ההתקשרות שנעשו לאחר שפורסמה ההתקשרות.

הצד לחוזה או צד ג' העלול להיפגע מפרסום החוזה, רשאי להתנגד לפרסום סעיפים מסוימים בהסכם, כולם או חלקם ועליו להצביע באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

המשרד יהיה רשאי לדחות את התנגדות המתקשר או צד ג' אם מצא כי לא מתקיים חריג בדין לפרסום ההתקשרות או אם השתכנע כי בנסיבות העניין משקלו של האינטרס הציבורי בגילוי המידע עולה על עוצמת הנזק הצפויה לגוף הפרטי כתוצאה מפרסום המידע.

החליט המשרד לדחות את התנגדות הגוף הפרטי, יודיע על כך בהחלטה מנומקת בכתב ויודיע לגוף הפרטי כי הוא רשאי לעתור כנגד החלטה זו בתוך 21 ימים כאמור בסעיף 4(ז) להחלטת הממשלה.

המשרד לא יפרסם את המידע שפרסומו שנוי במחלוקת בטרם חלפה התקופה להגשת עתירה.

ככל שהמשרד יקבל את התנגדות הגוף הפרטי בהמשך למשא ומתן בין הצדדים ובהתאם להחלטת הממשלה, יודיע המשרד שהחליט לא לפרסם את הסעיפים המפורטים כגון בטבלה שלהלן מהטעמים שיפורטו בטבלה(*):
	מספר הסעיף בחוזה
	העילה לאי חשיפתו (ציון הסעיף הרלוונטי מכח חוק חופש המידע, התנ"ח – 1998)

	
	

	
	


(*) 
ככל שיש מניעה מלפרסם מידע מהטעם שהוא שנוי במחלוקת וטרם חלפה התקופה להגשת העתירה או שלא ניתנה החלטה בעתירה שהוגשה, תצוין גם עובדה זו בטבלה.
23.3 הקבלן ימציא ערבות ביצוע, לפקודת המשרד בשיעור של 5% מהיקף ההתקשרות השנתי כולל מע"מ למשך תקופת ההתקשרות ועוד חודשיים.
במידה שההצעה הזוכה הוגשה ע"י מספר גופים שהתקשרו ביניהם לצורך הגשת ההצעה, הגוף המוביל יחתום על החוזה עם המשרד ויצורפו אליו הסכם התקשרות בין הגופים שהגישו את ההצעה הזוכה וערבות הביצוע.

ערבות הביצוע לאבטחת מילוי התחייבויותיו על פי תנאי מכרז שימציא הקבלן, כמפורט לעיל תוחזק בידי המשרד אשר יהיה רשאי לממשה בכל מקרה שהקבלן לא יעמוד בהתחייבויותיו.

23.4 בכל מקרה בו הקבלן לא יעמוד בהתחייבויותיו על פי תנאי החוזה ומכרז זה, רשאי המשרד לבטל את אישור הקבלן במכרז ו/או בחוזה בהודעה בכתב לקבלן, החל בתאריך שייקבע על ידי המשרד בהודעה, זאת לאחר שניתנה לקבלן הודעה בה נדרש לתקן את המעוות והקבלן לא תיקן את המעוות בהתאם להודעה תוך הזמן שנקבע בהודעה. אין בסעיף זה כדי לגרוע מזכויות הצדדים על פי כל דין.

23.5 הופר החוזה על ידי הקבלן ו/או בוטל האישור שניתן לקבלן הזוכה במכרז ו/או החוזה לביצוע השירותים, רשאי המשרד להגיש את ערבות הביצוע לגביה, וכן למסור את ביצוע החוזה/המכרז למי שייקבע ע"י המשרד, והקבלן יפצה את המשרד ו/או היחידה המזמינה על כל הפסד ונזק שיגרמו להם בגין כך.

23.6 הקבלן יגיש למשרד את ערבות הביצוע, בצירוף הסכם חתום ע"י המורשים מטעמו, תוך שבוע מקבלת ההסכם החתום בראשי תיבות ע"י המורשים מטעם המשרד.

23.7 במקרה שהמשרד יעשה שימוש בזכותו להאריך את תוקף החוזה, מתחייב הקבלן למסור למשרד לא פחות מ- 30 יום לפני תחילת התקופה המוארכת, ערבות ביצוע כמפורט במכרז זה וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחויבים לפי העניין. 
23.8 על הקבלן לתעד במערכת המידע שלו כל פעילות הנדרשת במכרז זה ולשמור מידע זה במשך כל תקופת ההתקשרות ועוד חודשיים.
23.9 אין בסעיפי המכרז כדי לגרוע מזכויות הצדדים על פי כל דין.

24. מסמכים נדרשים ותנאי מסירת ההצעה
24.1 להצעה (חוברת הצעה מלאה על כל סעיפיה) יש לצרף:

24.1.1 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

ההצעה תוגש בשני עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, "חוברת הצעה" וככל הניתן ללא סימן מזהה של המציע על גבי המעטפה.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.

הצעת המחיר בצירוף דפי העזר לחישוב הצעת המחיר יופרדו ע"י המציע ויוגשו ב- 2 עותקים במעטפה נפרדת תוך ציון: שם המכרז, מס' המכרז, "הצעת מחיר" וככל הניתן ללא סימן מזהה של המציע על גבי המעטפה.

המעטפה הכוללת את חוברת ההצעה והמעטפה הכוללת את הצעת המחיר יוכנסו למעטפה אחת תוך ציון שם המכרז ומס' המכרז וככל הניתן ללא סימן מזהה של המציע על גבי המעטפה.

על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצויין כך במפורש.

הגוף המוביל וכל אחד מהגופים המצטרפים יחתמו על כל דפי ההצעה המוגשת.

במידה שהמציע זכה במכרז, הגוף המוביל יהיה המקשר היחיד בין המשרד לבין הזוכה, יחתום על חוזה ההתקשרות ויגיש את כל הדוחות והחשבונות הנובעים מההתקשרות ולו תהיה האחריות הכוללת כלפי המשרד בכל הנוגע לביצוע השרות. יחד עם זאת, גם כל הגופים המתקשרים אחראים כלפי המשרד לביצוע שלם של השרות למשך כל תקופת ההתקשרות.

24.1.2 ערבות מציע, מטעם המציע לקיום תנאי המכרז, ההצעה וחתימה על החוזה, לפקודת המשרד בסך של 1,000,000 ₪. 
הערבות תישא את תאריך המועד להגשת ההצעה למכרז ותהיה בתוקף עד לתאריך: 11.8.2015.
הערבות תישא את תאריך המועד להגשת ההצעה למכרז או כל תאריך שקדם למועד זה.
בשום מקרה לא תתקבל ערבות הנושאת תאריך מאוחר יותר.

נוסח ערבות המציע יהיה תואם לנוסח המצורף למכרז (בנספח 7). 
ניתן להגיש מספר כתבי ערבות מציע ובלבד שהסכום הכולל שלהם יהיה תואם את הסכום הכולל הנדרש במכרז. כל כתבי ערבות המציע יהיו בנוסח הנדרש וישאו את התאריכים.

הצעות שלא תצורף אליהן ערבות מציע כנדרש תיפסלנה על הסף.

לאחר תום הליכי המכרז תוחזרנה ערבויות המציעים למציעים שלא יזכו במכרז.
ערבות המציע שיזכה במכרז תוחזר לו עם החתימה על החוזה וקבלת ערבות ביצוע למשך תקופת ההתקשרות.

המציע מתחייב לעמוד בכל תנאי הצעתו למכרז, שאלמלא כן, יהיה המשרד רשאי להגיש את ערבות המציע שצירף להצעתו לגבייה. מובהר בזה כי באם המציע לא יעמוד בתנאי הצעתו למכרז, יהיה המשרד רשאי להגיש הערבות לגבייה ובנוסף לכך, לתבוע מהמציע כל נזק שנגרם ו/או שיגרם למשרד כתוצאה מאי עמידתו של המציע בתנאי הצעתו למכרז, והעולה על גובה ערבות המציע שצרף המציע למכרז.

24.1.3 במקרה שההצעה מוגשת על ידי תאגיד, יצורפו אישורים מתאימים לגבי רישום התאגיד, זכויות החותמים בשמו וסמכותם לחייב את התאגיד בחתימתם.
24.1.4 במקרה של גוף משפטי מאוגד יש לצרף את האישורים הבאים:
(1) אישור רשם רשמי בישראל על שם המציע.
(2) אישור נסח חברה עדכני של רשם התאגידים (פלט עדכני).
(3) פרטים על הגוף המציע, מאושרים ע"י רו"ח/עו"ד:
(1) שם הגוף המציע כפי שהוא רשום ברשם רשמי.
(2) סוג ההתארגנות.
(3) תאריך ההתארגנות.
(4) מספר מזהה.
(5) שמות ומס' ת.ז. של המוסמכים לחתום ולהתחייב בשם הגוף.
כל זאת יוגש על פי הנוסח בנספח 7.
24.1.5 אם המציע הינו עמותה, חובה לצרף:
(1) אישור רשם רשמי בישראל על שם המציע.
(2) אישור על ניהול תקין, מטעם רשם העמותות, תקף לשנה השוטפת.
(3) אישור מרו"ח של הגוף המציע, האם הצעתו תהיה חייבת/פטורה ממע"מ לעניין מכרז זה.
במידה ולא יצורף אישור זה, יחושב סכום ההצעה לצורך השוואת הצעות בתוספת מע"מ.

(4) הצהרה של העמותה על אי בקשת תמיכה (נספח 7).
(5) פירוט התמיכות אותן מקבלת העמותה מטעם המדינה, במועד הגשת ההצעה (נספח 7).
24.1.6 אישור בר-תוקף על ניהול ספרי חשבונות ורשומות עפ"י חוק עסקאות גופים ציבוריים (אכיפת ניהול חשבונות) תשל"ו – 1976 מטעם פקיד השומה וממונה איזורי מע"מ, על שם הגוף המציע.
אישור מטעם רואה חשבון או יועץ מס לא יתקבל.

24.1.7 בנספח מספר 2 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז.
יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
24.1.8 מסמכי הבהרות ככל שיהיו, חתומים בראשי תיבות (כולל חותמת) ע"י המציע (הגוף המוביל) על כל עמוד (כנדרש בפרק 1 – מבוא).
24.1.9 הניסיון הנדרש בסעיפים 2.3.5-2.3.6, יפורט ברשימה כרונולוגית מלאה של העבודות שבוצעו לפחות במהלך שנות הניסיון (יש לפרט את הניסיון החל מחודש 1/2007) ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי וטלפון הסלולרי שלו.

24.1.10 קורות חיים ומסמכים המעידים על הכשרתו וניסיונו של מנהל הפרוייקט ובעלי התפקידים הנוספים הנדרשים במכרז.
24.1.11 התחייבות לקיום חקיקה בתחום העסקת עובדים, על גבי הטופס המצורף בנספח 7.
24.1.12 תצהיר של המציע כי הקובץ הסרוק של ההצעה שנמסר ע"י המציע/ה הנ"ל, יחד עם ההצעה המודפסת, כעותק סרוק של ההצעה המודפסת שהוגשה ע"י המציע/ה כמענה למכרז הנ"ל, הינו זהה לחלוטין לעותק המודפס של ההצעה, עפ"י הנוסח המצורף בנספח 7.
24.1.13 תצהיר של המציע המאומת ע"י עו"ד בדבר היעדר הרשעות בעבירות לפי חוק עובדים זרים ולפי חוק שכר מינימום, עפ"י הנוסח המצורף בנספח 7.
24.1.14 תצהיר של המנהל הכללי של הגוף המציע ושל ממונה אבטחת מידע של הגוף המציע לעניין אבטחת מידע, עפ"י הנוסח המצורף בנספח 7.
24.1.15 הצהרה של המציע (בנספח 7) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.
24.1.16 אישור מרואה חשבון המבקר את החברה או מעורך דין שבשרות החברה על התחייבות המציע לדרישה לעשות שימוש לצורך המכרז אך ורק בתוכנות מקוריות, לשמור על סודיות ולשמור על זכויות יוצרים כחוק (נספח 7). 
24.1.17 בהתאם לתקנות חוק חובת המכרזים, תקנה 21-ה' ותקנה 21-ו', מציעים אשר לא נקבעו כזוכים במכרז רשאים לעיין בהצעה שנקבעה כזוכה, למעט חלקים בהצעה אשר העיון בהם עלול לחשוף סוד מסחרי או סוד מקצועי. 
המשרד רשאי לגבות תשלום לכיסוי העלות הכרוכה בקיום ההוראות בתקנה זה.
המציע חייב לציין מראש בחוברת ההצעה דף 3 סעיף 3, אלו עמודים בהצעתו עלולים לחשוף סוד מסחרי או סוד מקצועי, למעט עלויות וסעיפים הנוגעים להוכחת עמידה בדרישות הסף, לפני הצגה למתחרים, ולנמק זאת. 
בכל מקרה, מובהר בזאת, כי ההחלטה בדבר חשיפה או חיסיון של חלקים בהצעה הינם בסמכותה של ועדת המכרזים של המשרד אשר רשאית לחשוף גם חלקים שהמציע ציין אותם כחסויים. 

משרד החינוך רשאי לפסול הצעות אשר לא יצורפו אליהם המסמכים הנ"ל.

24.1.18 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך כחודש ימים מיום חתימתו. 

ככל שמציע מבקש להתנגד לפרסום סעיפים מסוימים בהסכם, כולם או חלקם עליו להצביע בהצעתו באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.
24.1.19 לעניין עידוד נשים בעסקים

אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:

(1) אם מכהן בעסק נושא משרה שאינו אישה – הוא אינו קרוב של המחזיקה בשליטה.
(2) אם שליש מהדירקטורים אינם נשים – אין הם קרובים של המחזיקה בשליטה.

24.2 על המציע לוודא, כי המספר המזהה (לדוגמא מס' ח"פ או מס' עמותה) בכל המסמכים המוגשים, לרבות רישום במע"מ (תעודת עוסק מורשה) ובמס הכנסה (אישור על ניהול ספרים), יהיה זהה. אם וככל שאין התאמה במספר המזהה, יצרף אישור/הסבר מטעם הרשויות המוסמכות לכך. 

24.3 כל שינוי שייעשה במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה כאילו לא נכתב ואף עלול לגרום לפסילתה.
אין כל חובה על המשרד להודיע למציע כל הודעה בנוסף על האמור בסעיף זה.
קיבל המשרד את הצעת המציע, יראו את השינויים האמורים כאילו לא היו כלל.
24.4 הצעות מפורטות בהתאם לדרישות המכרז, יש לשלוח אל:
משרד החינוך 
המשנה למנהלת הכללית
אגף רכש מכרזים והתקשרויות
"תיבת המכרזים"
רח' שבטי ישראל 34 
ירושלים 9100201
מכרז 7/4.2015 : אספקת שירותים רפואיים וסיעודיים לתלמידים במסגרת החינוך המיוחד
יש לציין על המעטפה הסגורה את מספר המכרז ונושאו.

על ההצעה להתקבל ל- "תיבת המכרזים" לא יאוחר מתאריך: 11.5.2015 שעה: 11:00
באחריות המציע לדאוג כי הצעתו תגיע לכל המאוחר במועד הנ"ל, למשרדי אגף רכש מכרזים והתקשרויות, תירשם ותוכנס לתיבת המכרזים.

הצעה שתגיע בפקס או בדואר אלקטרוני- תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.

בכבוד רב,

אורנה מיטמיגר

מנהלת אגף רכש מכרזים והתקשרויות 

נספח מספר 1

	שם ההוראה: מועדי תשלום

	פרק ראשי: ביצוע תקציב
	מספר הוראה: 1.4.3

	פרק משני: ביצוע תשלומים בגין התחייבויות
	מהדורה: 01


מילות מפתח:

	מועד תשלום ממשלתי


1. כללי
1.1. הסכם התקשרות כולל בין השאר מועדים לתשלום. במקרים שבהם לא נקבעו מועדים כאלה, יש לפעול בהתאם לאמור בהוראה זו.
1.2. מועדי התשלום בהתקשרויות חדשות עם גורמים חיצוניים יהיו בהתאם לאמור בהוראה זו. 
2. מטרת המסמך
2.1. להנחות את החשבים בדבר גישה אחידה לגבי מועדי תשלום, החל משלב ביצוע ההתקשרות וכלה בביצוע התשלומים עצמם.
3. הגדרות
3.1. חשבון – דרישה לתשלום או חשבונית אשר הוגשו למשרד ממשלתי ונחתמו על ידי מגיש המסמך.
3.2. מועד הגשת החשבון/חשבונית למשרד – המועד שבו התקבלו החשבון/חשבונית במשרד, בהתאם להסכם ההתקשרות שעליו חתומים הצדדים.
3.3. מועד התשלום הממשלתי – התקופה שבין היום ה-15 לבין היום ה-24 בכל חודש לועזי (כולל שני ימים אלו).
4. הנחיות לביצוע 
4.1. סוגי התשלומים שעליהם חלה הוראה זו
4.1.1. תשלומי תמיכות, בהתאם לפי סעיף 3 א' לחוק יסודות התקציב, התשמ"ה-1985.
4.1.2. תשלומים בגין קניות בארץ, למעט המקרים הבאים:
4.1.2.1. תשלומים לקבלנים בגין עבודות פיתוח ובנייה.
4.1.2.2. תשלומי פסקי דין.

4.1.2.3. תשלומים בין משרדי ממשלה.
4.1.2.4. תשלומים לספקים ולזכאים אחרים אשר חוזה ההתקשרות עמם מציין באופן מפורש מועד תשלום השונה מהאמור בהוראה זו.
	שם המאשר: אבישר כהן
	תפקיד: סגן בכיר לחשב הכללי
	חטיבה: מידע ניהולי

4.2. תשלומים בגין התקשרויות שנחתמו לפני 1 בינואר 2007
4.2.1. אם נקבע מועד מפורש לתשלום, הוא יתבצע לפי האמור בהסכם ההתקשרות.
4.2.2. אם לא נקבע מועד מפורש לתשלום, הוא יתבצע לפי האמור בהוראה זו.
4.3. קביעת מועדי התשלום 
4.3.1. ככלל, יקבע חשב המשרד באופן בלתי תלוי את מועדי התשלום לכל ספק ולכל זכאי אחר במועדים המפורטים להלן:
4.3.1.1. חשבון/חשבונית אשר יוגשו בתאריכים 15-1 בחודש, ישולם בתחילת מועד התשלום הממשלתי של החודש העוקב.
4.3.1.2. חשבון/חשבונית אשר יוגשו בתאריכים 24-16 בחודש, ישולם בחודש העוקב לפי יום הגשת החשבון, כלומר בדיוק 30 יום מיום הגשת החשבון.
4.3.1.3. חשבון/חשבונית אשר יוגשו בתאריכים 31-25 בחודש, ישולם ב-24 בחודש העוקב, דהיינו בסוף מועד התשלום הממשלתי של החודש העוקב.
4.3.2. התשלומים המפורטים מטה ישולמו במועד התשלום הממשלתי הקרוב ביותר למועד הגשת החשבון למשרד, ולא בהתאם להוראת סעיף ‎4.3.1:
4.3.2.1. תשלומים שבמהותם מיועדים לתשלום שכר ומשכורות (כגון תשלום לחברת כוח אדם וכדומה).
4.3.2.2. תשלומים לגופים נתמכים, בהתאם להוראות תכ"ם, "תמיכות", פרק 6.
4.4. חריגה ממועד ביצוע התשלום
4.4.1. חשב המשרד יהיה רשאי לאשר חריגה מההנחיות שבהוראה זו ולהקדים מועד תשלום. 
4.4.2. חשב המאשר חריגה והקדמת מועד תשלום, יערוך מסמך המפרט את הסיבות והנימוקים לביצוע החריגה ולהקדמת מועד התשלום. מסמך זה יצורף למסמכי התשלום.
4.4.3. במקרים שבהם חשב המשרד קיבל בקשה של המוטב להקדים תשלום ואת הסכמתו בכתב לגביית ריבית החשב הכללי – יהיה החשב רשאי לאשר בקשה זו ולגבות ריבית בהתאם להוראת תכ"ם, "קביעת שיעורי ריבית", מס' 3.1.1.
4.4.4. חשב המשרד יעביר מחצית מהסכום שנגבה במסגרת סעיף ‎4.4.3 להכנסות המדינה, ואילו המחצית האחרת תועבר לתקנה התקציבית שממנה בוצע התשלום.
4.5. מועדי התשלום ליחידות הממשלה לא ייקבעו בהתאם להוראות פרק זה, ולגביהם לא תחול מגבלה על מועד ביצוע התשלום.
4.6. תשלומים לרשויות מקומיות יתבצעו בהתאם להוראה זו.
5. מסמכים ישימים
5.1. חוק יסודות התקציב התשמ"ה-1985.
5.2. הוראת תכ"ם, "קביעת שיעורי ריבית", מס' 3.1.1.
5.3. הוראות תכ"ם, "תמיכות", פרק 6.
6. נספחים
6.1. נספח א – טבלת שינויים שבוצעו בהוראה.
נספח א – [טבלת שינויים שבוצעו בהוראה]
	מהדורה 

חדשה 
	תאריך 

ביצוע עדכון
	סעיף/ים מושפע/ים
	תיאור עדכון/נימוקים

ח ו ז ה (בעקבות מכרז)

שנחתם ביום_________ בחודש ___________ לשנת ________ בירושלים

בין

מדינת ישראל באמצעות ממשלת ישראל המיוצגת על ידי _______________ וחשב משרד החינוך 
 (שם היחידה במשרד)

 (להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

(להלן: "המדינה")

מצד אחד

לבין
___________________

מרחוב_________________ (להלן: "צד ב'" ו/או "הקבלן")

באמצעות__________________________

מצד שני
הואיל:
ולמשרד דרושים שרותים של________________________________;

והואיל: 
והמשרד פרסם מכרז ___________ מיום___________ לקבלת השירותים הנ"ל;

והואיל:
וצד ב' מצהיר שהינו בעל הידע והנסיון הדרושים לצורך מתן השירותים הנ"ל ברמה גבוהה ובמסגרת ארגונית משלו.

והואיל:
והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת מכרזים בדיון מס' __________ מיום__________;

הוצהר הותנה והוסכם בין הצדדים כדלקמן:

1. הגדרות

בהסכם זה יהיו למונחים הבאים הפרשנות שלצידם אלא אם כן נאמר אחרת:

1. "המכרז" - מכרז מס' 7/4.2015 מיום 2.4.2015 שענינו אספקת שירותים רפואיים וסיעודיים לתלמידים במסגרת החינוך המיוחד
2. "היחידה" - האגף לחינוך מיוחד 
3. "השירותים" - פרושו השירותים נשוא הסכם זה.

2. כללי

1. המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2. הנספחים לחוזה זה הם:

נספח א' - מכרז מס' 7/4.2015 מיום 2.4.2015 כולל מסמכי הבהרות ככל שיהיו.
נספח ב' - הצעת צד ב' מיום ________ או חלקים ממנה כפי שהתקבלו על ידי המשרד.

נספח ג' - מסגרת העבודה.
נספח ד' - ערבות בנקאית.

נספח ה' - התחייבות לשמירת סודיות.

3. סתירה בין מסמכים
הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע מכרז) תהווה חלק בלתי נפרד מחוזה זה.

בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.
3. תקופת ההתקשרות

1. תקופת ההתקשרות על פי חוזה זה תחל ביום ________ ותסתיים לא יאוחר מיום_________.

2. הארכת התקשרות
הצדדים יהיו רשאים להאריך את ההתקשרות לתקופות נוספות בכפיפות להוראות חוק חובת המכרזים, התשנ"ב - 1993 ובכפיפות להוראות החשב הכללי במשרד האוצר. 


3. יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.

4. התמורה

1. תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות ביצוע מפורטים שיגיש צד ב' למשרד ושיאושרו על ידי המדינה בסכום שלא יעלה על סך ______ ₪ בהתאם לתנאי המכרז (להלן: "התמורה") עפ"י תוכנית עבודה המצ"ב.
2. הסכום האמור לעיל מתוקצב בסעיף תקציבי 


.
3. צד ב' מתחייב ומצהיר בזה שלא יבצע כל עבודה שהיא אלא ע"פ תוכנית עבודה אשר הוצאה כנדרש ע"י המשרד ואושרה ע"י מורשי החתימה מטעם הגורם המקצועי והחשבות. 

1. נוהל התשלום
(1) צד ב' יגיש למשרד דו"ח המפרט את כל השירותים שביצע במהלך החודש האחרון, וכן חשבונית מס מפורטת שהונפקה על ידו.
(2) תשלום התמורה יבוצע על ידי אגף הכספים במשרד עפ"י הוראת התכ"ם החדשה 1.4.3, מותנה באישור מטעם היחידה המקצועית שהשירות המפורט אכן בוצע (האישור יצויין בטופס מלווה הנותן ביטוי גם לעניין הפיצוי המוסכם ככל שישנו). 
(3) לצד ב' לא תהיינה כל דרישות או טענות למשרד / ליחידה בגלל עיכובים בתשלום הנובעים מדו"ח שאינו מפורט כדבעי ו/או חוסר פרטים בחשבון, ו/או פרטים לא נכונים, ו/או חוסר במסמכים.

(4) מובהר בזה כי המשרד לא ישלם בגין עבודה אשר בוצעה ללא הזמנת עבודה, מתאימה. 

2. מקדמות

אם ישלם המשרד לצד ב' מקדמות, הן תשולמנה בהתאם לאישורו של חשב המשרד ובכפוף להוראות החשב הכללי.

3. מע"מ

התמורה האמורה אינה כוללת מס ערך מוסף, אשר ישולם על ידי המשרד, עם כל תשלום ותשלום, ככל שמדובר בגוף המחויב במע"מ.

4. סופיות התמורה

התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא.

5. תשלומי יתר

בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.

6. חוק התקציב

חוזה זה יהיה כפוף לחוק התקציב.
7. כללי

מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתם מראש ובכתב של מנהל היחידה וחשב המשרד.

5. התחייבויות צד ב'
1. צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה. מבלי לפגוע בכלליות האמור לעיל מתחייב צד ב' כדלקמן:

(1) לבצע את השירותים במיומנות וברמה מקצועית גבוהה.

(2) לשמור בסוד את כל המידע שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות.

(3) לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
(4) לקיים את כל חוקי ההעסקה המנויים במכרז וכל דין החל לענין העסקת עובדים.
(5) לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.
2. כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום עם נציגי צד ב'.

6. התחייבות המשרד

על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

1. להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.

2. למנות ממונה או צוות ממונה מטעמו לצורך ביצועו של חוזה זה.

3. לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.

4. לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח

נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.

8. שמירת סודיות ופרסום

1. צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.

2. צד ב' מתחייב לא להציג את השירותים הניתנים לא כלפי עובדיו ומעסיקיו לא כלפי ציבור הנהנים משירותים אלה כפעולות של משרד החינוך יש חלק בארגונן, אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.
9. המחאת זכויות

צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.

ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

10. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.

11. יחסי הצדדים

1. חוזה זה הינו חוזה קבלנות כמשמעותו בחוק חוזה קבלנות תשל"ד - 1974.

2. צד ב' מצהיר בזה כי הוא קבלן עצמאי וכי הוא מבצע את חיוביו על פי חוזה זה כקבלן עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.

3. צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.

4. תשלומים בגין המועסקים
צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות. חויבה המדינה לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.

5. צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח - 1959 בכל הקשור לקיום חוזה זה גם מעבר לתקופת החוזה.

12. אחריות משפטית

1. צד ב' יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

2. צד ב' פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. צד ב' מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

3. צד ב' מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
4. אם אי פעם יקבע כדין מסיבה כלשהי כי העסקת הגוף או מי מעובדיו דינה כהעסקת עובד ע"י המדינה: 
(1) התמורה האמורה לעיל יראו ככוללת את כל הסכומים המגיעים או העשויים להגיע לגוף ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הגוף יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

(2) בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לגוף לפי חוזה זה גם כל פיצויי הפיטורין גם חתימת הגוף על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
(3) יחושב שכרו של גוף או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
5. ידוע לצד ב' כי עליו לבטח את עצמו ואת עובדיו בביטוח לאומי לבדו ועל חשבונו.
6. צד ב' מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי צד ב' והמועסקים על ידו בביצוע חוזה זה, עקב מעשה או מחדל של צד ב', עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.

חויבה המדינה לשלם סכום כלשהו בגין מעשה או מחדל שצד ב' אחראי להם על פי כל דין או על פי חוזה זה ישפה צד ב' את המדינה באופן מיידי בגין כל סכום שחויבה לשלם.

13. ביטוח
צד ב' מתחייב לרכוש, ולקיים את כל הביטוחים המפורטים בזה, לטובתו ולטובת מדינת ישראל – משרד החינוך ולהציג למשרד החינוך, את הביטוחים הכוללים הכיסויים והתנאים הנדרשים כאשר גבולות האחריות לא יפחתו מהמצוין להלן:-

1. ביטוח חבות המעבידים
(1) צד ב' יבטח את אחריותו החוקית כלפי עובדיו בביטוח חבות המעבידים בכל תחומי מדינת ישראל והשטחים המוחזקים. 
(2) גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה);
(3) הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם;

(4) הביטוח יורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי צד ב', קבלנים, קבלני משנה ועובדיהם שבשירותו.
2. ביטוח אחריות כלפי צד שלישי

(1) צד ב' יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים. 
(2) גבול האחריות לא יפחת מסך 1,500,000 דולר ארה"ב למקרה ולתקופת הביטוח (שנה);

(3) בפוליסה ייכלל סעיף אחריות צולבת - CROSS LIABILITY;
(4) הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם;
(5) רופאים, אחים/אחיות ותזונאיים, אשר אינם נכללים במסגרת ביטוח חבות מעבידים של צד ב', ייחשבו צד שלישי;
(6) הצוות החינוכי, ההורים והתלמידים ייחשבו צד שלישי;
(7) הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי צד ב' וכל הפועלים מטעמו. 

3. ביטוח אחריות מקצועית
(1) צד ב' יבטח את אחריותו המקצועית בביטוח אחריות מקצועית;

(2) הפוליסה תכסה כל נזק מהפרת חובה מקצועית של צד ב', עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, שייגרמו בקשר למתן שירותים רפואיים, סיעודיים ותזונאיים לתלמידים במסגרת החינוך המיוחד, בהתאם למכרז וחוזה עם מדינת ישראל – משרד החינוך; 

(3) גבול האחריות לא יפחת מסך 2,500,000 דולר ארה"ב למקרה ולתקופת הביטוח (שנה); 
(4) הכיסוי על פי הפוליסה יורחב לכלול את ההרחבות הבאות:-

· מרמה ואי יושר של עובדים;

· אובדן מסמכים, לרבות אובדן השימוש ו/או העיכוב עקב מקרה ביטוח;

· אחריות צולבת, אולם הכיסוי לא יחול על תביעות צד ב' כנגד המדינה;

· הארכת תקופת הגילוי לפחות 6 חודשים ; 

(5) הביטוח יורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי צד ב' והפועלים מטעמו. 
4. כללי

בכל פוליסות הביטוח הנ"ל יכללו התנאים הבאים:-
(1) לשם המבוטח יתווספו כמבוטחים נוספים : מדינת ישראל – משרד החינוך, בכפוף להרחבי השיפוי כמפורט לעיל;

(2) בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד החינוך;
(3) המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל, משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון; 
(4) צד ב' אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות;
(5) ההשתתפויות העצמיות הנקובות בכל פוליסה ופוליסה תחולנה בלעדית על צד ב'.

(6) כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח. 
(7) תנאי הכיסוי של הפוליסות הנ"ל, למעט בביטוח אחריות מקצועית, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל. 
העתקי פוליסות הביטוח, מאושרות ע"י המבטח או אישור בחתימתו על קיום הביטוחים כאמור, יומצאו על ידי צד ב' למשרד החינוך עד למועד חתימת החוזה. 
צד ב' מתחייב בכל תקופת ההתקשרות החוזית עם מדינת ישראל – משרד החינוך, וכל עוד אחריותו קיימת, להחזיק בתוקף את פוליסות הביטוח. צד ב' מתחייב כי פוליסות הביטוח תחודשנה על ידו מדי 
שנה בשנה, כל עוד החוזה עם מדינת ישראל – משרד החינוך בתוקף. צד ב' מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.

אין בכל האמור בסעיפי הביטוח כדי לפטור את צד ב' מכל חובה החלה עליו על פי דין ועל פי החוזה ואין 

לפרש את האמור כוויתור של מדינת ישראל – משרד החינוך על כל זכות או סעד המוקנים לה על פי דין 
ועל פי חוזה זה.

14. זכויות יוצרים

1. כל התוכניות, נספחים, טיוטות, תרשימים, נתונים, תוכנות וכל חומר אחר שהכין צד ב' לשם ביצוע חיוביו על פי חוזה זה או כתוצאה ממנו וזכויות היוצרים הנובעות מהם יהיו שייכות בלעדית למדינה והיא תהיה רשאית לעשות בהן כל שימוש, לרבות שימוש מסחרי, לפי שיקול דעתה הבלעדי.

2. צד ב' מתחייב למסור למשרד בסיום ההתקשרות או במהלכה את כל המסמכים, ערכות הדרכה, פרסומים, תוכנות וכל חומר אחר שיוכן על ידו במסגרת ביצוע הסכם זה.

3. צד ב' לא יעביר את המסמכים שהכין במסגרת ביצוע חיוביו על פי חוזה זה ו/או כל חלק מהם לאחר ולא יתיר רשות הדפסה ו/או הוצאה לאור ו/או איזה רשיון שהוא בקשר למסמכים הנ"ל ולא יפרסם את המסמכים בכל צורה שהיא מקוצרת או אחרת או קטעים מהם ולא ישתמש בחומר האמור לצרכיו הפנימיים או לצרכי עבודות אחרות אלא בכפוף להוראות חוזה זה.

4. צד ב' מצהיר כי לא הפר או יפר כל זכות יוצרים ו/או פטנט ו/או סוד מסחרי כלשהו במהלך ביצוע חיוביו על פי חוזה זה.

5. צד ב' מתחייב בזאת לעגן את זכויות המדינה והמשרד ביחס לזכויות היוצרים בכל התקשרות חוזית שלו עם עובדיו ו/או עם מי שפועל מטעמו במסגרת ביצוע התחייבויותיו על פי הסכם זה באופן שזכויות היוצרים של המדינה תשמרנה.

15. הפרת חוזה

1. מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:

(1) אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.
(2) אם צד ב' לא מסר למשרד במהלך ההתקשרות ו/או בסיומה את כל החומר שהכין במסגרת ביצוע התחייבויותיו על פי הסכם זה.
(3) אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
(4) אם צד ב' הפר את חובתו והתחייבותו לשמירת סודיות.
(5) אם צד ב' הפר את חובתו לקיים אחר דיני העסקת עובדים כאמור במכרז ובכל דין החל על הענין.
(6) אם צד ב' הפר זכויות יוצרים.
2. בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.

3. בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

4. מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:

(1) אם ימונה כונס נכסים זמני או קבוע לעסקו ו/או לרכוש צד ב'.

(2) אם ימונה מפרק זמני או קבוע לצד ב'.

(3) אם ימונה נאמן בפשיטת רגל לצד ב'.

(4) אם צד ב' הפסיק לנהל את עסקיו לתקופה רצופה העולה על 30 יום.

(5) אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.

(6) כשצד ב' הסתלק מביצוע החוזה.

(7) כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.

16. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

17. ערבות בנקאית
1. הערבות

להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות. 

הערבות תהיה בתוקף למשך תקופת ההתקשרות בתוספת 60 יום.

2. המצאת הערבות
צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

3. הארכת תוקף ערבות

במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ- 30 יום לפני תחילת התקופה המוארכת, ערבות בנקאית כמפורט במכרז וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

4. חילוט ערבות
הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

18. בירור מחלוקות

1. בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.

2. קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.
3. על בירורים לפי סעיף זה לא יחולו הוראות חוק הבוררות תשכ"ח - 1968.
19. שונות
1. חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.

2. שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.
3. הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.

4. כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה:




 בשם צד ב':

________________




________________
________________




________________
________________




________________

נספח ביטוח - אישור קיום ביטוחים

לכבוד 

מדינת ישראל – משרד החינוך;

א.ג.נ.,

הנדון: אישור קיום ביטוחים
הננו מאשרים בזה כי ערכנו למבוטחנו ________________________________(להלן "צד ב'") לתקופת הביטוח מיום _______________ עד יום ________________בקשר לאספקת שירותים רפואיים וסיעודיים לתלמידים במסגרת החינוך המיוחד, בהתאם למכרז וחוזה עם מדינת ישראל – משרד החינוך, את הביטוחים המפורטים להלן: 
1. ביטוח חבות המעבידים

1. אחריותו החוקית כלפי עובדיו בכל תחומי מדינת ישראל והשטחים המוחזקים.
2. גבול האחריות לא יפחת מסך 5,000,000 דולר ארה"ב לעובד, למקרה ולתקופת הביטוח (שנה).

3. הביטוח מורחב לכסות את חבותו של המבוטח כלפי קבלנים, קבלני משנה ועובדיהם היה ויחשב מעבידם.

4. הביטוח מורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי צד ב', קבלנים, קבלני משנה ועובדיהם שבשירותו.
2. ביטוח אחריות כלפי צד שלישי

1. אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בגין פעילותו בכל תחומי מדינת ישראל והשטחים המוחזקים. 
2. גבול האחריות לא יפחת מסך 1,500,000 דולר ארה"ב למקרה ולתקופת הביטוח (שנה).
3. בפוליסה ייכלל סעיף אחריות צולבת - CROSS LIABILITY.

4. הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.
5. רופאים, אחים/אחיות ותזונאיים, אשר אינם נכללים במסגרת ביטוח חבות מעבידים של צד ב', ייחשבו צד שלישי.
6. הצוות החינוכי, ההורים והתלמידים ייחשבו צד שלישי. 

7. הביטוח מורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי צד ב' וכל הפועלים מטעמו. 

3. ביטוח אחריות מקצועית
1. הפוליסה מכסה כל נזק מהפרת חובה מקצועית של צד ב', עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, שייגרמו בקשר אספקת שירותים רפואיים וסיעודיים לתלמידים במסגרת החינוך המיוחד, בהתאם למכרז וחוזה עם מדינת ישראל – משרד החינוך. 
2. גבול האחריות לא יפחת מסך 2,500,000 דולר ארה"ב למקרה ולתקופת הביטוח (שנה); 
3. הכיסוי על פי הפוליסה יורחב לכלול את ההרחבות הבאות:-

(1) מרמה ואי יושר של עובדים;

(2) אובדן מסמכים, לרבות אובדן השימוש ו/או העיכוב עקב מקרה ביטוח;

(3) אחריות צולבת, אולם הכיסוי לא יחול על תביעות צד ב' כנגד המדינה;

(4) הארכת תקופת הגילוי לפחות 6 חודשים ; 

4. הביטוח מורחב לשפות את מדינת ישראל – משרד החינוך ככל שיחשבו אחראים למעשי ו/או מחדלי צד ב' והפועלים מטעמו. 
4. כללי

בפוליסות הביטוח נכללו התנאים הבאים:

1. לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי לעיל. 
2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף, אלא אם ניתנה על ידינו הודעה מוקדמת של 60 יום לפחות במכתב רשום לחשב משרד החינוך. 

3. אנו מוותרים על כל זכות תחלוף/שיבוב, תביעה, השתתפות או חזרה כלפי מדינת ישראל – משרד החינוך ועובדיהם, ובלבד שהויתור לא יחול לטובת אדם שגרם לנזק מתוך כוונת זדון. 

4. צד ב' אחראי בלעדית כלפינו לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.

5. ההשתתפויות העצמיות הנקובות בכל פוליסה ופוליסה תחולנה בלעדית על צד ב'.

6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח.
7. תנאי הכיסוי של הפוליסות הנ"ל, למעט בביטוח אחריות מקצועית, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל. 
בכפוף לתנאי וסייגי הפוליסות המקוריות עד כמה שלא שונו במפורש על פי האמור באישור זה.

 בכבוד רב,

 ___________________________

תאריך______________ חתימת מורשה המבטח וחותמת המבטח

נספח מספר 3

דף 1 מתוך 7
תקנות למניעת העסקה של עברייני מין במוסד המכוון למתן שירות לקטינים 
(אישור המשטרה), התשס"ג-20031
בתוקף סמכותי לפי סעיף 12(א) לחוק למניעת העסקה של עברייני מין במוסד המכוון למתן שירות לקטינים, התשס"א-2001 (להלן - החוק), ובאישור ועדת החוקה חוק ומשפט של הכנסת, אני מתקין תקנות אלה:


הגדרות
 1. בתקנות אלה -

"אישור המשטרה" - אישור ממשטרת ישראל כי אין מניעה לפי החוק להעסקת בגיר בעבודה במוסד;

"מבקש" - מעסיק, מוסד או בגיר המגיש בקשה לאישור המשטרה, כי אין מניעה להעסקת הבגיר לפי סעיף 3(ד) לחוק.


בקשה לאישור המשטרה
 2. (א) מבקש יגיש, במישרין או באמצעות יחיד אחר, בתחנת משטרה, בקשה לאישור המשטרה (להלן - הבקשה) -

(1) אם הוא הבגיר - לפי טופס 1 שבתוספת, חתום בידו, ובצירוף תעודת מוסד לפי טופס 2 שבתוספת, חתומה ביד המעסיק או מנהל המוסד;

(2) אם הוא המעסיק או המוסד - לפי טופס 3 או 4 שבתוספת, לפי הענין, חתום ביד המעסיק או מנהל המוסד, ובצירוף ייפוי כוח לפי טופס 5 שבתוספת, מטעם הבגיר למעסיק או למוסד לבקש ולקבל לגביו את אישור המשטרה וצילום תעודת זהות של הבגיר; ייפוי הכוח יישמר אצל המעסיק, לאחר הצגתו, לתקופה של שנתיים מיום הגשת הבקשה.

(ב) היה המבקש בגיר -

(1) והגיש את הבקשה בעצמו - תאומת זהותו באמצעות תעודת זהות או תעודה רשמית אחרת המעידה על זהותו והנושאת את תצלומו;

(2) והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בפסקה (1), וכן יציג ייפוי כוח מטעם הבגיר, על פי טופס 1 שבתוספת, וצילום תעודת זהות של הבגיר.

 (ג) היה המבקש מוסד או מעסיק -

(1) והגיש המעסיק או מנהל המוסד את הבקשה - תאומת זהותו בדרך האמורה בתקנת משנה (ב)(1);

 (2) והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בתקנת משנה (ב)(1), וכן יציג ייפוי כוח מהמעסיק או מהמוסד, על פי טופס 3 או 4 שבתוספת, לפי הענין.

(ד) היה המבקש מוסד או מעסיק שמקיים קשר קבוע וסדיר עם משטרת ישראל לענין קבלת אישורים לפי החוק, יהיה רשאי להגיש את הבקשה באמצעות דואר רשום, אם קיבל לכך אישור מאת ראש מדור מידע פלילי במחלקת חקירות ותביעות במשטרת ישראל, ובלבד שרשימת הבגירים ופרטיהם, לפי טופס 3 או 4 שבתוספת, תרוכז על גבי מדיה מגנטית, ושמספר הבגירים שאליהם מתייחסת הבקשה לא יפחת מ-50.

תשובת המשטרה
 3. (א) תשובת המשטרה לבקשה תינתן לא יאוחר מ-21 ימים ממועד הגשתה, באופן שיובא לידיעת מגיש הבקשה בעת הגשתה.

 (ב) אישור המשטרה יינתן לפי טופס 6 שבתוספת.

 (ג) הודעה על סירוב המשטרה לתת אישור, תינתן לפי טופס 7 שבתוספת.


ריכוז נתונים ממוחשב
 4. המשטרה תנהל, לפי סעיף 3(ג) לחוק, ריכוז נתונים ממוחשב, של פרטים אלה:

(1) פרטים מזהים של המעסיק;

(2) פרטי המוסד שנמסרו בעת הגשת הבקשה;

(3) פרטים מזהים של הבגיר;

(4) מועד הגשת הבקשה;

(5) פרטי תחנת המשטרה המטפלת בבקשה;

(6) מועד ביצוע הבדיקה המשטרתית;

(7) פרטים מזהים של נותן תשובת המשטרה ותוכנה;

(8) מועד מתן התשובה, ואם נשלחה בדואר רשום - מועד שליחתה.

תחילה
 5. תחילתן של תקנות אלה שישים ימים מיום פרסומן.

נספח מספר 3

דף 3 מתוך 7
תוספת
טופס 1
(תקנה 2(א)(1)) ו-(ב)(2))
בקשת בגיר לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
1. אני הח"מ 
 






שם פרטי
 שם משפחה
מס' זהות

תאריך לידה
 מען 
 מיקוד
מבקש כי יינתן לי אישור משטרה לכך שאין מניעה לפי החוק להעסקתי במוסד המצוין בטופס 2 המצורף.
2. אני מייפה את כוחו של 








 
שם פרטי 
שם משפחה
מס' זהות
להגיש בקשה זו בשמי.
מצ"ב:
תעודת מוסד - טופס 2.
צילום תעודת זהות של הבגיר*.

תאריך
חתימה
_________

* אם מגיש הבקשה איננו הבגיר.
טופס 2
(תקנה 2(א)(1))
תעודת מוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
שם המוסד1
 סוג המוסד2


מס' רישום3
 מען המוסד1


מיקוד
 טלפון


אני הח"מ







 שם פרטי
 שם משפחה
 מס' זהות
מנהל המוסד4
/מנהל התאגיד
/

שם המוסד
שם התאגיד
אחראי על קבלת אדם לעבודה ב
/ 



שם המשרד הממשלתי
 שם הרשות המקומית
מאשר כי תעודה זו ניתנת על ידי בענין העסקתו במוסד של



שם פרטי
אני מצהיר כי המוסד האמור הוא מוסד כהגדרתו בחוק.

תאריך
חתימה
_________

1 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 אם התאגיד רשום על פי חוק.
4 נא מלא את האפשרות המתאימה מבין ארבע האפשרויות: מנהל מוסד או מנהל תאגיד או אחראי במשרד ממשלתי או אחראי ברשות מקומית.
נספח מספר 3

דף 4 מתוך 7
טופס 3
(תקנה 2(א)(2), (ג)(2) ו-(ד))
בקשת מעסיק שאינו משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות
משמש מנהל מוסד/תאגיד1



 שם מוסד/תאגיד
 מען 
 
 מיקוד
 טלפון
א. אבקש לקבל אישור המשטרה לכך שאין מניעה להעסיק במוסד2



 סוג מוסד
את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד. אני מייפה את כוחו של





שם פרטי 
שם משפחה

 להגיש בקשה זו בשמי.
 מס' זהות

תאריך
חתימה
בקשת מעסיק לקבל אישור משטרה/רשימה מרוכזת
שם המוסד/התאגיד
מען

מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 נא הקף בעיגול את האפשרות המתאימה.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 במקרה שבו מתייחסת הבקשה למספר בגירים יש לציין את הפרטים הנדרשים ברשימה המצורפת.
4 יש למלא אם מגיש הבקשה איננו מנהל המוסד או התאגיד.
נספח מספר 3

דף 5 מתוך 7
טופס 4
(תקנה 2(א)(2), (ג)(2) ו-(ד))
בקשת מעסיק שהוא משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות

אחראי ב
על קבלת אדם לעבודה במוסד2

 שם משרד ממשלתי/שם רשות מקומית
 שם המוסד
מען המוסד
מיקוד
טלפון
שהוא3



סוג המוסד
א. אבקש לקבל את אישור המשטרה לכך שאין מניעה להעסיק במוסד2


שם המוסד


את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד.5 אני מייפה את כוחו של 






 להגיש בקשה זו בשמי. שם פרטי
שם משפחה
 מס' זהות



תאריך
חתימה
_________

1 נא מלא את האפשרות המתאימה.
2 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
3 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
4 במקרה שבו מתייחסת הבקשה לכמה בגירים יש לציין את הפרטים הנדרשים ברשימה המצורפת.
5 יש למלא אם מגיש הבקשה איננו האחראי על קבלת אדם לעבודה במוסד.
בקשת מעסיק לקבל אישור משטרה/רשימה מרוכזת 
 שם המוסד מען המוסד
מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 אם שם המוסד אינו ידוע בעת הגשת הבקשה, יש למלא את פרטי המשרד הממשלתי או הרשות המקומית.
נספח מספר 3

דף 6 מתוך 7
טופס 5
(תקנה 2(א)(2)) 
יפויי כוח למעסיק או למוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001-
אני הח"מ 
 בעל תעודת זהות



המתגורר ב


מייפה את כוחו/ה של


 שהוא/היא:

 שם פרטי
שם משפחה
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
או מי מטעמו, לבקש ולקבל בשמי ובמקומי את אישור המשטרה בהתאם לחוק למניעת העסקה של עברייני מין במוסד המכוון למתן שירות לקטינים, התשס"א2001-, לצורך העסקתי במוסד2

/אצל המעסיק



שם המוסד
שם המעסיק
אני מצרף לייפוי כוח זה צילום של תעודת הזהות שלי.
ניתן היום הזה
 בחודש
שנת



חתימה
3 אני הח"מ







שם פרטי
 שם משפחה
מס' זהות
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
מצהיר כי ידוע לי שעלי לשמור טופס זה לתקופה של שנתיים מיום הגשת הבקשה.

חתימה
_________

1 נא סמן את האפשרות המתאימה.
2 אם שם המוסד אינו ידוע בעת הגשת הבקשה, יש למלא שם המעסיק בלבד.
3 למילוי על ידי המעסיק.
נספח מספר 3

דף 7 מתוך 7
טופס 6
(תקנה 3(ב))
אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של*
 
 





שם פרטי
 שם משפחה
מס' זהות
במוסד**
על ידי



שם המוסד
שם המעסיק
אני מאשר כי על פי הנתונים הקיימים במאגרי המידע המשטרתיים ביום


אין מניעה להעסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
אישור המשטרה/רשימה מרוכזת 
 שם המוסד/המעסיק מען המוסד
מיקוד

טלפון
מס'
 מס' זהות

שם פרטי
 שם משפחה 
 אישור 

תאריך
חתימה
_________

* התייחסה הבקשה לאישור המשטרה לרשימת בגירים, יפורטו אלה מביניהם שנקבע כי אין מניעה להעסקתם במוסד, ברשימה המצורפת.
** אם שם המוסד אינו ידוע בעת הגשת הבקשה יצוין שם המעסיק בלבד.
טופס 7
(תקנה 3(ג))
הודעה על סירוב לתת אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של
 
 





שם פרטי
 שם משפחה
מס' זהות
במוסד*
על ידי



שם המוסד
שם המעסיק
לפי הנתונים הקיימים במאגרי המידע המשטרתיים ביום


לא ניתן לאשר את העסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
נספח מספר 4

דף 1 מתוך 11
מדינת ישראל

משרד החינוך מנהל מערכות מידע

צוות אבטחת מידע

אבטחת מידע למיקור חוץ
1. מטרה (I)
מסמך זה כולל אוסף דרישות אבטחת מידע לצורך התקשרות עם הספק. עמידה בהוראות מסמך זה הינה תנאי סף להתקשרות עם הספק, ועליו לעמוד בדרישות אבטחת מידע של משרד החינוך כפי שיעודכנו מעת לעת. 

2. הגדרות (I)
2.1 מידע (מידע מוגן): נתונים על אישיותו של אדם, צנעת אישיותו, מצב בריאותו, מצבו הכלכלי, הכשרתו המקצועית, דעותיו ואמונתו. 
2.2 מאגר מידע: אוסף נתוני מידע המוחזק באמצעי מגנטי או אופטי (ובכלל זה מחשב) ומיועד לעיבוד ממוחשב.

2.3 מנהל המאגר: מנהל פעיל של גוף שבבעלותו או בהחזקתו מאגר מידע או מי שמנהל כאמור הסמיכו לענין זה;

2.4 הממונה על אבטחת המידע אצל הספק: אדם הנמנה על עובדי הספק אשר מונה על ידי הספק לתפקיד זה ואשר אחראי על אבטחת המידע הנכלל במאגרי המידע המצויים בידי הספק ועל יישום ההנחיות המופיעות במסמך זה. 
2.5 הממונה על אבטחת המידע במשרד החינוך: אדם שמונה לתפקיד זה מטעם משרד החינוך ואשר אחראי על אבטחת המידע במשרד החינוך, ואחראי על מתן הנחיות אבטחת מידע.
2.6 נכסי המידע - כל המידע, מאגרי המידע, נתון אחר או ציוד של משרד החינוך אשר משמש לצורך פעילות המאגר

2.7 משתמשי מאגר מידע
2.7.1 כל בעל תפקיד אצל הספק, הנדרש מתוקף תפקידו להשתמש במידע אשר נצבר במאגרי המידע של המשרד המצויים אצל הספק, או שיש לספק גישה אליהם. 

2.7.2 בעלי תפקידים במשרד החינוך המקבלים במסגרת תפקידם דוחות ומידע המופקים ממאגרי מידע של משרד החינוך המצויים בידי הספק או שיש להם גישה אליהם.

2.7.3 מערכות משיקות (צד שלישי) העושות שימוש במידע הנכלל במאגרי המידע של משרד החינוך והמצויים בידי הספק.

2.8 אבטחה פיזית: האמצעים הפיזיים הנדרשים להגנה על ציוד המחשוב, לגישה למידע של משרד החינוך ולשרידות המערכות הממוחשבות המכילות את מאגרי המידע.

2.9 "התקן נייד" - אחד מאלה: 
2.9.1 מחשב המיועד לשימוש נייד ובכלל זה רדיו טלפון נייד כהגדרתו בחוק התקשורת (בזק ושידורים) התשמ"ב-1982 ;
2.9.2 מצע אחר המשמש לאחסון חומר מחשב;
2.10 סיווג מידע: הקניית הגדרת רגישות למידע, בהתבסס על העקרונות שהותוו על ידי משרד החינוך והפורום לנושא אבטחת מידע במשרד החינוך.

2.11 נזק למידע: פגיעה בסודיות, בשלמות וזמינות המידע בבעלותו של משרד החינוך.
2.12 אבטחת מידע" - הגנה על סודיות, שלמות וזמינות המידע בבעלותו של משרד החינוך. הגנה על המידע מפני חשיפה, שימוש או העתקה, והכל ללא רשות כדין;
2.13 שלמות מידע - זהות הנתונים במאגר מידע למקור שממנו נשאבו, בלא ששונו, נמסרו או הושמדו ללא רשות כדין.
2.14 סודיות המידע – חשיפת המידע לגורמים לא מורשים.
2.15 זמינות המידע – שמירה על נגישות למידע באופן רציף 
2.16 אירוע במ"מ – אירוע בטחון מערכות מחשב. פעולה המתבצעת בזדון או בשוגג.
פעולה זו עלולה לפגוע בזמינות, אמינות וסודיות המידע ו/או בציוד המחשוב המשרדי ברמות חומרה שונות, ולהביא להשבתת מערכות, שיבוש נתונים מכוון או חשיפת נתונים לגורמים לא מורשים.
2.17 מיקור חוץ – השימוש בשירותי מיקור חוץ משמעו הוצאה מחוץ לארגון, או ביצוע על ידי מי שאינם עובדים בארגון, של פעולות ותהליכים המבוצעים בדרך כלל על ידי הארגון.
2.18 "מומחה אבטחת מידע" - חברה המתמחה בנושא אבטחת מידע מתוך רשימת הספקים המאושרת ע"י המשרד.
2.19 "מידע חסוי" – מידע שפגיעה בזמינותו בשלמותו באמינותו, בסודיותו או בשרידותו עלולה לגרום לתקלות כגון אלה: 
2.19.1 פגיעה או הכבדה על ביצוע תוכניות או פעולות כלכליות, מנהליות, חברתיות, משפטיות ואחרות, של המדינה.

2.19.2 גרימת תקלה לעבודת הגופים הציבוריים שמשמעה עיכוב או ייקור תהליכי עבודה, או, הפרעה בביצוע אכיפת החוק. 

2.19.3 מידע פנים ארגוני שהנהלת הארגון רוצה לשמור על חשאיותה מול ארגון מתחרה.
3. הנחיות לביצוע (M)
3.1 סווג המידע
3.1.1 אופי הפעילות במשרד החינוך מחייב דגש מיוחד בנושא אבטחת המידע.

3.1.2 משרד החינוך רואה חשיבות רבה במימוש שיטתי ויעיל של היבטי אבטחת המידע במערכות השונות, ובכלל זה היבטים הקשורים הגנה על מידע ולחוק הגנת הפרטיות התשמ"א-1981.

3.1.3 צוות אבטחת מידע יסווג את הנתונים במערכת, סיווג המערכת והנחיות ספציפיות יפורטו ב "הוראות אבטחת מידע נוספות"

3.2 סימון המידע
הספק מתחייב לסמן כל פלט של מידע המופק ממאגרי המידע של המשרד באמצעות כותרת עליונה בנוסח הבא : "מכיל מידע מוגן לפי חוק הגנת הפרטיות - המוסר שלא כדין עובר עבירה"

3.3 התחייבות הספק
הספק מתחייב למלא אחר הוראות נספח זה ואחר יתר הוראות המשרד בכל הנוגע לאבטחת מידע, לרבות הוראות אשר יתעדכנו מעת לעת. יישום הוראות המשרד במלואן מהווה תנאי להתקשרות הספק עם המשרד. 
3.4 איומים (I)
3.4.1 איום פנימי - פגיעה במכוון או בשוגג בשלמות או זמינות או סודיות של נכס מידע של משרד החינוך על ידי גורם בעל הרשאות גישה לאותם נכסים. 
3.4.2 איום חיצוני - פגיעה בשלמות או זמינות או סודיות של נכס מידע של משרד החינוך על ידי גורם ללא הרשאות גישה מאושרות לאותם נכסים. 
3.5 גורמי איום עיקריים (I)
3.5.1 אדם בעל הרשאות במערכת וללא הרשאות במערכת.

3.5.2 בעל עניין במידע (אדם/ ארגון/ מדינה). לדוגמה: אוכלוסיית מורים ותלמידים.

3.5.3 גופים עם אינטרסים ועם יכולות – אנשי תקשורת, חוקרים פרטיים, עבריינים קטנים, פשע מאורגן ישראלי ופשע מאורגן בינלאומי.

3.5.4 אדם אקראי או גורם נוסף בעל יכולת זדונית.
3.6 משמעות של מימוש האיומים (I)
פגיעה בנתוני המערכת עלולה לגרום לנזקים הבאים:

3.6.1 פגיעה בפעילות התקינה במשרד החינוך כולל זמינות שירותים, אמינות שלמות וחסינות נתונים. 

3.6.2 פגיעה בצנעת הפרט של עובד המשרד או של אדם מן הציבור ו\או לכל אדם שפרטיו נחשפו מהמערכת. 

3.6.3 הגשת תביעות משפטיות נגד משרד החינוך.
3.6.4 נזק כלכלי למשרד החינוך ואגף.
3.6.5 נזק תדמיתי בלתי הפיך למשרד החינוך.
3.6.6 נזק למידע.

3.7 שימוש, אחזקה או ניהול של מאגרי מידע
3.7.1 מלוא המידע המצוי במאגרי המידע של המשרד אשר בידי הספק או שיש לספק גישה אליהם במסגרת ההתקשרות בינו לבין המשרד, הינו בבעלות המשרד על כל המשתמע מכך. הספק מתחייב שכל גישה שלו, או של מי מטעמו, למידע ולמאגר המידע, תתבצע אר ורק בהתאם להוראות המשרד ולמטרות אשר הוגדרו לו על ידי המשרד במסגרת ההתקשרות. 
3.7.2 הספק מתחייב שהוא, או מי מטעמו, יקפיד כי כל איסוף מידע או שימוש בו יבוצע אך ורק בהתאם להוראות החוק והדין, ועל פי הנחיות המשרד. 
3.7.3 הספק מתחייב שהוא, או מי מטעמו, לא יעביר מידע, או חלק ממידע, מתוך מאגרי המשרד אשר בידיו או שיש לו גישה אליהם, לצד שלישי כלשהו ללא אישור מפורש ובכתב מאת המשרד.
3.7.4 הספק מתחייב שלא לשמור ולא להוציא מידע של משרד החינוך אל שרתים או משאבי מחשוב אחרים הממוקמים מחוץ לגבולות מדינת ישראל, או שונים מאלה אשר נקבעו במסגרת המכרז או ההתקשרות.
3.7.5 הספק מתחייב למנוע שמירה של נתונים רגישים באופן מקומי אצל משתמשי המערכת. במקרים חריגים יש לקבל אישור מפורש ובכתב מהמשרד
3.7.6 ככל שהספק שומר מידע נוסף כלשהו מעבר למידע אשר הוגדר במפורש על ידי המשרד, עליו לבצע את השמירה ואת ההגנה על המידע בהתאם להוראות החוק, התקנות והנחיות רמו"ט הרלוונטיות, לרבות בנוגע לרישום מאגרים, בהתאם לצורך. 
3.8 בקרה
לצורך בקרה על יישום דרישות אבטחת המידע על הספק להעביר אישור של מומחה אבטחת מידע מתוך רשימת הספקים המאושרת ע"י המשרד או אישור של צוות אבטחת מידע במשרד החינוך בשלב התחלת העבודה במערכת, בשלבי שינויים מהותיים במערכת ובשלב הארכת התקשרות. 
3.9 זיהוי וניהול סיכונים
3.9.1 הספק מתחייב לבצע ניהול וזיהוי של סיכוני אבטחת מידע בכל שלב משלבי הפרויקט.
3.9.2 הספק מתחייב לפנות למשרד בבקשה לאישור לפני ביצוע שינויים בארכיטקטורת המערכת, או באופן מתן השירותים. הספק מתחייב שלא לבצע שינוי כלשהו ללא אישור מפורש ובכתב מהמשרד. 

3.10 הצהרה על מחויבות גורם חיצוני בנושא אבטחת מידע 
הספק יגיש מסמך הצהרה למשרד החינוך בו הוא מצהיר על התחייבותו על ביצוע ההנחיות לשמירת אבטחת המידע כפי שמפורט בהנחיות ובמסמכי משרד החינוך, ובמסמכי המכרז.

3.11 ניהול אבטחת מידע ארגונית
3.11.1 הספק מתחייב למנות ממונה אבטחת מידע מטעמו, ואשר יהיה אחראי על אבטחת המידע הנכלל במאגרי המידע המצויים בידי הספק וכן על יישום ההנחיות המופיעות במסמך זה.
3.11.2 הספק יחתום על התחייבות לשמירת סודיות, בנוסח המצורף למכרז, וכן יחתים על התחייבות זו את עובדיו ו/או כל מי מטעמו אשר יהיה בעל גישה למאגר מידע של המשרד או למידע מתוכו במסגרת ההתקשרות.
3.11.3 הספק מתחייב להפריד הפרדה מלאה את מאגרי המשרד המצויים בידיו מיתר מאגרי המידע שברשותו. זאת באמצעות הפרדה לוגית הכוללת סגמנט מבודד מאחורי חומת אש. 
3.11.4 בכל מקרה שבו לספק התקשרות עם צד שלישי כלשהו אשר יש לה נגיעה עם ההתקשרות בין הספק למשרד במסגרת מכרז זה ו/או על יישום ההנחיות המפורטות במסמך זה, הספק מתחייב להודיע על כך למשרד ולפעול על פי הנחיותיו וכן ליידע את הצד השלישי על החובות הנובעות מקיום ההנחיות המפורטות במסמך זה. 
3.12 אבטחת המידע במישור משאבי האנוש והעובדים 
3.12.1 הספק מתחייב כי כל עובדיו ו/או מי מטעמו אשר יהיו בעלי גישה למאגרי המשרד ו/או יועסקו במסגרת התקשרות הספק עם המשרד, יהיו בעלי הכשרה מתאימה-, בהתאם לנדרש במסמכי המכרז וההתקשרות. בדיקת אימות הרקע של כל מועמד להעסקה כעובד הספק, מי מטעמו או משתמש צד שלישי, יעשו ע"י הספק כנדרש על פי דין ולפי כללי האתיקה הרלוונטיים, והיקפם יתאים לדרישות המשרד, לסיווג המידע שיהיה נגיש להם ולסיכונים הצפויים.
3.12.2 הספק יהיה אחראי כלפי המשרד על כל פעילות עובדיו ו/או מי מטעמו במסגרת ההתקשרות.
3.12.3 הספק מתחייב שכל עובדיו, ו/או מי מטעמו ו/או משתמשי צד שלישי, מבינים את מלוא האחריות המוטלת עליהם בנוגע למידע ולאבטחתו וכי הם מתאימים לתפקידים שנועדו להם. על הספק להפחית סיכוני גניבה, הונאה או שימוש לרעה בגישה למידע של המשרד באמצעות נקיטת אמצעי הגנה סבירים ומקובלים (כגון מצלמות אבטחה, תיעוד גישה וכדומה), וזאת מבלי לגרוע מהוראות נספח זה באשר לאבטחה הפיזית והסביבתית.
3.12.4 הספק מתחייב למנוע מקרים בהם עובדיו ו/או מי מטעמו ינסו לבצע גישות למאגרים אליהם לא קיבלו הרשאה. במקרה בו עובד ו/או מי מטעם הספק ניסה בפעם השלישית לבצע גישה למאגר שאינו מורשה גישה אליו, על הספק למנוע ממנו כל גישה למאגרי המשרד ולדווח על כך מיידית למשרד.
3.12.5 הספק מתחייב כי תפקידים ותחומי אחריות של עובדי הספק ו/או מי מטעמו ו/או משתמשי צד שלישי הנוגעים לאבטחה, יוגדרו ויתועדו ע"י הספק לפי מדיניות אבטחת המידע של הארגון. 

3.13 אבטחה פיזית וסביבתית
3.13.1 הספק מתחייב כי הגישה לאזורים שקיים בהם מידע ו/או מאגרי מידע וארונות התקשורת תהייה מתועדת ומבוקרת באופן המאפשר את וידוא זהות האדם הניגש לציוד הנ"ל הכולל מניעת הכחשה. רשומות הכניסה ישמרו למשך שנתיים ויועברו למשרד החינוך לפי דרישה.
3.13.2 בכל מקרה בו מאגר המידע נמצא ברשות הספק, הספק מתחייב לתעד הכנסה והוצאה של ציוד אל המתקנים בהם ממוקם המאגר ומהם.
3.13.3 הספק מתחייב כי כניסת ספקים או לקוחות לאזורי חוות השרתים תהיה מבוקרת, תכלול ליווי, ותירשם ביומן רישום אירועים.
3.13.4 אמצעים לבקרת כניסה פיסית: הספק מתחייב כי השרתים והציוד המשמש לאחסון, עיבוד וגישה למאגרי המידע והיישומים יוגנו על ידי אמצעים מתאימים לבקרת כניסה כדי להבטיח שרק לעובדים מורשים תותר הגישה. 
3.13.5 הגנה מפני איומים סביבתיים: הספק מתחייב ליישם הגנה פיסית מפני נזקים של שריפה, הצפה, רעידות אדמה, פיצוצים, הפרות סדר וסוגים אחרים של אסונות טבע ופגיעות מעשה ידי אדם. 
3.13.6 עבודה באזורים מאובטחים: הספק מתחייב לכתוב וליישם הנחיות לעבודה באזורים מאובטחים.
3.13.7 שירותים תומכים: הספק מתחייב להגן על הציוד בפני הפסקות חשמל והפרעות אחרות הנגרמות בגלל כשל שירותים תומכים. 
3.13.8 אבטחת כבלים: הספק מתחייב כי כבלי חשמל ותקשורת הנושאים נתונים או תומכים בשירותי מידע, יוגנו מפני יירוט או נזק. 
3.13.9 תחזוקת ציוד: הספק מתחייב לתחזק את הציוד כראוי על מנת להבטיח את זמינותו וכלילותו הרציפות. 
3.14 מצעי מידע פיזיים
3.14.1 על הזכיין ליידע את עובדיו וכל מי שנחשף למידע במסגרת התהליכים שבמשרד על חובת יישום ההנחיות לשמירה על מידע מודפס\ מצעי מידע פיזיים.
3.14.2 באזורי קבלת קהל לא יאוחסן מידע חסוי. חסוי רגיש לא יונח על גבי שולחנות לקבלת קהל. 
3.14.3 כאשר מצעי מידע פיזיים (כגון: אמצעי אחסון אלקטרוני או ניירת), האוגרים מידע חסוי, אין להשאירם ללא השגחה ולאחר שעות העבודה יש לאחסנם במקום נעול.
3.14.4 חל איסור להשאיר פלט המכיל מידע חסוי במדפסות או במכונות צילום, באחריות מדפיס \מצלם המידע לקחת את הפלט במידי
3.14.5 מידע חסוי אשר השימוש בו הסתיים, חייב לעבור גריסה או להיות מאוחסן בארכיב מאובטח.

3.15 ניהול תקשורת ותפעול
3.15.1 הספק מתחייב להגדיר ולעבוד על פי מערך נוהלי עבודה אשר יתנו מענה לכל דרישות משרד החינוך לרבות בנושא אבטחת מידע. 
3.15.2 הספק מתחייב שהנהלים ייבדקו על ידו פעם בשנה לפחות ויתוקנו בהתאם להנחיות משרד החינוך. 
3.15.3 במידה והתגלו ליקויים בעבודת הספק, או כתוצאה מגילוי חשיפת אבטחת מידע חדשה, הספק מתחייב לעדכן את נוהלי העבודה ולדווח ל משרד החינוך באופן מיידי. 
3.16 אבטחה לוגית
3.16.1 הספק מתחייב ליישם אמצעי אבטחה הולמים שימנעו חדירה מכוונת או מקרית למערכת או למערכות התשתית והתקשורת.
3.16.2 הספק מתחייב לבצע הפרדה בין רשתות המאכלסות את מאגרי המידע של משרד החינוך ליישומים ולכלל הרשתות (סגמנטציה).
3.16.3 הספק מתחייב שכל אמצעי אבטחת המידע יעברו הקשחות לפי המלצות היצרן. 
3.16.4 הספק מתחייב לעדכן באופן שוטף את המערכות השונות למניעת ניצול פרצות אבטחת מידע.
3.16.5 הספק מתחייב שמערכות אבטחת מידע יספקו שרידות מלאה לשמירה על זמינות המערכת.

3.17 תיעוד ובקרה
3.17.1 הספק מתחייב לנהל מנגנון תיעוד אוטומטי שיאפשר בקרה וביקורת על מערכות שניגשות למאגרי מידע של המשרד.
3.17.2 הספק מתחייב שבכל פניה למערכת ולרשומות במאגר יירשמו כל הנתונים הבאים: זהות המשתמש, התאריך והשעה של ניסיון הגישה, רכיב המערכת שאליו בוצע ניסיון הגישה, סוג הגישה, היקפה, והאם הגישה אושרה או נדחתה.
3.17.3 הספק מתחייב שתיעוד הגישה ישמר בשרתים נפרדים ממאגר המידע.
3.17.4 הספק מתחייב כי מנגנון הבקרה לא יאפשר, ביטול או שינוי של הפעלתו. מנגנון הבקרה יאתר שינויים או ביטולים בהפעלתו ויפיץ התראות לאחראי אבטחת מידע מטעם הספק ולצוות אבטחת מידע במשרד החינוך.
3.17.5 הספק מתחייב להעביר למשרד החינוך דיווחים תקופתיים ולפי דרישה בכל הנוגע לאופן ניהול מידע, אשר נמצא בבעלות המשרד. 
3.17.6 הספק מתחייב לדווח באופן מיידי לצוות אבטחת מידע במשרד החינוך בכל מקרה של חשש לדליפת מידע מהמאגר או שימוש חורג מההרשאה שניתנה.
3.17.7 הספק מתחייב לשמור את נתוני הרישום של מנגנון הבקרה למשך 24 חודשים לפחות.

3.18 ביקורות אבטחת מידע 

3.18.1 הספק מתחייב ליידע את העובדים במאגר בדבר קיומו של מנגנון הבקרה למערכות המאגר והיקף התיעוד המבוצע על ידו.
3.18.2 הספק מתחייב לאפשר למשרד החינוך לערוך ביקורות באתר המארח את המידע.
3.18.3 הספק מתחייב לתקן את הליקויים לפי דוח הביקורת של משרד החינוך בתוך פרק הזמן שיקבע על ידי משרד החינוך. 
3.19 ניהול המידע
3.19.1 הספק מתחייב לנהל רשימה של כל נכסי המידע של משרד החינוך שנמצאים ברשותו.
3.19.2 הספק מתחייב להעביר את רשימת כל נכסי המידע של משרד החינוך שנמצאים ברשותו למינהל תקשוב ומערכות מידע.
3.19.3 הספק מתחייב להגדיר ולנהל רשימות מורשים לגישה פיזית לנכסי המידע בבעלות משרד החינוך.
3.19.4 הספק מתחייב שלא להעביר מידע בבעלות משרד החינוך לגורם שלישי ללא אישור בעל המידע במשרד החינוך.
3.19.5 הספק מתחייב לדווח למשרד החינוך על כל צורך בסילוק ציוד מיחשוב שכולל מידע בבעלות המשרד. סילוק הציוד יהיה אך ורק באישור גורם מוסמך במשרד החינוך.
3.19.6 במידה ויש צורך בהשמדת/סילוק מדיה מגנטי כגון, דיסקים, קלטות גיבוי, מדיה נתיקה מכל סוג, פלט נייר וכו' שכולל מידע בבעלות משרד החינוך – הספק מתחייב לבער את המידע שבמדיה בהתאם להנחיות ממונה אבטחת מידע במשרד החינוך לאחר גיבוי המידע בהתאם לצורך ולהנחיות המשרד. 
3.19.7 הספק מתחייב כי בסיום ההתקשרות יתאם עם משרד החינוך את השמדת כל נכסי המידע בבעלות משרד החינוך שנשארו ברשותו.
3.20 על הקבלן למלא אחר טיוטת הנחיות רשות משפט וטכנולוגיה בנושאי העברת המידע הכוללת:
3.20.1 עמדתה של רשמת מאגרי מידע היא שלאור תכלית החקיקה, הקשיים והסיכונים, על בעל / מחזיק מאגרי מידע לפעול בהתאם לחלופות כדלקמן: 

1.  אין להפיץ דוחות אישיים הכוללים מידע בעל רגישות ממאגר מידע, באמצעות דואר אלקטרוני בלבד, ללא נקיטת אמצעי אבטחה נוספים.
2. על בעל מאגר או מחזיק המפיץ מידע בתקשורת מקוונת ללקוחותיו, להציג התמודדות נאותה עם הסיכונים הנובעים משיטת הפצת המידע, סוג המידע המופץ ורגישותו. לצורך כך על בעל מאגר לקיים דיון תקופתי בדרג מתאים בנושא זה, הסיכונים שאותרו ודרכי ההתמודדות עמם, לצורך מזעורם, ולתעד דיון זה. 

3. אין להעביר חומר רגיש במייל אלא בשתי החלופות הבאות:
(1) חלופה א': הפצת המידע באמצעות אתר אינטרנט מאובטח של בעל המאגר. על בעל מאגר מידע המבקש לשלוח מידע לנושא המידע, לעשות זאת באמצעות משלוח הודעה בדוא"ל המציינת כי קיים מידע חדש אודות נושא המידע. הגישה למידע תתאפשר באמצעות קישור לאתר בעל מאגר המידע. נושא המידע יוכל לעיין במידע באמצעות כניסה לאתר בעל מאגר המידע לאחר שהזדהה בהתאם לשיטת זיהוי מקובלת שנבחרה בשים לב לרמת הסיכון של השירות. 
(2)  חלופה ב': הצפנת המידע בעת המשלוח והתעבורה שמקיימת את הדרישות ההגנה על המידע.
3.20.2 גישה למידע תיעשה באמצעות שימוש בקוד או סיסמא ייחודים הידועים ללקוח בלבד (ואינם נכללים בעותק מרשם האוכלוסין שנגנב והופץ
3.20.3 הקוד או הסיסמא ימסרו ללקוח בדרך מאובטחת. (כגון בדואר, בהודעת סמס, בעת רישום פיזי לשירות וכדומה). 
3.21 ניהול הרשאות גישה
3.21.1 הספק מתחייב שגישה למערכות המידע ו/או מאגרי המידע תהיה מבוססת על בסיס הצורך לדעת (need to know) ולא תורשה גישה מעבר לנדרש לצורך מילוי התפקיד כפי שהוגדר על ידי משרד החינוך ובהתאם להוראות המכרז. 
3.21.2 הספק מתחייב לדאוג לגישה ממודרת על בסיס הגדרת תפקידים.
3.21.3 הספק מתחייב לנהל רישום מעודכן של בעלי התפקידים ושל הגישה המוגדרת לכל תפקיד. 
3.21.4 הספק מתחייב לגרוע הרשאות לבעלי תפקידים שהסתיים תפקידם או שאין להם צורך במידע אליו קיבלו הרשאה.
3.21.5 הספק מתחייב לדאוג לבקרות המתאימות על מנת שלא תבוצע גישה לא מורשית למאגרי המידע.
3.21.6 הספק מתחייב שהזדהות למאגרי מידע בעלי רגישות גבוהה תבוצע באמצעות רכיב פיסי בנוסף לסיסמא. 
3.21.7 על הספק לזהות את המשתמשים במערכות שבמכרז, מערך ההזדהות תוגדר מדיניות סיסמאות שתכלול את הפרמטרים הבאים לכל הפחות:
3.21.8 חוזק הסיסמא - לפחות 8 תווים בשילוב של ספרות ואותיות
3.21.9 מספר ניסיונות שגויים לנעילה - 3 ניסיונות
3.21.10 שמירת היסטורית סיסמאות - עד 5 סיסמאות אחורה
3.21.11 תדירות החלפת הסיסמא אחת ל-3 חודשים
3.21.12 הספק מתחייב לנתק משתמש שהזדהה למערכת מידע לאחר פרק זמן של 10 דקות ללא פעילות.
3.21.13 חל איסור להגדיר זהויות במערכת או לתת הרשאות במערכת לזהויות קיימות, ללא אישור של האגף במשרד החינוך

3.22 תיעוד אירועי אבטחה
3.22.1 על הספק לבצע תיעוד של כל אירוע אשר יש בו משום פגיעה בשלמות סודיות וזמינות המידע.
3.22.2 כל אירוע אבטחה, יחקר וייבדק ויופק דוח אירוע המתאר את הגורמים לאירוע ואת דרכי הטיפול באירוע. הספק יוציא הנחיות לביצוע על מנת להפחית את הסיכוי לאירוע דומה. 
3.22.3 על הספק להכין הוראות להתמודדות עם אירועי אבטחת מידע אשר מתייחסים לחומרת האירוע ולמידת רגישות המידע. בהוראות אלו תהיה התייחסות לצעדים מיידיים הנדרשים לטיפול באירוע כגון דיווח למשרד החינוך, ביטול הרשאות וכדומה. 
3.23 אבטחת תקשורת
3.23.1 הספק מתחייב שלא יחבר מערכות /מאגרי מידע למרשתת אלא אם כן קיבל את אישור המשרד לכך.
3.23.2 במידה וקיבל הספק אישור וחיבר את המערכות ו/או מאגרי המידע לרשת ציבורית או למרשתת, מתחייב הספק לנקוט באמצעי ההגנה המתאימים על מנת למנוע נזק, פריצה, זיהום או השחתה של מאגרי המידע. 
3.23.3 הספק מתחייב שהעברת המידע בתוך רשת התקשורת, ברשת ציבורית או במרשתת תיעשה תוך שימוש בשיטות הצפנה מקובלות. 
3.24 אבטחת תחנות הקצה
שמירת מידע רגיש בתחנת הקצה 
חל איסור מוחלט לשמור מידע רגיש בתחנה מרוחקת של המשתמש.
3.25 הגנה על היישום 
3.25.1 על מנת לנתר ולהגן על הנתונים שרתי היישום ימוקמו מאחורי חומות אש אפליקטיבי.
3.25.2 כל שליפת מידע ועדכון נתונים תעבור דרך חומת אש למסדי נתונים. 
3.25.3 השרתים ימוקמו מאחורי מערך חומות אש ו IPS למניעת התקפות על היישום.
3.25.4  השרתים יוקשחו לפי הגדרות היצרן כולל מערך בקרה.
3.25.5 תצורת השרתים תכלול מערך זמינות על מנת להבטיח גישה רציפה ליישום
3.26 התקנים ניידים
3.26.1 הספק מתחייב שלא להוציא חלקי מידע אל תווך של התקנים ניידים למעט מדיית גיבוי.
3.26.2 במידה ונדרש מהספק לצורך פעילותו לבצע העלאת חלקי מידע לצורך גיבוי, מתחייב הספק לפנות לקבלת אישור צוות אבטחת המידע במשרד החינוך וכן לנקוט באמצעי הגנה נאותים על מנת להבטיח את שלמות, סודיות וזמינות המידע. 
3.26.3 במידה ונדרש מהספק לצורך פעילותו לבצע העלאת חלקי מידע לקלטת גיבוי מתחייב הספק לוודא כי אין ערוב של מידע מסיווגים שונים על אותו התקן. 
3.26.4 במאגר מידע שניתן להתחבר אליו מרחוק באמצעות המרשתת, הספק מתחייב לבצע זיהוי המונע הכחשה של המורשה לגישה מרחוק. לצורך כך יבוצע שימוש ברכיב פיזי המצוי בשליטתו של המורשה. 
3.27 גיבוי, שחזור והתאוששות
3.27.1 הספק מתחייב לבצע גיבויים מאובטחים של המידע הנצבר אצלו. 
3.27.2 הספק מתחייב לאחסן את מדיות הגיבוי בכספת מוגנת אש ומים הנמצאת מחוץ למתקן המחזיק את מאגרי המידע או שהספק יעשה שימוש באמצעים שיבטיחו את שלמות המידע ויבטיחו את אפשרות שחזור המידע במקרה של אבדן או הרס.
3.27.3 הספק מתחייב לבצע שחזורים מדגמיים של המדיות המגבות על תשתיותיו לצורך בדיקת ההתאוששות.

3.27.4 הספק מתחייב כי שחזור אמיתי יבוצע באישור מנהל מאגר המידע.
3.27.5 הספק מתחייב כי במידה ובוצע שחזור אמיתי יתועדו כל הליכי השחזור כולל זהותו של מבצע השחזור.
3.27.6 הספק מתחייב למנוע עירוב מידע מסיווגים שונים בזמן השחזור.
3.27.7 לאחר סיום השחזור המדגמי מתחייב הספק למחוק את המידע ששוחזר.
3.28 אבטחת מידע אפליקטיבית
3.28.1 במידה והספק נדרש לפתח קוד, הספק מתחייב כי הקוד יפותח לפי כללי האצבע הבאים:
	נושא
	כלל האצבע

	בדיקת קלט ונתונים 
	· בדוק תקינות של Input, QueryStings, Cookies, Http Headers
· אל תסמוך על בדיקות צד לקוח, יש תמיד לבדוק גם בצד שרת
יש לבדוק גודל, תקינות וחוקיות של קלט 
· עשה שימוש ב regular expression validators

· בדוק במיוחד קלט אשר משמש כפרמטר לשאילתות SQL על מנת למנוע Sql Injection

	הזדהות
	· בצע חלוקה של המערכת לאיזורים פתוחים ואיזורים הדורשים הזדהות 
· עשה שימוש בסיסמאות חזקות 
· אל תשמור סיסמאות בצורה גלויה
· עשה שימוש בנגנון פג תוקף של סיסמאות ו password policy

	הרשאות
	· בצע בדיקות הרשאות לפי שייכות המשתמש לתפקידים 
· הגבל גישה למשאבי מערכת למשתמשים מורשים בלבד

	מידע רגיש 
	· אל תשמור סיסמאות כ clear Text
· שמירת מידע רגיש במקומות בטוחים בלבד
· עשה שימוש בתשתית Encription / Decription סטנדרטית ואל תפתח מנגנונים עצמיים

	ניהול Session
	· קצר את משך ה Session ככל שניתן 

	ניהול Exceptions
	· עשה שימוש ב Try Catch בצורה מושכלת במערכת
· אל תגלה מידע טכני משגיאות אשר נותן מידע לתוקף, עשה שימוש בדפי שגיאה כלליים 
· שמור ב Log שגיאות 

	Audit & Log
	· עשה שימוש במנגנון לוג ו audit מרכזי 

	Asp.Net
	· עשה שימוש בנגנון Url Autorization לדפים ומחיצות 

	Dal/פניה לבסיס הנתונים
	· עשה שימוש ב command parameters על מנת למנוע Sql Injection


3.28.2 על כל יישום חדש, מתחייב הספק לבצע בדיקות חוסן באמצעות חברה חיצונית בלתי תלויה המתמחית בבדיקות חוסן אפליקטיביות. בדיקות אלה יבוצעו לא על נתוני אמת של המערכת המקורית. במידה וקיים צורך בהעתקת נתונים ממערכות הייצור - יש לשנות את נתוני הזיהוי על מנת להבטיח שלא תהיה גישה למידע על הפרט או מידע רגיש אחר של משרד החינוך.
3.28.3 על כל שינוי מהותי ביישום קיים, מתחייב הספק לבצע בדיקות חוסן. בדיקות אלה יבוצעו לא על נתוני אמת של המערכת המקורית. במידה וקיים צורך בהעתקת נתונים ממערכות הייצור - יש לשנות את נתוני הזיהוי על מנת להבטיח שלא תהיה גישה למידע על הפרט או מידע רגיש אחר של משרד החינוך
3.28.4 הספק מתחייב לשמור בצורה מאובטחת את גירסאות הקוד שפיתח.
3.28.5 הספק מתחייב שלא ישמור גירסאות קודמות של הקוד במערכות הייצור.
נספח מספר 5
דף 1 מתוך 1

רשימת המוסדות, אפיון הלקות הכיתתית, מספר התלמידים בכל כיתה בישובים השונים ברחבי הארץ 
(מצ"ב בקובץ PDF) 
נספח מספר 6
דף 1 מתוך 1

טבלת ריכוז מיפוי תלמידים הזקוקים לטיפולים פולשניים
(מצ"ב בקובץ PDF)
ניתן להוריד את חוברות המכרז ללא תשלום באתר האינטרנט של המשרד בכתובת:


 � HYPERLINK "http://WWW.EDUCATION.GOV.IL/MICHRAZIM/" ��WWW.EDUCATION.GOV.IL/MICHRAZIM/� 


ובאתר מינהל הרכש הממשלתי בכתובת: HTTP://WWW.MR.GOV.IL





בכבוד רב,


אורנה מיטמיגר


מנהלת אגף רכש מכרזים והתקשרויות





לתשומת לב המציעים


הצעה בה הערבות או הוראת הקיזוז אינה תואמת את הנוסח במלואו ו/או את הסכום ו/או את התוקף, לדוגמא המצורפת במכרז, תפסל על הסף.


על המציע לקחת בחשבון כי הבנקים נוטים לשנות את הנוסח וכי באחריותו של המציע להקפיד על נוסח התואם את הנוסח המצורף למכרז זה.


יש לצרף את הערבות המקורית ולא העתק.





לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה בירושלים וכדומה אשר עלולים לגרום לעיכוב בכניסה. 


לפיכך על המציעים לקחת זאת בחשבון על מנת לוודא הגעה במועד לתיבת המכרזים.








hp1710.2015
hp1710.2015 




